
Ilariei, care știe să citească 


Preambul la noua ediţie 


În această ediţie din 1999, textul din 1998 (ediţia a 
doua) rămâne neschimbat. Cartea originară e bine să ră- 
mână aşa cum era. De aceea am hotărât să-mi amplific 
ŞI să-mi aprofundez discursul într-un Apendice. Aceasta 
deoarece cartea s-a bucurat de multă atenție, şi deoarece 
traducerea ei în spaniolă m-a făcut să-mi port pașii prin 
Madrid, iar apoi prin America Latină timp de vreo lună. 
Din acea lună de neîncetate prezentări și dezbateri am ex- 
tras stimuli noi şi noi idei. Dar, să fie clar, Homo videns 
este un text construit, cum se zice astăzi, pe o teză „for- 
te“, iar ideile noi elaborate în Apendice nu ar putea-o în 
nici un caz atenua. Mai degrabă, eventual, ar întări-o. Pen- 
tru că eu rămân mai mult ca oricând convins de teza că 
ne aflăm în plin proces al unei mutații genetice. 

G.S. 
Florenţa, aprilie 1999 


Preambul la ediţia a doua 


În această a doua ediţie am dezvoltat mai ales punc- 
tul central al discursului meu: televiziunea modifică ra- 
dical (sărăcindu-l) aparatul cognitiv al lui Promo sapiens. 
Criticii au opus acestei teze de fond un fin de non rece- 
voir, cu alte cuvinte argumentul că nu era originală, că 
era ceva „deja văzut“. Într-adevăr? Unde? Mi-ar fi la în- 
demână să găsesc autori şi citate în sprijin. Până una-alta, 
rămâne de răspuns la întrebarea dacă teza mea era greşi- 
tă. Fie că teza e originală sau nu, este adevărat că omul 
video-format e incapabil să înțeleagă noțiuni abstracte, să 
înțeleagă un limbaj conceptual? 

Se înțelege de la sine că sunt de asemenea acuzat că 
aş fi apocaliptic. Dar asta este o critică de repertoriu care 
nu mă impresionează. Dacă lucrurile merg prost înseam- 
nă, fără să despicăm firul în patru, pur şi simplu că ele 
merg prost. Poate că folosesc eu culori cam întunecate. 
Dar dacă procedez aşa e pentru că profeția mea se vrea 
una care să se autodistrugă, destul de neagră pentru a-i 
înspăimânta pe oameni şi a-i îndemna să ia măsuri. lar 
faptul că prima ediţie a acestei cărticele s-a epuizat rapid 
mă îndeamnă să sper. Poate asta înseamnă că s-a tras semna- 


lul de alarmă, că problema a fost adusă la cunoștință. 
G.S. 


New York, ianuarie 1998 

Aşadar, în prima parte a acestei cărți mă ocup şi mă 
preocup de primatul imaginii, adică de precumpănirea vi- 
zibilului asupra inteligibilului, care îl face pe om să vadă 
fără să înţeleagă. Şi, pornind de la această premisă, exa- 
minez în continuare video-politica, adică puterea politică 
a televiziunii. Dar, de-a lungul acestui parcurs, atenția mea 
rămâne concentrată pe paideia, pe educarea video-copilu- 
lui, şi deci pe procesele de formare a opiniei publice și 
pe ceea ce trece, sau nu trece, prin canalele de comunica- 
ție în masă. Cel mai caustic, în această privință, este Bau- 
dnllard: „Informaţia, în loc să transforme masa în energie, 
produce şi mai multă masă.“ Cert este că televiziunea — 
spre deosebire de instrumentele de comunicare care au 
precedat-o (până la radio) — mai mult distruge decât trans- 
mite în materie de cunoaştere şi înțelegere. 

Să fie limpede: dacă pornesc la atac împotriva lui homo 
videns nu înseamnă că îmi fac iluzii. Nu intenționez să pro- 
voc un blocaj al epocii multimedia. Ştiu prea bine că nu 
peste mult timp majoritatea populaţiei din ţările bogate 
va avea în casă, pe lângă televizor, un minicalculator co- 
nectat la Internet. Această dezvoltare e inevitabilă şi, în 
anumite limite, folositoare; dar folositoare numai dacă nu 
se scufundă în viața inutilă, într-o existență care înseamnă 
doar omorârea timpului. Prin urmare, eu nu pretind să 
opresc inevitabilul. Sper însă să-i sperii îndeajuns pe părinți 
cu ceea ce se va întâmpla video-copilului lor, astfel încât 
să-i transform în părinţi mai responsabili. Sper ca şcoala 
să se debaraseze de pedagogia ei dăunătoare şi să iasă din 
degradarea în care a căzut, sper, aşadar, într-o școală aptă 
să lupte împotriva acelei post-gândiri pe care astăzi o între- 
ține. Sper de asemenea să avem ziare mai bune, și la urma 
urmei şi O televiziune mai bună. Și apoi, chiar dacă bătă- 

lia mea e dinainte pierdută, asta n-are importanță. Cum 
spunea William de Orania, „point n'est besoin d'esperer 
pour entreprendre, ni de reussir pour perseverer“, nu e ne- 
voie să speri pentru a întreprinde, nici să reușești pentru 
a persevera. 


PARTEA ÎNTÂI 


PRIMATUL IMAGINII 


1 


„Homo sapiens“ 


Homo sapiens: astfel clasifica Linne specia umană în 
lucrarea sa Sistemul naturii din 1758. Din punct de ve- 
dere fiziologic, acest homo sapiens nu are nimic care să-l 
facă unic între primate (din genul cărora neamul omenesc 
face parte ca specie). Ceea ce îl face unic pe homo sa- 
piens este capacitatea lui de a opera cu simboluri; este ceea 
ce l-a îndemnat pe Ernst Cassirer să-l definească pe om 
drept un „animal simbolic“. Cassirer explică astfel: 


Omul nu trăieşte într-un univers pur fizic, ci într-un univers 
simbolic. Limba, mitul, arta şi religia [...] sunt diferitele fire 
care alcătuiesc țesătura simbolică [...] Orice progres uman în 
gândire şi experiență întăreşte această țesătură [...] Definiția 
omului ca animal rațional nu şi-a pierdut deloc valabilitatea 
[...] dar e lesne de văzut că această definiție este doar o par- 
te dintr-un întreg. Pentru că alătun de limbajul conceptual exis- 
tă un limbaj al sentimentului, alături de limbajul logic sau 
ştiinţific există limbajul imaginației poetice. La început, lim- 
bajul nu exprimă gânduni sau idei, ci sentimente şi afecte. 
(1948, pp. 47-49) 


Aşadar, expresia animal symbolicum îmbrățișează toa- 
te formele vieţii culturale. Iar capacitatea simbolică a 
oamenilor se manifestă prin limbaj, prin capacitatea de 
a comunica prin articularea unor sunete și semne „sem- 
nificante“, purtătoare de semnificație. Astăzi vorbim de- 


spre limbaje la plural, și deci despre limbaje a cărer-uprtate ss 

semnificantă nu este cuvântul: de pildă, limbajul cinema- 
tografului, al artelor figurative, al emoţiilor şi aşa mai de- 
parte. Dar acestea sunt accepțţii metaforice. Pentru că 
limbajul fundamental care îl caracterizează şi îl instituie 
cu adevărat pe om ca animal simbolic este „limbajul-cu- 
vânt“, limbajul vorbirii noastre. Să formulăm prin urma- 
re astfel: omul este un animal vorbitor, un anima! loquax 
„în permanență conversând cu sine însuși“ (Cassirer, 1948, 
p. 47), iar aceasta este principala însușire care îl deose- 
beşte radical de orice altă specie de ființă vie.! 

În replică se poate argumenta că şi animalele comuni- 
că printr-un limbaj al lor. Da, dar mai degrabă nu. Așa-numi- 
tul limbaj animal transmite semnale. Iar diferența esențială 
este că omul posedă un limbaj capabil să vorbească de- 
spre sine însuşi. Omul reflectează asupra a ceea ce spune. 
ȘI nu numai comunicarea, ci şi gândirea şi cunoașterea 
care îl caracterizează pe om ca animal simbolic se con- 
struiesc în limbaj şi prin limbaj. Limbajul nu este doar 
instrumentul comunicării, ci şi al gândirii.? lar gândirii 
nu îi este necesară vederea. Un orb are dificultăți, în ac- 
tul gândirii, fiindcă nu poate citi, deci din cauza unui 
suport minor al cunoașterii scrise, dar nu pentru că nu vede 
lucrurile despre care gândeşte. Într-adevăr, lucrurile pe 


1! Gehlen (1990, pp. 91-92) notează o altă discontinuitate între om 
şi animal, şi anume că „animalului [...] îi rămâne ascuns ceea ce nu tre- 
buie să ajungă la percepţie ca fiind de importanţă vitală, cum ar fi cazul 
unor semnale care indică dușmanul, prada, sexul opus [...] Omul însă e 
expus unei inundatio de excitații, unei abundenţe a perceptibilului.“ Da, 
e adevărat şi acest lucru. Dar mie mi se pare că optica simbolistico-lingvistică 
a lui Cassirer este mai profundă decât optica antropologico-culturală a 
lui Gehlen. Cert e că avem de-a face cu optici complementare. 

2 Este o teză pe care o dezvolt în La politica (1979), în special 
pp. 23-26, unde susțin că a gândi înseamnă „onomatologie“, logos con- 
struit în cuvinte și prin intermediul cuvintelor. 

care le gândim nu le văd nici cei care văd: ele nu sunt 
„vizibile“. 

Civilizaţiile se dezvoltă o dată cu scrierea şi tocmai tre- 
cerea de la comunicarea orală la cuvântul scris este ceea 
ce determină dezvoltarea unei civilizații (cf. Havelock, 
1973). Dar până la inventarea tiparului cultura oricărei so- 
cietăți rămâne în mare parte bazată pe transmiterea orală. 
Deoarece textele scrise trebuie reproduse de mână de către 
copişti, nu se poate încă vorbi de „omul care citeşte“. A 
citi, ŞI a avea ceva de citit, era, până la sfârşitul secolului 
al X V-lea, privilegiul unui număr foarte restrâns de învă- 
țaţi. Homo sapiens care îşi multiplică propria cunoaştere 
este deci aşa-numitul om al lui Gutenberg. Este adevărat 
că Biblia tipărită de Gutenberg între 1452 şi 1455 a avut 
un tiraj (pentru noi ridicol) de 200 de exemplare. Dar acele 
200 de exemplare erau retipăribile. Saltul tehnologic se 
petrecuse. Aşadar, numai o dată cu Gutenberg transmiterea 
scrisă a culturii devine potenţial accesibilă tuturor. 

Progresul reproducerii prin tipărire a fost lent dar con- 
stant şi culminează o dată cu apariţia — la graniţa dintre 
secolele al XVIII-lea şi al XIX-lea — a jurnalului care se 
tipăreşte zilnic, a „cotidianului“.3 În acest timp, de la ju- 
mătatea secolului al XIX-lea încoace, începe un ciclu nou 
şi bogat de progrese tehnologice. Mai întâi, inventarea te- 
legrafului, apoi a telefonului (de Alexander Graham Bell). 
Datorită acestor două invenţii dispărea distanţa şi înce- 
pea era comunicaţiilor directe. Radioul, care elimina și 
el distanțele, adaugă un element nou: o voce uşor de difu- 
zat în toate casele. Radioul este primul formidabil difuzor 


3 Chiar şi ziarul era cules manual până la inventarea linotipului (care 
turna caracterele în plumb topit), apărut abia în 1884, și care permitea 
asamblarea a 6 000 de caractere pe oră (faţă de cele 1 400 prin culegerea 
manuală). 

al comunicării; dar un difuzor care nu ştirbeşte natura sim- 
bolică a omului. Dat fiind că radioul „vorbeşte“, el răs- 
pândeşte mereu lucruri spuse prin cuvinte. Așadar, cărțile, 
ziarele, telefonul, radioul sunt toate elemente purtătoare 
de comunicație lingvistică. 

Ruptura survine, la jumătatea secolului al XX-lea, o 
dată cu televizorul şi cu televiziunea.* 

Televiziunea — o spune şi numele — înseamnă „vede- 
re de departe“ (rele), cu alte cuvinte aducerea în faţa unui 
public spectator a unor lucruri de văzut de pretutindeni, 
din orice loc şi de la orice distanţă. Iar în televiziune, vede- 
rea e precumpănitoare faţă de vorbire, în sensul că vocea 
de la faţa locului, sau cea a unui vorbitor, se află pe pla- 
nul doi, depinde de imagine, comentează imaginea. În con- 
secință, telespectatorul este mai mult un animal vâzâtor 
decât un animal simbolic. Pentru el lucrurile înfăţişate prin 
imagini înseamnă și cântăresc mai mult decât lucrurile 
spuse prin cuvinte. lar aceasta e o schimbare radicală de 

„direcţie, deoarece în timp ce capacitatea simbolică îl înde- 
părtează pe homo sapiens de animal, vederea îl apropie 
de capacitățile sale ancestrale, de genul din care homo sa- 
piens face.parte ca specie. 


4 Folosesc cuvintele „televiziune“ şi „televizor“ interşanjabil și pen- 
tru a arăta că raportul dintre televizorul-maşină şi teleprivitor e foarte 
strâns. Televizorul intră, așa-zicând, înlăuntrul teleprivitorului şi îl mode- 
lează. 


2 


Progresul tehnologic 


Orice progres tehnologic a produs, la apariția sa, teamă 
sau măcar aversiune. Și se înțelege de la sine că orice ino- 
vație produce o tulburare fiindcă schimbă rânduieli exis- 
tente. Dar nu putem şi nici nu trebuie să generalizăm. 
Invenţia care a provocat cea mai mare aversiune a fost, 
din punct de vedere istoric, cea a maşinii, a maşinii indus- 
tnale. La apariția sa, mașina a provocat cea mai mare teamă 
deoarece — se spunea — ea răpea oamenilor locurile de 
muncă. Timp de două secole nu s-a întâmplat acest lucru. 
Dar a fost şi rămâne un adevăr: costul uman al primei 
revoluții industriale a fost teribil. Chiar dacă maşina era 
de neoprit, și în ciuda tuturor imenselor beneficii pe care 
le-a adus, chiar şi în zilele noastre criticile aduse civili- 
Zaţiei maşinii ating probleme reale. 

În comparaţie cu revoluţia industrială, invenţia tiparu- 
lui și progresele în comunicații nu au întâmpinat vreo osti- 
litate deosebită; dimpotrivă, ele au fost aproape de fiecare 
dată aplaudate și însoţite de previziuni euforice.” La apani- 
ţia lor, ziarul, telegraful, telefonul, radioul (las în suspensie 
cazul televiziunii) au fost salutate, aproape de toată lumea, 


5 Dintre puținele voci care s-au opus, îl amintesc aici pe Squarciafico, 
un literat care se declara împotriva abundenței de cărți devenită posi- 
bilă graţie tiparului, întrucât ea ar fi putut duce la slăbirea memoriei și 
a minții. Nu a fost, la momentul acela, o obiecţie memorabilă. Astăzi 
însă ea dobândeşte un dram de adevăr. 

ca nişte „progrese“ providenţiale în propagarea informa- 
ției, a ideilor şi a culturii.€ 

În acest context obiecțiile şi temerile nu se refereau la 
instrumente, ci la conținutul lor. Cazul emblematic al aces- 
tei rezistențe — repet, nu față de comunicare, ci față de 
ceea ce se comunica — a fost cazul Marii Enciclopedii. 

L'Encyclopedie a lui Diderot (al cărei prim volum a 
apărut în 1751) a fost interzisă şi apoi a fost pusă la index 
în 1759 sub pretextul că ascundea o conspirație urmărind 
distrugerea religiei și slăbirea autorităţii statului. Papa Cle- 
ment al XII-lea a ajuns să decreteze că toți catolicii care 
posedau exemplare din ea trebuiau să le predea spre a fi 
arse de către un preot, sub pedeapsa excomunicării. Dar 
în pofida acestei excomunicări, a dimensiunii şi costului 
Jucrării (nu mai puțin de 28 de volume in folio, culese ma- 
nual), Enciclopedia s-a tipărit între 1751 şi 1789 în circa 
24 000 de exemplare, un număr într-adevăr colosal pen- 
tru acea epocă. Progresul „luminilor“ s-a dovedit de neoprit. 
Și dacă nu trebuie să confundăm niciodată instrumentul 
cu mesajele sale, mijloacele de comunicare cu conţinutu- 
rile pe care le comunică, legătura e simplă: fără instru- 
mentul tiparului am fi rămas fără Encyclopedie, deci fără 
Iluminism. 

Să ne întoarcem la instrumente. Chiar și atunci când 
un progres tehnologic nu stâmește temeri deosebite, fiecare 


6 Dacă au existat, rezervele s-au manifestat față de ziare. Și nu fără 
motiv, deoarece la sfârșitul secolului al XVIII-lea multe jurnale erau în 
realitate niște „fițuici“. Thomas Jefferson, la capătul experienţei sale de 
președinte al Statelor Unite, scria unui prieten: „Nimic din ce poți vedea 
într-un jurnal nu poate fi crezut. Însăşi noţiunea de adevăr devine sus- 
pectă când e vârâtă în acest vehicul de poluare.“ Chiar şi în zilele noastre, 
de altfel, aşa-numitele tabloide nu au nici un conținut informativ demn 


de acest nume. 

invenție prilejuiește previziuni asupra efectelor sale, asupra 
consecințelor pe care le va avea. Nu este adevărat că tehno- 
Jlogia comunicaţiilor a stârnit previziuni catastrofice (ba 
chiar dimpotrivă). Dar e adevărat că deseori am avut previ- 
iuni greşite, în sensul că ceea ce s-a întâmplat era nepre- 
văzut. Să luăm cazul invenției telegrafului. Problema asupra 
căreia nimeni nu a atras dinainte atenţia era că telegraful 
acorda un monopol formidabil asupra informaţiilor celui 
care instala primul firele (telegrafului). Într-adevăr, în Sta- 
tele Unite compania Western Union (deținătoarea monopo- 
lului serviciului telegrafic) și Associated Press (prima 
agenție de știri) au devenit rapid aliaţi firești; și această 
alianță prefabrica aşa-zicând ziarele, pentru că Associated 
Press era cea care stabilea care ştiri anume urmau să treacă, 
iar Western Union era cea care făcea să sosească buleti- 
nul de știri cu o iuțeală imbatabilă. Fără tevatură şi pe ne- 
aşteptate, această problemă s-a rezolvat eo ipso grație 
telefonului: încă un fir, care însă permitea utilizatorilor 
individuali să comunice ce doreau. 

Radioul a avut şi el efecte secundare neprevăzute, de 
pildă „muzicalizarea“ vieții noastre cotidiene (pe lângă 
lansarea pe scară largă a unor sporturi „narabile“, cum ar 
fi fotbalul). Dar televiziunea? lată-ne ajunși la subiectul 
NOStru. | 

Până la apariția televiziunii la jumătatea secolului XX, 
vederea omului se dezvoltase în două direcţii: știam să 
mărim minusculul (cu ajutorul microscopului) şi știam să 
vedem departe (cu ajutorul binoclului și mai departe cu 
al telescopului). Televiziunea ne permite în schimb să 
vedem totul fără să ne deplasăm ca să vedem: cele vizi- 
bile ne intră aproape gratis în casă de pretutindeni. ŞI asta 
nu e totul. În doar câteva decenii progresul tehnologic ne-a 

introdus în era cibernetică”, astfel descălecând — după 
cum se afirmă — televiziunea. De fapt am intrat, sau sun- 
tem pe cale de a intra, într-o eră „multimedială“ în care, 
cum ne spune şi cuvântul, media sunt multe, iar televi- 
ziunea nu mai este regina acestei multimedialități.5 Noul 
suveran este, de-acum, calculatorul. Deoarece calculato- 
rul (şi cu ajutorul acestuia digitalizarea tuturor media) nu 
numai că unifică cuvântul, sunetul, imaginile, dar intro- 
duce în rândul celor „vizibile“ realități simulate, realităţi 
virtuale. 

Dar să nu amestecăm prea multe lucruri. Deosebirea 
pe care trebuie s-o reținem este că vizibilele în chestiune 
sunt de două tipuri şi că ele sunt extrem de diferite. Tele- 
viziunea ne face să vedem imagini ale unor /ucruri reale, 
este fotografia şi cinematografia celor existente. În schimb, 
computerul cibernetic (pentru a prescurta astfel) ne face 
să vedem imagini imaginare. Aşa-numita realitate virtua- 
lă este o irealitate creată pe ecran şi ea este realitate numai 
pe ecran. Virtualul, simulările lărgesc peste măsură pos1- 
bilitățile realului; dar ele nu sunt, ca atare, realitate. 


7 Cuvântul cibernetică a fost inventat de Norbert Wiener pentru a de- 
semna (este titlul cărții sale din 1948) „controlul și comunicarea în orga- 
nismele vii și în sistemele tehnice“. În esență, cibernetica lui Wiener 
îmbrățișează „mesajele de comandă“ pe care omul le transmite mașinii, 
dar și pe cele pe care mașina le transmite mașinii și după aceea, înapoi, 
omului. Înţelesul etimologic al cuvântului cibernetică este „arta pilotului“; 
dar piloții în chestiune sunt acum circuitele de comandă și de control 
din maşinile electronice. 

8 Prin multimedialitate se înțelege, din punct de vedere conceptual, 
unificarea într-un singur mediu a cuvântului scris şi vorbit, a sunetului 
ŞI a imaginii. 


3 
Video-copilul 


Momentul de cotitură l-a constituit modul de a ne in- 
forma: văzând. Această cotitură începe o dată cu apariția 
televiziunii. Aşadar, încep şi eu de la tele-vedere. Oricare 
ar fi după televiziune dezvoltările virtuale ale tele-vederii 
(vezi infra, pp. 35 şi urm.), televiziunea e cea care modifi- 
că prima, şi într-un mod fundamental, natura însăşi a co- 
municării, deplasând-o din contextul cuvântului (fie el 
tipărit sau radiodifuzat) în contextul imaginii. Deosebirea 
e radicală. Cuvântul este un „simbol“ dizolvat în întregi- 
me în ceea ce semnifică, în ceea ce ne face să înțelegem. 
lar cuvântul ne face .să înțelegem numai dacă e înţeles, 
cu alte cuvinte dacă cunoaştem limba căreia îi aparține; 
altminteri este literă moartă, un semn sau un sunet oarecare. 
Imaginea, dimpotrivă, e pur şi simplu reprezentare vizua- 
lă. Imaginea se vede şi gata; iar pentru a o vedea e suficien- 
tă vederea, e de ajuns să nu fim orbi. Imaginea nu se vede 
în chineză, în arabă sau în engleză. Repet: se vede şi gata. 

Atunci e limpede: cazul televiziunii nu poate fi tratat 
prin analogie, cu alte cuvinte ca şi când televiziunea ar fi 
o continuare și o simplă extindere a instrumentelor de comu- 
nicare ce au precedat-o. O dată cu televiziunea ne aven- 
turăm într-o noutate radical nouă. Televiziunea nu este un 
adaos; ea este mai ales o substituire care răstoarnă rapor- 
tul dintre a înțelege şi a vedea. Până astăzi, lumea, eveni- 
mentele lumii, ne erau relatate (în scris); azi ele ne sunt 

prezentate vederii, iar relatarea (explicarea lor) este aproape 
întotdeauna doar în funcţie de imaginile care apar pe ecran. 

Dar, dacă acest lucru e adevărat, înseamnă că televi- 
ziunea este pe cale să producă o transformare, o metamor- 
foză, care priveşte natura însăşi a lui homo sapiens. 
Televiziunea nu este doar un instrument de comunicare; 
ca este, în acelaşi timp, și paideia?, un instrument „an- 
tropogenetic““, un mediu care generează un ânthropos nou, 
un tip nou de fiinţă umană. 

Aceasta este teza sau, dacă doriți, ipoteza care străbate 
întreaga carte şi asupra căreia în mod evident voi reveni 
în mai multe rânduri. O teză care se bazează, în chip de 
premisă, pe simplul fapt constatat că micuţii noștri pri- 
vesc la televizor, ore şi ore în şir, înainte de a învăţa să 
citească şi să scrie. 

În mod curios, această expunere e pusă sub acuzaţie 
mai ales deoarece (se spune) îl obișnuiește pe copil cu violen- 
ţa şi îl face, ca adult, mai violent.!! Spun în mod curios 


9 Paideia, din greacă, înseamnă educarea copilului (pais, paidâs). 
În studiul său devenit clasic, Werner Jaeger (1946) extinde semnificația 
cuvântului la întreaga formare a omului. 

10 Televiziunea o înlocuieşte pe baby sitter (iar baby sitter e cea din- 
tâi care aprinde televizorul), deci copilul începe să vadă inclusiv pro- 
gramele pentru adulți la trei ani. Potrivit unui recent sondaj ISTAT, în 
Italia până la 95% dintre copiii având între trei şi zece ani — în număr 
de aproape patru milioane şi jumătate — privesc la televizor aproape 
zilnic. Alte date arată că micuţii italieni cu vârste între patru şi șapte ani 
stau la televizor timp de două ore şi jumătate pe zi (din care 19 la sută 
ajung chiar la cinci-șase ore zilnic). În Statele Unite media se ridică la 
trei ore pe zi pentru copiii care nu merg încă la școală, și la cinci ore 
zilnic pentru copiii între şase şi doisprezece ani. 

!! Potrivit calculelor unui profesor american, fără televiziune în Statele 
Unite ar fi cu 10 000 de asasinate și cu 700 000 de agresiuni mai puțin 
pe an. Eu n-aş băga mâna-n foc pentru calculul respectiv. Dar această influ- 
ență există cu certitudine. Despre televiziune şi violență vezi Salerno, 1996. 

pentru că aici o părticică din problemă înlocuieşte și as- 
cunde problema. Argumentul că un copil având sub trei 
ani nu înțelege ceea ce vede, dar cu atât mai abitir „ab- 
soarbe“ violenţa ca pe un model incitant şi chiar de suc- 
ces din viața adultă este cu siguranță adevărat. Dar de ce 
să ne limităm la violență? Adevărul mai cuprinzător, şi de 
ansamblu, este că copilul a cărui primă şcoală (şcoala dis- 
tractivă, care precede școala plicticoasă) e televiziunea, 
este un animal simbolic care îşi primește imprint-ul său, 
tiparul său formativ, de la nişte imagini ale unei lumi în 
întregime centrată pe vedere. În această paideia predispu- 
nerea la violență este, spuneam, doar o mică parte a proble- 
mei. Problema este că copilul e un burete care înregistrează 
şi absoarbe fără discernământ (dat fiind că el încă nu are 
capacitatea de a discerne) tot ce vede. Dimpotrivă, și din 
cealaltă perspectivă, copilul format de vedere se mărgi- 
neșşte la a fi un om care nu citește, şi deci, de cele mai multe 
ori, un „ramolit de ecran“ înrobit pe viaţă de videogames. 
„La început a fost cuvântul“: aşa începe Evanghelia lui 
loan. Astăzi s-ar putea spune că „la început este imaginea“. 
Ș1 o dată cu imaginea care ia locul cuvântului se înscăunea- 
Ză o cultură juvenilă perfect descrisă de Alberoni (1997): 
Copiii trec prin lumea adultă a școlii, a statului [...] a pro- 
fesiei ca nişte clandestini. La şcoală ascultă cu apatie nişte lecții 
[...] pe care le şi uită repede. Nu citesc ziarele [...] Se banica- 
dează în propria cameră împreună cu posterele eroilor lor, pri- 
vesc la propriile lor spectacole, merg, pe stradă cufundați în 
muzica lor. Se trezesc numai atunci când se adună noaptea la 
discotecă. Când, în sfârşit, gustă din plin beţia de a se înghesui 
unii în alții, beatitudinea de a exista ca unic trup colectiv dăn- 
țuitor. 12 


12 Legătura dintre cultura juvenilă și muzica rock este explicată cu 
multă finețe de Allan Bloom (1987, pp. 68-81) care observă că „o dată cu 

Nici că l-aş putea zugrăvi mai bine pe video-copil, adică 
pe copilul educat de video-vedere. Copilul acesta nu de- 
vine oare niciodată matur? Devine în oarecare măsură, prin 
forţa lucrurilor. Dar e vorba întotdeauna de un adult care 
rămâne surd pe viaţă la stimulii cititului şi ai cunoașterii 
transmise de cultura scrisă. Stimulii la care continuă să 
răspundă, ca om mare, sunt aproape exclusiv audio-vi- 
zuali. Prin urmare, video-copilul nu creşte mai mult de atât. 
La treizeci de ani se trezeşte că e un adult sărăcit, edu- 
cat de mesajul „cultura, ce pisălogeală“ lansat de Ambra 
Angiolini (copilul minune care a animat un sezon mare- 
Je sat de vacanță preluat de televiziune), şi deci un adult 
marcat pe viață de atrofie culturală. 

Cuvântul cultură are două înțelesuri. În accepţia sa an- 
tropologico-sociologică vrea să spună că orice ființă umană 
trăieşte în sfera unei culturi propni. Dacă omul este, așa cum 
și este, un animal simbolic, rezultă eo ipso că trăieşte într-un 
context cognitiv de valori, credinţe, concepții și, într-un 
cuvânt, de simbolizări care constituie cultura sa. În această 
accepție generică, aşadar, chiar și primitivul sau analfabe- 
tul posedă o cultură. Şi tocmai în această accepţie vorbim 
astăzi, de pildă, despre o cultură a distracţiei, despre o cul- 
tură a imaginii și despre o cultură juvenilă. Dar cultura 
e de asemenea sinonimă cu „cunoașterea“: o persoană cul- 
tă este o persoană care cunoaște, cu lecturi solide sau oricum 
bine informată. În această accepţie îngustă și apreciativă, 
cultura este a celor „culți“, nu a ignoranţilor. Și aceasta e 
accepţia care ne permite să vorbim (fără contradicții) de- 
spre o „cultură a inculturii“ şi tot astfel despre atrofie şi 
sărăcie culturală. 


rock-ul, baza adunării laolaltă o constituie iluzia unor senzaţii comune, 
contactul fizic şi formulele bolborosite care, se presupune, ar avea o sem- 
nificație ce depăşeşte cuvântul“ (p. 75). 

Este o realitate că „societăţile au fost întotdeauna mo- 
delate mai mult de natura mijloacelor prin care ele comu- 
nică decât de conținutul comunicării. Alfabetul, de pildă, 
e o tehnologie absorbită de copil [...] prin osmoză, așa- 
zicând“ (McLuhan și Fiore, 1967, p.1). Dar este inexact 
că „alfabetul şi tiparul au favorizat un proces de fragmen- 
tare, de specializare şi de detaşare, [pe când] tehnologia 
electronică favorizează unificarea și implicarea“ (ibid.). 
Ba chiar e adevărat contrariul.13 Şi nici aceste considera- 
ţii nu pot demonstra vreo superioritate a culturii audio-vi- 
zuale asupra culturii scrise. 

Mesajul cu care noua cultură se recomandă şi se lau- 
dă este: cultura cărții aparține celor puțini (elitistă), pe când 
cultura audio-vizuală aparține celor mulți. Dar numărul 
beneficiarilor — puţini sau mulţi — nu modifică natura 
ȘI valoarea unei culturi. Şi dacă preţul plătit pentru o cul- 
tură a tuturor este declasarea într-o sub-cultură, care e de 
fapt — din punct de vedere calitativ — „incultură“ (1g- 
noranță culturală), atunci operațiunea aduce doar pierde- 
re. Cu toţii inculți sună oare mai bine decât puţini culți? 
Dorim oare o cultură în care nimeni să nu ştie nimic? În- 
tr-un cuvânt, dacă învățătorul ştie mai mult decât elevul, 
trebuie atunci să-l ucidem pe învățător, iar cine nu judecă 
aşa e un elitist. Dar asta e o logică hpsită de orice logică. 


13 Mai ales atunci când se ajunge (vezi infra, pp. 39-43) la descompu- 
nerea digitală (binară) a mesajelor. Pentru că digitalizarea este un instrument 
formidabil de descompunere-recompunere care într-adevăr fragmentează 
totul. Pentru un „digerat“ (omul unei cultun digitale) nu mai există o rea- 
litate care „să stea în picioare“. Pentru el orice ansamblu poate fi manipu- 
lat și recombinat ad libitum, după bunul său plac, în mii şi mii de feluri. 

Progrese şi regrese 


Noi socotim din capul locului că orice progres tehno- 
logic este, prin definiție, un progres. Da și nu. Depinde ce 
înțelegem prin progres. În sine, progres înseamnă doar un 
„mers înainte“ care presupune o creştere. Şi nu se spune 
că această creştere trebuie să fie pozitivă. Chiar şi despre 
o tumoare se poate spune că se află în progres; lar în ca- 
zul acesta ceea ce creşte e un rău, o maladie. În diferite 
contexte, așadar, noțiunea de progres e neutră. Dar atunci 
când se referă la progresul istoriei, noțiunea de progres 
este pozitivă. Pentru Iluminism, şi chiar şi în zilele noas- 
tre pentru noi, progres înseamnă o creștere a unei civili- 
Zații, O sporire în bine, o îmbunătăţire. Şi atunci când 
televiziunea e declarată un progres, se subînțelege că e 
vorba despre o creştere „bună“. 

Atenţie: nu vorbim aici despre progresul televiziunii 
(despre creşterea e1), ci despre o televiziune care produce 
progres. A doua punere în gardă: o îmbunătățire care e 
doar cantitativă nu este în sine o îmbunătățire; e doar o 
extindere, o sporire sau o includere. Progresul unei epide- 
mil, adică al răspândirii ei, nu este — așa-zicând — un 
progres care ajută progresul. O creştere cantitativă nu îm- 
bunătăţeşte nimic dacă nu este însoțită de un progres esen- 
țial. Ceea ce echivalează cu a spune că o creştere cantitativă 
nu este un progres calitativ, adică un progres în sensul po- 
zitiv şi apreciativ al termenului. Şi în timp ce un progres 
calitativ poate să se lipsească de creşterea cantitativă (adică 

poate rămâne în sfera celor puţini), contrariul nu este va- 
labil: difuzarea la scară largă a unui lucru înseamnă pro- 
gres numai dacă ce e difuzat este pozitiv, sau cel puţin 
nu e dăunător, dacă nu cumva se iroseşte. 

O dată clarificat acest lucru, întrebarea este: în ce sens 
televiziunea se află „în progres“, adică îmbunătățește o 
stare de lucruri preexistente? Este o întrebare la care tre- 
buie să se răspundă nuanțat. Televiziunea face bine şi face 
rău, ajută şi dăunează. Ea nu trebuie lăudată în bloc, dar 
nici nu poate fi condamnată fără discernământ. 

În linii mari (vom vedea în detaliu mai târziu), e si- 
pur că televiziunea distrează și amuză: homo ludens, omul 
ca animal ghiduș, căruia îi place să se joace, nu a fost nici- 
odată atât de mulțumit şi de recompensat în întreaga lui 
istorie. Acest fapt pozitiv se referă însă la „televiziunea 
spectacol“. Dar dacă televiziunea transformă totul în spec- 
tacol, atunci aprecierea se schimbă. 

O a doua generalizare: e cert că televiziunea „trezeş- 
te““. În parte acest lucru l-a făcut deja radioul; dar efec- 
tul de trezire al televiziunii este violent și, în plus, diferit. 
A trezi cu ajutorul cuvântului (radioul) e o nimica toată 
în comparație cu trezirea provocată de vizibilitatea între- 
gii lumi, ajunsă potenţial vizibilă în casele tuturor. Până 
în secolul XX, trei sferturi dintre muritori stăteau închiși 
și adormiţi în satele lor (cel mult în orăşelele lor). Acum 
suntem cu toţii, șase miliarde la număr, treziți sau trezi- 
bili. Este o schimbare colosală, al cărei impact exploziv 
încă nu-l putem măsura. Pe moment, oricum, e sigur că 
o trezire înseamnă o deschidere spre progres în accepţia 
iluministă a termenului. Dar, dimpotrivă, e tot atât de si- 
gur că în fața acestor progrese se află un regres funda- 
mental: sărăcirea înțelegerii. 

Sărăcirea înțelegerii 


Homo sapiens — să revenim la el — datorează întrea- 
ga sa cunoaştere şi chiar întregul său progres în înțelege- 
re capacităţii sale de abstractizare. Se înţelege că cuvintele 
care alcătuiesc limbajul uman sunt simboluri care evocă 
chiar şi „reprezentări“, cu alte cuvinte care readuc în min- 
te reprezentări, imagini ale unor lucruri vizibile şi pe care 
le-am văzut. Dar asta se întâmplă numai cu numele proprii 
ŞI cu „cuvintele concrete“ (mă exprim astfel pentru a sim- 
plifica expunerea), adică cu cuvinte precum casă, pat, 
masă, came, automobil, pisică, soție şi altele asemenea; 
vocabularul nostru, să zicem, practic.1+ 

Altminteri aproape întregul nostru vocabular cognitiv 
şi teoretic constă din cuvinte abstracte care nu au nici un 
corespondent în lucrurile vizibile, şi a căror semnificație 
nu e raportabilă la şi nici nu e traductibilă în imagini. Oraş 
este un alt cuvânt „vizibil“; dar națiune, stat, suveranitate, 
democraţie, reprezentanţă, birocraţie şi aşa mai departe 
nu sunt; ele sunt concepte abstracte, elaborate prin proce- 
se mentale de abstragere, care indică entități construite 
de mintea noastră; sunt de asemenea abstracțiuni „non vizi- 
bile“ conceptele de justiţie, legitimitate, legalitate, liberta- 


14 În logică, cuvintele concrete sunt numite „denotative“: cuvinte care 
țin locul unor lucruni (observabile) pe care le denotă. Conţinutul sem- 
nificant al cuvintelor este în schimb „conotaţia“ lor. Reformulând tehnic 
problema, toate cuvintele conotează, dar nu toate cuvintele denotă. 

te, egalitate, drept (şi drepturi). Tot astfel, şi de-a valma, 
cuvinte ca șomaj, inteligență, fericire sunt și ele abstracte. 
ȘI toată capacitatea noastră de a gestiona realitatea politi- 
că, socială şi economică în care trăim, și, mai mult, de a 
supune omului natura se bazează exclusiv pe o gândire 
prin concepte care sunt — pentru ochiul liber — entități 
invizibile și inexistente. Aşa-numiţii primitivi sunt astfel 
deoarece în limbajul lor primează “(lăsând fabulația de- 
oparte) cuvintele concrete, ceea ce produce comunicare, 
dar indică o foarte slabă capacitate ştiințifico-cognitivă. 
ŞI, într-adevăr, primitivii s-au oprit de milenii la micul 
sătuc și la organizarea tribală. Dimpotrivă, popoarele avan- 
sate sunt astfel pentru că au dobândit un limbaj abstract 
— care e de asemenea un limbaj cu o structură logică — 
ce favorizează cunoașterea analitico-ştiințifică. 

Să ne înțelegem. Unele cuvinte abstracte (unele, nu toa- 
te) sunt într-un fel traductibile în imagini. Dar e vorba în- 
totdeauna de traduceri care sunt doar surogate infidele și 
sărăcite ale conceptului pe care caută să-l „vizibilizeze“. 
De pildă, şomajul se traduce prin imaginea șomerului, feri- 
cirea prin fotografia unei fețe mulţumite, libertatea prin 
imaginea unei persoane care iese din închisoare. La limită 
putem de asemenea să ilustrăm cuvântul egalitate arătând 
două bile de biliard și spunând „iată lucruri egale“, sau 
să ilustrăm cuvântul inteligență arătând un creier. Dar aces- 
tea ar fi doar niște distorsiuni ale conceptelor respective. 
Și de asemenea traductibilităţile de care aminteam mai 
înainte nu traduc aproape nimic. Imaginea unui șomer nu 
ne face să înţelegem în nici un fel de ce există șomajul 
și cum poate fi el prevenit. Urmând aceeași regulă, imagi- 
nea unui deținut care părăseşte închisoarea nu explică liber- 
tatea, vederea unui sărac nu explică sărăcia, iar imaginea 
unui bolnav nu explică boala. Așadar, rezumând: întreaga 

cunoaştere a lui homo sapiens se dezvoltă în sfera unui 
mundus intelligibilis (din concepte, din concepţii mentale) 
care nu e în nici un fel mundus sensibilis, lumea percepută 
de simțurile noastre. lar problema e că televiziunea inver- 
sează progresia de la sensibil la inteligibil și o răstoarnă 
prin icfu oculi, printr-o întoarcere la simpla vedere. Tele- 
viziunea produce imagini și anulează conceptele; dar în fe- 
lul acesta atrofiază capacitatea noastră de abstragere și o 
dată cu aceasta întreaga noastră capacitate de a înţelege.15 

Pentru senzualism (0 doctrină epistemologică abando- 
nată de multă vreme de toți) ideile sunt calcuri derivate 
din experiențele sensibile. Dar se întâmplă invers. Ideea, 
scria Kant, este „un concept necesar al rațiunii căruia nu 
1 se poate da în simțuri nici un obiect corespunzător (kon- 
gruirender Gegenstand)“.!€ Prin urmare, ceea ce noi ve- 
dem sau percepem în mod concret nu produce „idei“, ci 
se inserează în idei (sau concepte) care îl încadrează şi îl 
„semnifică“.!7 Şi tocmai acesta e procesul care se atro- 
fiază atunci când homo sapiens este înlocuit de homo videns. 
La acesta din urmă limbajul conceptual (abstract) e înlo- 
cult de un limbaj perceptiv (concret) care e infmit mai sărac: 
mai sărac nu doar în cuvinte (prin numărul de cuvinte), 
ci mai ales în bogăţia de semnificații, în capacitatea co- 
notativă. 


15 Gad Lerner (1997) replică afirmând că „recunoașterea faptului că 
apariția imaginii de televiziune aduce modificări capacității de abstracție 
nu înseamnă că implicit o blochează“. Poate că nu. Dar aş dori un exem- 
plu concret. Care sunt abstracţiunile alternative la cunoașterea analiti- 
co-ştiințifică aflată la temelia civilizației occidentale şi a tehnologiei sale? 

16 Critica rațiunii pure, Dialectica transcendentală, Cartea I, par. 2. 

17 Pe această premisă s-a elaborat ulterior „psihologia formei“ (Gestalr) 
de la care am învățat — în mod experimental — că percepțiile noastre 
nu sunt niciodată reflectări sau calcuri imediate a ceea ce observăm, ci 
reconstrucții mentale „înrămate“ ale lucrului observat. 

Contra-deducţii 


Acuzaţia e gravă; iar una din intenţiile mele este ca, 
în timp ce o expun cu toată gravitatea, să văd felul cum 
acuzaţii — video-lăudătoni, multimedialişti sau ce-or fi — 
ştiu s-o combată cu argumente. 

Răspunsul ritual este că fiecare descoperire tehnolo- 
pică a avut de înfruntat demonizatori care au greşit întot- 
deauna. Dar s-a văzut deja că această aserţiune e falsă.18 
Cine a demonizat inventarea tiparului? Cine a demonizat 
telegraful şi telefonul? Inventarea radioului a fost ca o stră- 
fulgerare aproape pentru toţi. A răspunde invocând demo- 
nizatori inexistenți înseamnă aşadar lipsa unui răspuns, 
ocolirea problemei prezentate. 

Un al doilea răspuns este că trebuie să acceptăm inevi- 
tabilul. Părere unanimă: răspândirea televiziunii şi mai 
apoi a tehnologiei multimedia e într-adevăr inevitabilă. 
Dar un lucru inevitabil nu trebuie acceptat orbește. Unul 
din efectele induse şi neprevăzute ale societății industriale 


18 Dacă au existat greşeli de previziune notorii, acestea nu au fost 
greşeli demonizante, ci de fezabilitate. De pildă, Poincare, mare fizician 
francez, considera în 1905 că e imposibil ca undele radio să se propage 
la o distanţă de peste 300 de kilometri, exact în timp ce Marconi era pe 
punctul de a trimite semnale radio din Comwall, Anglia, până în Terranova, 
Canada. Chiar şi Herz, descoperitorul undelor radio, a negat toată viața 
posibilitatea telefonului fără fir. Dar acestea sunt greşeli de previziune 
tehnică, nu de catastrofism. 

a fost poluarea, otrăvirea aerului și a mediului înconjurător. 
Și poluarea este un fenomen inevitabil pe care îl combatem 
în prezent. Tot astfel, apariția erei nucleare, şi o dată cu 
ca a bombei atomice care ne poate extermina pe toți, a 
fost ceva inevitabil; totuşi, multă lume are rețineri față 
de producerea nucleară a energiei, şi cu toții se tem și caută 
să împiedice folosirea în scopuri războinice a atomului 
și a bombei cu hidrogen. Progresul tehnologic e de neoprit, 
dar tocmai de aceea nu avem voie să-l scăpăm de sub con- 
trol şi să acceptăm pasivi capitularea. 

Un al treilea răspuns — cel serios — este că nu e nici 
o contradicție între cuvânt şi imagine. Contrar celor ce 
se afirmă, înțelegerea prin concepte şi înțelegerea prin văz 
se combină în „sumă pozitivă“, susținându-se sau cel puţin 
integrându-se una cu cealaltă. Teza ajunge să fie, astfel, 
că omul cititor şi omul privitor, cultura scrisă şi cultura 
audio-vizuală dau naştere unei sinteze miraculoase. La care 
eu răspund la rândul meu că, dacă aşa ar sta lucrurile, ar 
fi cât se poate de bine. Soluţia problemei trebuie de fapt 
căutată într-o sinteză eficientă. Lucru care nu poate ascunde 
adevărul că pentru moment faptele dezmint evident afir- 
maţia că omul cititor și homo videns s-ar integra cu sumă 
pozitivă. Relaţia dintre cei doi este — în realitate — de 
„sumă negativă“ (ca într-un joc în care pierd toţi). 

De fapt, omul care citește se află în scădere rapidă, fie 
că e vorba de cititorii de cărţi sau de cei de jurnale. În Ita- 
lia, un adult din doi nu citeşte nici măcar o carte pe an. 
În Statele Unite, între 1970 şi 1993, cotidienele au pier- 
dut aproape un sfert din numărul cititorilor. Oricât ar vrea 
unii să susțină că vina pentru această scădere precipitată 
s-ar datora proastei calități sau unei adaptări greşite a jur- 
nalelor la concurenţa cu televiziunea, această explicație 

nu lămureşte îndeajuns lucrurile. Explică mult mai mult 
constatarea că în Statele Unite audiența televiziunii în nu- 
cleele familiale a crescut de la trei ore zilnic în 1954 la 
peste șapte ore pe zi în 1994, şi deci, în afara orelor de 
muncă, nu mai rămâne deloc timp pentru altceva. Şapte 
ore de televizor, plus nouă ore de muncă (inclusiv dru- 
mul), plus şase-—șapte ore pentru dormit, spălat și mân- 
cat, fac douăzeci și patru de ore: ziua e completă. 

Lăsând deoparte calculele mărunte, rămâne problema 
de fond: imaginea nu asigură, prin ea însăşi, aproape nici 
un fel de inteligibilitate. Imaginea trebuie să fie explica- 
tă; iar explicaţia care ni se dă pe micul ecran este în mod 
substanțial insuficientă. Dacă în viitor va lua fiinţă o tele- 
viziune care va explica mai bine (cu mult mai bine), 
atunci discuția despre o integrare pozitivă dintre Pomo sa- 
piens Şi homo videns se va putea redeschide. Dar pentru mo- 
ment rămâne adevărat faptul că nu e vorba de nici o 
integrare, ci de o scădere, cu alte cuvinte vederea este pe 
cale de a atrofia înțelegerea. 

Un al patrulea răspuns este că — admițând că vederea 
ar sărăci înțelegerea — această sărăcire este în mare măsură 
compensată de difuzarea mesajului prin televiziune şi de 
accesibilitatea pentru toți. Pentru triumfaliştii noilor me- 
dia cunoașterea prin concepte înseamnă elitism, în timp 
ce cunoașterea prin imagini e democratică. Însă acest elogiu 
e o nerușinare și o înșelătorie, așa cum voi arăta în conti- 
nuare. Am explicat deja că un progres care e doar cantitativ 
ȘI care comportă un regres calitativ nu constituie un pro- 
gres în accepţia pozitivă a termenului. Prin urmare, conclu- 
zia este că o „cunoaştere prin imagini“ nu e o cunoaștere 
în sensul cognitiv al cuvântului şi că, în loc să răspândeas- 
că cunoaştere, ea mai mult îi erodează premisele. 

Un ultim posibil răspuns este acela prin care s-ar re- 
cunoaște că criticile formulate aici sunt îndreptăţite în 
privinţa televiziunii, dar nu şi în privința universului mul- 
timedia care se naște. Este ceea ce vom examina în Con- 
tinuare. 


[ 


Internetul şi „navigația cibernetică“ 


Oare televiziunea este, sau va fi, depășită? La puțin 
peste cincizeci de ani de la apariția sa, televiziunea este 
deja declarată vetustă. Noile frontiere sunt Internetul și 
ciberspaţiul, iar noul cuvânt de ordine este „să devenim 
digitali“. Saltul e substanțial, iar diferența e că televizo- 
rul este un instrument monovalent care primeşte imagini 
pentru un spectator pasiv care le priveşte, în timp ce lu- 
mea multimedială este o lume interactivă (şi deci de uti- 
lizatori activi) și polivalentă (cu utilizare multiplă) a cărei 
mașină este un calculator care primește şi transmite me- 
saje digitalizate. 

Prin urmare, televiziunea e depășită? Dacă se compară 
mașinile, atunci mașina superioară este fără urmă de îndo- 
ială calculatorul. Printre altele, calculatorul e o mașină cu 
ajutorul căreia gândim și care ne modifică modul de a 
gândi. Dar de aici nu rezultă că omul obișnuit se va arun- 
ca asupra calculatorului personal abandonând tele-vede- 
rea. Așa cum radioul nu a fost ucis de televizor, nu există 
nici un motiv să presupunem că televiziunea va fi ucisă 
de Internet. Întrucât aceste instrumente oferă produse dife- 
rite, e limpede că se pot adăuga unul altuia. Problema nu 
este cea a depăşirii, ci a centralităţii. 

Internetul, „rețeaua reţelelor“, este un instrument pro- 
digios bun la toate: transmite imagini, dar și texte scrise; 
se deschide dialogului între utilizatorii care se caută şi 

interacționează; şi permite o aprofundare aproape nelimi- 
tată a oricărei curiozități (este ca o bibliotecă universală 
conectată pentru retransmisii). Pentru a ne orienta într-o 
asemenea abundență trebuie să facem distincţia între trei 
posibilități de folosire: i) o utilizare strict practică, 11) o 
utilizare pentru divertisment, iii) o utilizare educa- 
tiv-culturală. În legătură cu utilizarea Internetului pentru 
a ne gestiona afacerile şi serviciile previziunea e indubi- 
tabilă: copiii de astăzi vor fi toți, mâine, „intemetişti prac- 
tici“. Dubiile încep în legătură cu celelalte utilizări. 

Dacă Internetul este divertisment, utilizat pentru diver- 
tisment, atunci nu mai e atât de sigur că televiziunea va 
fi învinsă. Partea slabă a televiziunii pe care o cunoaștem 
este aceea că e „generalistă“, în sensul că nu oferă pro- 
duse îndeajuns de diferenţiate. Pe calea eterului, televi- 
ziunea trebuie să ofere produse de masă, produse care să 
câştige un public vast (şi o dată cu acesta vaste beneficii 
din publicitate). Internetul în schimb oferă produse pe mă- 
sură. Dar și televiziunea se fragmentează — prin cablu ori 
prin satelit — în sute de canale pentru audiences speciale. 
Și specializându-se astfel, televiziunea va oferi şi ea servi- 
cil de „nişă“ care se vor dovedi competitive cu nişele re- 
țeliştilor.!? 

Aşadar, în măsura în care Internetul constituie un di- 
vertisment, o distracție, televiziunea va învinge în rânduri- 
le celor „trândavi““ sau al celor obosiţi care preferă să stea 
să privească, în timp ce Internetul va învinge în rândurile 
celor „activi“, ale celor cărora le place să dialogheze şi 
să caute. Dar faptul că numărul video-amatorilor ar rămâne 


19 Aceasta este transformarea de la broadcasting, un casting „larg“, 
la narrowcasting, adică „restrâns“. Iniţial, radioul era cel care se apăra 
de televiziune prin narrowcasting; în prezent, procesul se repetă cu tele- 
viziunea. 

mai mare sau ar ajunge să fie mai mic decât numărul de- 
pendenților de rețele mă face doar să observ că fiecare 
se distrează după cum are chef. 

Problema e dacă Internetul va produce sau nu o crește- 
re culturală. În teorie, aşa ar trebui să se întâmple. Pentru 
că cine caută cunoaștere pe Internet o găseşte. Întrebarea 
este dacă Internetul va fi utilizat, și de câţi, ca instrument 
de cunoaştere. Obstacolul de-a lungul acestui parcurs e 
că micuțul de trei—patru ani începe cu televizorul. Prin ur- 
mare, atunci când ajunge la Internet interesul lui cognitiv 
nu e sensibilizat în cheie abstractizantă. Și cum fără ca- 
pacitate de abstracție nu se poate intra în mundus intel- 
ligibilis, e foarte probabil ca ştiinţa înmagazinată în rețele 
să rămână în cea mai mare măsură neutilizată. În teorie, 
spuneam, Internetul ar trebui să promoveze creșterea cultu- 
rală. În practică, se poate întâmpla chiar contrariul, de vreme 
ce homo videns există deja ca atare atunci când descope- 
ră rețeaua. Desigur, Internetul ne poate ajuta să ieşim din 
închiderea în mundus sensibilis. Dar pe câți dintre no1? 

Generalizând, sunt deci îndemnat să conchid, împreu- 
nă cu Sergio Lepri, că: „Internetul e o mare vastă pe care 
e pasionant să navighezi [...] dar o mare pe care, după 
câteva zile de mic cabotaj, e de preferat s-o priveşti fără 
să te mai mişti din port“ (1996, p. 22). Ca instrument prac- 
tic, dar și ca raită prin târgul de vechituri sau ca ghid al 
celor mai variate hobby-uri ale noastre, Internetul are un 
viitor exploziv.20 Ca instrument cultural, de elevaţie cul- 
turală, îi prevăd în schimb un viitor modest. Adevăraţii 


20 Astăzi deja, în 1996, megareţeaua informatică e utilizată în America 
timp de 130 de milioane de ore pe săptămână, tot atâtea ore câte sunt 
destinate televiziunii. Dar, a se reţine, grosul acestui trafic este comer- 
cial şi pentru rezolvarea unor treburi practice mărunte. 

20 Astăzi deja, în 1996, megareţeaua informatică e utilizată în America 
timp de 130 de milioane de ore pe săptămână, tot atâtea ore câte sunt 

cercetători vor citi în continuare cărți?!, folosindu-se de In- 
ternet pentru umpluturi, pentru bibliografii şi pentru infor- 
maţii pe care mai înainte le găseau în dicționare; dar mă 
îndoiesc că vor face o pasiune pentru el. 

Furio Colombo remarcă: „Edenul reţelei se află dinco- 
lo de o poartă care se deschide [...] doar pentru cei puţini 
[...] Diferite ierarhii de creiere vor manevra calculatoa- 
rele, se vor juca şi vor face experiențe cu ele. Pentru cei 
excluși rămâne jocul interactiv [...] ca să le ocupe imen- 
sul timp liber“ (1995, p. 16). Atenţie: „cei puțini“ ai lui 
Furio Colombo nu sunt oamenii de cultură. Ei sunt, mai 
degrabă, cei implicați în lucrări, noii stăpâni ai media şi 
noua nomenklatură a universului computerelor. Pentru 
omul de cultură salvarea nu stă în a trece de poarta care 
l-ar introduce în Edenul reţelei; ea stă, mai degrabă, în 
porțile care îl protejează de avalanşa de mesaje. Pentru 
că de Internet, şi în Intemet, te poți sufoca. Prea multe 
opţiuni ne fac să plesnim de opţiuni; iar năvala de mesa- 
je ne omoară cu mesajele. 

Repet: potențialitățile Internetului sunt aproape infi- 
nite, iar asta atât în rău cât şi în bine. Ele sunt şi vor fi po- 
zitive atunci când utilizatorul va folosi instrumentul pentru 
a dobândi informaţii și cunoştinţe, adică atunci când va 
fi însuflețit de interese intelectuale autentice, de dorinţa 
de a şti şi de a înțelege. Dar majoritatea utilzatonlor de Inter- 
net nu este, şi prevăd că nici nu va fi, din această categorie. 
Paideia universului video promite să paseze Internetului 


2! „Nu ne vom putea lipsi de cărți“, observă cu mult bun-simţ Umberto 
Eco. „Dacă mă conectez la Internet şi accesez programul Gutenberg, pot 
lua de acolo Shakespeare complet. Dar la ce bun să-mi îndes computerul 
cu o masă de biţi [...] şi să aştept apoi două săptămâni ca să mi-l scoată 
imprimanta, când cu $ dolari [...] pot să cumpăr ediția Penguin?“ (1996, 
p. 17). 

analfabeți culturali uitând repede puţinul pe care au fost 
nevoiţi să-l înveţe în școală, deci analfabeți culturali care 
își vor omori pe Internet timpul lor gol în tovărășia unor 
„suflete gemene“ sportive, erotice, sau a unor hobby-uri 
mărunte. Pentru soiul acesta de utilizator Internetul este 
mai ales un ferrific way to waste time, un mod formidabil 
de a-ţi omori timpul, investindu-l în futilităţi.22 Unii vor 
spune că nu e nimic rău în asta. Da, dar nici ceva bun nu 
este. Și cu atât mai puţin vreun progres. Ba dimpotrivă.2 

Dar ultima achiziţie nu e Internetul; este „ciberlumea“ 
profetizată şi promovată, mai mult decât de oricare alt au- 
tor individual, de Nicholas Negroponte. În cartea sa Being 
digital (1995) noul salt înainte e rezumat astfel: în uni- 
versul digital, cel care recepționează poate elabora infor- 
mația „resetând-o“ după bunul său plac; prin aceasta, 
controlul formal asupra mesajului se individualizează, 
devine a/ său. Rezultă de aici o „cibernavigaţie““ — în mare 
măsură vizuală și vizualizată — în aşa-numitele realități 
virtuale, printr-o descompunere și recompunere (asambla- 
re) aproape infinită de imagini, de forme şi figuri.24 


22 Fraza în engleză îi aparține lui Clifford Stoll (1996), un astronom 
de la Berkeley, expert în secuntatea computerelor, care după câțiva ani 
de interneto-manie declară acum că Internetul nu este altceva decât „o 
țesătură impalpabilă făcută din nimic“ și un surogat jalnic al vieţii reale. 
După cum bine se vede, Stoll a încheiat-o cu tastatura şi cu mouse-ul. Lucrul 
acesta li s-ar putea întâmpla multora. 

25 Arbasino (1995-1996, p. 74) se întreabă: „Imensele autostrăzi ast- 
fel celebrate în exaltările Internetului, pe lângă o mare cantitate de infor- 
maţii folositoare nu cumva par să transporte și o imensă cantitate de 
tâmpenii, nici distractive şi nici utile?“ Întrebarea e retorică. Revărsarea 
de tâmpenii este evidentă, iar Internetul este în sine un formidabil mul- 
tiplicator al acestora. 

24 Termenul tehnic este morphing: o tehnică permițând transformarea 
fără nici o limită a formei și dimensiunilor oricărui obiect. 


42 PRIMATUL IMAGINII 


cercetători vor citi în continuare cărţi?!, folosindu-se de In- 
ternet pentru umpluturi, pentru bibliografii și pentru infor- 
mații pe care mai înainte le găseau în dicționare; dar mă 
îndoiesc că vor face o pasiune pentru el. 

Furio Colombo remarcă: „Edenul rețelei se află dinco- 
lo de o poartă care se deschide [...] doar pentru cei puţini 
[...] Diferite ierarhii de creiere vor manevra calculatoa- 
rele, se vor juca şi vor face experienţe cu ele. Pentru cei 
excluși rămâne jocul interactiv [...] ca să le ocupe imen- 
sul timp liber“ (1995, p. 16). Atenţie: „cei puţini“ ai lui 
Furio Colombo nu sunt oamenii de cultură. Ei sunt, mai 
degrabă, cei implicați în lucrări, noii stăpâni ai media şi 
noua nomenklatură a universului computerelor. Pentru 
omul de cultură salvarea nu stă în a trece de poarta care 
l-ar introduce în Edenul reţelei; ea stă, mai degrabă, în 
porțile care îl protejează de avalanşa de mesaje. Pentru 
că de Internet, şi în Internet, te poţi sufoca. Prea multe 
opțiuni ne fac să plesnim de opțiuni; iar năvala de mesa- 
Je ne omoară cu mesajele. 

Repet: potențialitățile Internetului sunt aproape infi- 
nite, iar asta atât în rău cât și în bine. Ele sunt și vor fi po- 
zitive aturici când utilizatorul va folosi instrumentul pentru 
a dobândi informaţii şi cunoștințe, adică atunci când va 
fi însuflețit de interese intelectuale autentice, de dorința 
de a şti și de a înţelege. Dar majoritatea utilizatonilor de Inter- 
net nu este, și prevăd că nici nu va fi, din această categorie. 
Paideia universului video promite să paseze Internetului 


2! „Nu ne vom putea lipsi de cărți“, observă cu mult bun-simț Umberto 
Eco. „Dacă mă conectez la Internet și accesez programul Gutenberg, pot 
lua de acolo Shakespeare complet. Dar la ce bun să-mi îndes computerul 
cu o masă de biţi [...] şi să aştept apoi două săptămâni ca să mi-l scoată 
imprimanta, când cu 5 dolari [...] pot să cumpăr ediția Penguin?“ (1996, 
p. 17). 

analfabeți culturali uitând repede puţinul pe care au fost 
nevoiţi să-l înveţe în școală, deci analfabeți culturali care 
își vor omori pe Internet timpul lor gol în tovărăşia unor 
„suflete gemene“ sportive, erotice, sau a unor hobby-uri 
mărunte. Pentru soiul acesta de utilizator Internetul este 
mai ales un ferrific way to waste time, un mod formidabil 
de a-ți omori timpul, investindu-l în futilități.22 Unii vor 
spune că nu e nimic rău în asta. Da, dar nici ceva bun nu 
este. Şi cu atât mai puţin vreun progres. Ba dimpotrivă.2 

Dar ultima achiziţie nu e Internetul; este „ciberlumea“ 
profetizată și promovată, mai mult decât de oricare alt au- 
tor individual, de Nicholas Negroponte. În cartea sa Being 
digital (1995) noul salt înainte e rezumat astfel: în uni- 
versul digital, cel care recepționează poate elabora infor- 
mația „resetând-o“ după bunul său plac; prin aceasta, 
controlul formal asupra mesajului se individualizează, 
devine a/ sâu. Rezultă de aici o „cibernavigație““ — în mare 
măsură vizuală şi vizualizată — în așa-numitele realități 
virtuale, printr-o descompunere şi recompunere (asambla- 
re) aproape infinită de imagini, de forme și figuri.2 


22 Fraza în engleză îi aparține lui Clifford Stoll (1996), un astronom 
de la Berkeley, expert în securitatea computerelor, care după câțiva ani 
de interneto-manie declară acum că Internetul nu este altceva decât „o 
țesătură impalpabilă făcută din nimic“ şi un surogat jalnic al vieţii reale. 
După cum bine se vede, Stoll a încheiat-o cu tastatura și cu mouse-ul. Lucrul 
acesta li s-ar putea întâmpla multora. 

23 Arbasino (1995-1996, p. 74) se întreabă: „Imensele autostrăzi ast- 
fel celebrate în exaltănle Internetului, pe lângă o mare cantitate de infor- 
maţii folositoare nu cumva par să transporte şi o imensă cantitate de 
tâmpenii, nici distractive şi nici utile?“ Întrebarea e retorică. Revărsarea 
de tâmpenii este evidentă, iar Internetul este în sine un formidabil mul- 
tiplicator al acestora. 

24 Termenul tehnic este morphing: o tehnică permiţând transformarea 
fără nici o limită a formei și dimensiunilor oricărui obiect. 

Nu neg că navigația în virtual — adică în simulări — 
poate fi deosebit de stimulatoare. Proiectanţii de forme 
aerodinamice, de pildă, „simulează“ de câteva decenii; şi 
poate că evanghelia lui Negroponte fură ideea — extin- 
zând-o la miliarde de persoane — de la specialiştii care 
au aplicat tehnici de simulare, de când dispun de sisteme 
de prelucrare a datelor. Oricum, pentru muritorii de rând 
navigația cibernetică este doar un soi de joc video gene- 
ralizat. Și dacă această navigaţie e luată prea în serios de 
cibernauţii „de rând“, ei riscă să piardă simţul realului, 
adică al granițelor dintre adevărat şi fals, dintre real şi ima- 
ginar. Pentru ei totul devine manipulare şi confuzie, to- 
tul poate fi manipulat și amestecat. Dar întrucât realitățile 
virtuale sunt doar nişte jocuri care e puțin probabil să de- 
vină realităţi actuale, negropontismul riscă să genereze, 
la o extremă, un sentiment al puterii alienat şi frustrat şi, 
la cealaltă extremă, un public de eterni copii visători care 
își petrec întreaga viaţă în lumi imaginare. Atracția erei 
digitale este atracţia unui drog. 

Vom sfârși oare cu toţii „digeraţi“25 şi în ciberlume? 
Sper din toată inima că nu. Negroponte este oare într-a- 
devăr ucenicul vrăjitor al post-gândirii? În lumea pe care 
o promovează Şi o ridică în slăvi, mașina e cea care într-a- 
devăr face totul. EI se preface că nu ar fi aşa povestindu-ne 
că lumea multimedia-cibernetică este o lume guvernată de 


25 Invenţia verbală îi aparţine lui Luis Rossetto, un alt guru al medi- 
alităţii electronice, şi e formată din abrevierea expresiei digital generation, 
generație digitală. O generaţie (scriu Calvo-Platero şi Calamandrei, 1996, 
p. 58) al cărei limbaj „e alcătuit din «hipertext, compresie date, lărgime 
de bandă şi biți»“, şi care se simte în largul său „în lumea virtuală, în 
acea lume tridimensională creată de un computer în care te mişti punân- 
du-ți o mască şi niște mănuși speciale“. 

O „logică circulară“ (nu o lume guvernată de o logică linia- 
ră și de înlănţuirea cauzală), nemaiavând nici un centru. 
Sună bine, dar nu înseamnă nimic. Pentru că „logica 
circulară“ e doar o metaforă. Ca logică nu există. Logica 
stabileşte regulile gândirii corecte (care, fiindcă veni vorba, 
sunt reguli de înlănțuire deductivă, nu de înlănţuire cau- 
zală), iar noțiunea de centru aparține logicii în aceeași mă- 
sură în Care noțiunile de dreapta și stânga aparțin 
matematicii. Prin urmare „circularitatea“ lui Negropon- 
te evocă numai o horă ameţitoare de incoerenţe.2S Într-u- 
nul din comentariile sale la Infernul lui Dante, T.S. Eliot 
îl descria ca pe un loc în care nimic nu se leagă cu nimic. 
Păstrând criteriile, logica circulară e un infern (logic). 
Lăsând deoparte speranțele, previziunea mea că locul 
central al televiziunii va rămâne ca atare — în pofida ciber- 
navigației şi a sirenelor ei — se bazează și pe consideren- 
tul că televiziunea nu are un plafon. În 1992 deja existau 
în lume un miliard de televizoare. Excluzându-i numai pe 
cei lipsiți de adăpost şi pe cei care într-adevăr mor de foa- 
me, televiziunea acoperă, acolo unde ajunge, aproape sută 
la sută din cămine. Pentru celelalte invenţii, în schimb, 
există un plafon. Internetul te blochează?”, iar „vederea 


26 Ferrarotti (1997, p. 193) explică ciberspațiul astfel: „este un spațiu 
care permite articularea maximă a mesajelor şi a inteligenței. [...] Inteligența 
colectivă care se dezvoltă în ciberspațiu este un proces de creştere care 
reușește să fie în același timp colectiv și diferențiat, general și specific [...] 
e o inteligență distribuită pretutindeni'“. Cheia se află în cuvântul „permite“. 
Desigur, cibernavigația permite „creşterea“ unei inteligenţe articulate difuze. 


. ww. 


... sv, 


şi a realiza se întinde un întreg ocean. Iar posibilul (negropontian) care îl 
seduce pe Ferrarotti mie mi se pare foarte improbabil. 

21 Bineînţeles, Internetul care te blochează este acela al dialogului 
interactiv. Așa cum am subliniat deja, ca instrument de lucru, Intemetul 


46 PRIMATUL IMAGINII 


Sxce 


pasivă“ e mai facilă şi mai comodă decât „vederea activă“ 
din navigaţiile cibernetice. Fără a mai pune la socoteală 
că, aşa cum remarcam deja, televiziunea ne face să vedem 
un real care ne atinge într-adevăr, pe când ciberlumea ne 
face să vedem imagini imaginare. A trăi în ciberspațiu 
este ca şi cum ai trăi cu Star Trek şi cu filme S.F. Ioată 
ziua şi în fiecare zi? Ce plictiseală. Și, aş spune, prea mult 
plictis. 

Se înțelege că previziunea mea despre locul central al 
televiziunii s-ar putea dovedi greşită.28 Se prea poate, de 
pildă, ca eu să fi subevaluat importanţa unei comunicări 
active şi interactive.2? Chiar şi aşa, problemele pe care 
le-am ridicat rămân aşa cum sunt. Prin urmare, rămâne 
adevărat faptul că spre sfârşitul secolului XX homo sa- 
piens a intrat în criză, în criza pierderii înțelepciunii și a 
capacității de cunoaştere. 


e extrem de util. În utilizarea sa practică, Internetul nu se traduce printr-un 
blocaj, ci prin simplificarea problemelor din viaţa cotidiană. 

2 Trebuie să fiu clar că acest punct de vedere e valabil și în ceea ce 
priveşte radioul. O televiziune rea, sau lehamitea de televiziune, ar putea 
să redea segmente consistente de public radioului (aşa cum se întâmplă 
în Italia) neafectat de amprenta formativă. 

29 Poate pentru că interacțiunile în rețea sunt doar un palid substitut al 
interacțiunilor față-n-faţă, adică a interacțiunilor primare. Schimbunile de 
mesaje pe computer ne lasă tot singuri în fața unei tastatun. 

l 
Video-politica 


Televiziunea excelează într-o privinţă: ea recreează, amu- 
Ză, distrează. După cum spuneam, îl cultivă pe Promo lu- 
dens. Dar televiziunea pătrunde în întreaga noastră viaţă, 
se afirmă şi ca un demiurg. După ce i-a „format“ pe copii, 
ea continuă să-1 formeze, sau oricum să-i influențeze, pe 
adulți „informându-i“. Informându-i, în primul rând, prin 
șturi (mai mult decât prin noțiuni), adică oferind ştiri despre 
ce se întâmplă în lume, în vecinătate şi în depărtare. Gro- 
sul acestor ştiri sfârşeşte prin a fi din sport, din cronica 
neagră, din cronica roz (sau lăcrămoasă) şi despre diver- 
se catastrofe. Ceea ce nu înseamnă totuşi că ştirile cu con- 
secinţe majore, de importanță obiectiv majoră, nu sunt 
informațiile politice, informațiile despre polis (al nostru 
și al altora). A avea cunoștințe de politică e important, chiar 
dacă pentru mulți nu contează, deoarece politica ne condi- 
ționează întreaga viață individuală şi socială. Cetatea rea 
ne întemniţează, ne face prea puţin sau deloc liberi; iar 
politica rea — care evident include și politica economică — 
ne sărăceşte (cf. Sartori, 1993, pp. 313-316). 

Aşadar expresia video-politică (poate o expresie năs- 
cocită de mine!) cuprinde numai unul dintre multiplele 


1 Cf. Sartori (1989). În scrierile mele, video [it. = ecran] înseamnă 
suprafața televizorului pe care apar imaginile. Aceasta este şi accepţia 
etimologică a termenului, pentru că video e un derivat din latinescul 

aspecte ale puterii ecranului tv: impactul său asupra evo- 
luțiilor politice şi, prin aceasta, o transformare radicală a 
felului de „a fi oameni politici“ și de „a gestiona politi- 
ca“. Se înțelege că video-politica nu caracterizează numai 
democrația. Puterea ecranului tv se află şi la îndemâna 
dictaturilor. Dar în această lucrare mă voi ocupa numai 
de video-politica din sistemele liberal-democratice, adică 
din sistemele bazate pe alegeri libere. 

Democraţia a fost adesea definită drept o guvernare a 
opiniei (de pildă Dicey, 1914, Lowell, 1926), iar această 
definiție ajunge să fie cu adevărat potrivită o dată cu apari- 
ţia video-politicii. Deoarece este cert că televiziunea e un 
formidabil formator de opinie. Astăzi poporul suveran 
„opinează“ mai ales în funcție de felul în care televiziunea 
îl influențează să opineze. lar prin ghidarea opiniei, puterea 
ecranului tv se află într-adevăr în centrul tuturor evoluţi- 
ilor politicii contemporane. 

Pentru început, televiziunea condiționează mult pro- 
cesul electoral, atât în alegerea candidaților?, cât şi în mo- 
dul lor de a duce lupta electorală, dar şi, în sfârşit, pentru 
că îl face pe învingător să învingă. În plus, televiziunea 
condiționează, sau poate condiționa substanțial, guvernul, 
adică opțiunile guvernului: ce poate un guvern să facă, 
ce nu poate să facă, şi ce decide să facă în mod concret. 


videre, adică a vedea. Accepția tehnică englezească a termenului e dife- 
nită: aici video este pelicula (sau banda) pe care se înregistrează şi apoi 
se redau imaginile (ca în expresiile videotape, videocassette şi altele 
asemănătoare). Dar nu trebuie să ne supunem stupidității unora care inven- 
tează cuvintele la întâmplare; insist: video [ecranul] este suprafaţa pe 
care vedem. 

2 În mod paradoxal, televiziunea este cu atât mai importantă (Şi dis- 
torsionantă) cu cât alegerea candidaților e mai democratică, adică impli- 
cată, ca în Statele Unite, în alegenle primare (cf. Orren şi Polsby, editoni, 
1987). Dar evident influenţează şi alegenle partitocratice ale candidaților. 

În această parte a cărţii voi dezvolta trei teme. În pri- 
mul rând, formarea opiniei publice și, referitor la aceas- 
ta, funcția sondajelor de opinie, ajungând astfel la o 
evaluare de ansamblu a „directismului democratic“. În al 
doilea rând, voi zăbovi puţin asupra felului în care vi- 
deo-puterea decide cine va fi ales şi cum. În sfârşit, în al 
treilea rând, vom căuta să înțelegem în ce măsură televi- 
ziunea ajută sau, dimpotrivă, împiedică „politica bună“. 


2 


Formarea opiniei 


Dacă democrația ar trebui să fie un sistem de guver- 
nare condus și controlat de opinia celor guvernați, atunci 
întrebarea de la care trebuie să pornim este: cum se naște 
și cum se formează opinia publică? 

Aproape întotdeauna, sau oricum foarte adesea, opinia 
publică este un „dat“ dinainte stabilit. Ea este şi atâta tot. 
De parcă părerile opiniei publice ar fi, întocmai ca ideile 
lui Platon, idei preexistente. 

Opinia publică înseamnă, în primul rând, o situare, o 
plasare: este ansamblul unor opinii care se află înlăuntrul 
unui public sau in/ăuntrul mai multora. Dar noțiunea de opi- 
nie publică înseamnă de asemenea, şi mai ales, nişte opinii 
generalizate ale publicului, opinii endogene, care sunt ale 
publicului în sensul că publicul constituie într-adevăr su- 
biectul lor. Să adăugăm că o opinie publică e numită pu- 
blică nu numai fiindcă este a publicului, dar şi pentru că 
îmbrățișează res publica, treburi publice, adică subiecte 
de natură publică: interesul general, binele comun, pro- 
blemele colective. 

Merită să subliniem ce anume este corect să numim 
„opinie“. Opinia este doxa, nu e episteme, nu e cunoaştere 
ȘI știință; este pur şi simplu o „părere“, o exprimare a opi- 
niei subiective pentru care nu se cer dovezi. Matematica, 


3 Cf. contra Habermas (1971), care susţine că Locke, Hume şi Rous- 
seau au inventat expresia „opinie publică“ distorsionând sau forțând doxa 

de pildă, nu este o opinie. Reciproc, o opinie nu este ca 
un adevăr matematic. Tot astfel, opiniile sunt convingeri 
firave şi schimbătoare. Dacă devin convingeri profunde 
şi profund înrădăcinate, atunci e cazul să fie numite cre- 
dințe (şi problema se schimbă). 

Din această precizare reiese că e uşor de respins obiec- 
ţia că democrația este imposibilă întrucât poporul „nu ştie“. 
Aceasta este o obiecție împotriva democrației directe, îm- 
potriva unui demos care se guvernează singur pe sine. Dar 
democraţia reprezentativă nu e o guvernare a cunoașşte- 
TII, Cl O guvernare a opiniei, întemeiată pe un sentire de 
re publica cu caracter public. Ceea ce echivalează cu a 
spune că pentru ca democrația reprezentativă să existe şi 
să funcționeze e suficient ca publicul să aibă opinii pro- 
prii; nici mai mult, dar de asemenea — atenție — nici 
mai puțin. 

Prin urmare, cum se constituie o opinie publică autono- 
mă care să fie cu adevărat a publicului? E limpede că 
această opinie în formare trebuie să fie expusă unor flu- 
Xuri de informaţii despre starea treburilor publice. Dacă 
ar fi „surdă“, prea închisă şi preconstituită în privinţa mer- 
sului treburilor publice, atunci ea nu ar sluji la nimic. Pe 
de altă parte, cu cât o opinie publică se deschide şi se ex- 
pune unor fluxuri de informaţii exogene (pe care le pri- 
mește de la puterea politică sau de la instrumentele de 
informare în masă), cu atât gândirea oamenilor riscă să 
devină — cum spunea Riesman — „hetero-dirijată“. 

De altminteri, atât timp cât opinia publică a fost cu pre- 
cădere modelată de ziare, echilibrul dintre opinia autonomă 


platonică spre a semnifica o judecată raţională. Teza nu e plauzibilă 
întrucât toți autorii Iluminismului cunoșteau foarte bine greaca. Au spus 
„opinie“ așadar știind bine că doxa era, în tradiţia filozofică, opusul unui 
adevăr obiectiv. 

și opiniile heteronome (hetero-dirijate) era garantat de 
existenţa unei prese libere şi multiple, pe mai multe voci. 
Răspândirea radioului nu a alterat în mod substanțial acest 
echilibru. Problema apare o dată cu televiziunea şi în mă- 
sura în care vederea înlocuiește cuvântul. Atâta timp cât 
prevalează comunicarea lingvistică, procesele de forma- 
re a opiniei nu se petrec în mod direct de sus în jos; ele 
se petrec „în cascadă“, sau mai exact într-o succesiune 
de cascade întrerupte de bazine în care opiniile se ames- 
tecă (potrivit unui model formulat de Deutsch, 1968). Pe 
lângă aceasta, în cascadă stau alături şi se contrapun în- 
volburări venite de jos şi de asemenea rezistențe sau vâs- 
cozități de diverse naturi.* 

Dar forța năvalnică a imaginii rupe sistemul de echi- 
libre şi reacții multiple care a instituit treptat, în decurs 
de circa două secole, stările de opinie difuze identificate, 
începând din secolul al XVIII-lea, prin expresia „opinie 
publică“. Televiziunea are un efect exploziv deoarece ia 
locul așa-numiţilor lideri intermediari de opinie și înlătură 
din cale mulțimea de „autorităţi cognitive“ care stabilesc 
în mod diferit, pentru fiecare dintre noi, în cine să credem, 
cine e demn de încredere și cine nu. O dată cu televiziu- 
nea, autoritatea este a vederii însăşi, este autoritatea ima- 
ginii. Nu contează că imaginile pot să înșele mai mult 
decât cuvintele, aşa cum vom vedea imediat. Fapt este că 


4 Astfel, opiniile fiecăruia dintre noi se raportează la niște grupuri 
de referință, și prin urmare nu derivă numai din mesaje informative, ci 
și din identificări (ceea ce le face să fie opinii fără informaţie şi deci puţin 
penetrabile). Există apoi opinii asimilabile gusturilor, şi, se ştie, de gustibus 
non est disputandum (cf. Berelson ş.a., 1954). 

5 Pentru aprofundarea aspectelor menţionate mai sus trebuie să fac 
trimitere la Sartori (1995, capitolul VIII, Opinione pubblica). În mod 
particular despre modelul lui Deutsch cf. ivi, pp. 183-188. 

ochiul crede în ceea ce vede; şi deci că autoritatea cog- 
nitivă cea mai crezută devine lucrul văzut. Ceea ce se vede 
pare „real“ şi, implicit, pare adevărat. 

Menţionam că pentru ca democrația reprezentativă să 
funcţioneze e suficient să existe o opinie publică, iar aceas- 
ta să fie cu adevărat a publicului.6 Dar se întâmplă tot mai 
puțin ca aşa să stea lucrurile, fiindcă videocrația fabrică 
în permanență o opinie puternic hetero-dirijată, care în 
aparență întăreşte, dar în esență goleşte de conţinut de- 
mocrația ca guvernare a opiniei. Pentru că televiziunea 
se exhibă ca purtător de cuvânt al unei opinii publice care 
în realitate este ecoul propriei sale voci. 

Citim în Herstgaard: „Sondajele de opinie domnesc în 
chip suveran. Cinci sute de americani sunt chestionați în 
permanenţă pentru a ne spune nouă, adică celorlalți 250 
de milioane de americani, ce anume trebuie să gândim.“ 
Ș1 este fals că televiziunea se limitează să reflecte schimbă- 
rile în curs din cadrul societăţii şi culturii sale. În realitate, 
televiziunea reflectă schimbări pe care în mare măsură ea 
le promovează şi le inspiră. 


S$ Acest aspect e întărit prin noţiunea de opinie publică „colectivă“ 
(cf. Page şi Shapiro, 1993); dar nici această opinie asociată nu se sus- 
trage eroziunii pe care o prezint. 

7 Cit. în Glisenti şi Pesenti (1990, p. 145). 

Guvernarea sondajelor 


Aminteam că invenția telegrafului a avut curând un fra- 
te geamăn în agenţia de ştiri „prin telegraf“. Un fir întins 
pe stâlpi este un fir și atât dacă nu transmite ceva; și e o 
investiție proastă dacă nu transmite suficient de mult. Ace- 
lași lucru e valabil şi pentru televiziune: micul ecran trebuie 
și el umplut cu conţinuturi. În mare parte, conținuturile 
emisiunilor de televiziune (de natură informativă) sunt 
imagini ale unor evenimente; dar sunt și „voci din public“. 
Las deoparte, pentru moment, interviurile întâmplătoare 
luate unor trecători. Celelalte voci din public, sau ale pu- 
blicului, constau din sondaje care ne arată în procente „ce 
gândesc oamenii“. 

Pentru exactitate, sondajele de opinie constau în răspun- 
suri la nişte întrebări (formulate de cei ce iau interviurile). 
Jar precizarea lămureşte brusc două lucruri: că răspunsuri- 
le depind în mare măsură de felul cum sunt formulate în- 
trebările (şi prin urmare de cine le formulează) și că felul 
de a pune întrebarea este cel care „forţează“ deseori un 
răspuns improvizat pe moment. Ce anume gândesc oa- 
menii? Cine prezintă astfel lucrurile nu le prezintă bine. 
De fapt, cele mai multe dintre opiniile relevate de sonda- 
je sunt: a) slabe (ele nu exprimă opinii intense, cu alte cu- 
vinte, puternic simțite); b) volatile (se pot schimba în câteva 
zile); c) eventual inventate pentru a spune ceva (răspun- 

sul „nu știu“ apare multora ca dezonorant); și mai ales d) o 
reflectare, un răspuns ricoșat din media. 

Așadar, și în primul rând, opiniile relevate de sondaje 
sunt de regulă s/abe; şi doar rareori li se poate releva in- 
tensitatea.8 Russell Newman scrie: „Din zece probleme 
de politică naţională care apar anual, cetățeanul mediu va 
avea preferințe puternice şi coerente poate față de una sau 
două, și practic nici o opinie în legătură cu celelalte. Ceea 
ce nu constituie un impediment ca, atunci când reporterul 
insistă şi începe să pună întrebări, să apară opinii inventa- 
te pe moment“ (1996, pp. 22-23). Rezultă de aici rele- 
varea în cea mai mare parte a unor opinii labile, a unor 
opinii inconsistente.” Asta fără a pune la socoteală opi- 
niile inventate chiar și în legătură cu nimic. Reporterul 
care pune întrebări în legătură cu o „lege a metalelor me- 
talice“, sau cu o la fel de fantezistă și absurdă „lege din 
1975 privitoare la afacerile publice“, nu se întoarce aca- 
să cu coada între picioare: îi răspund între o treime şi două 
treimi din cei chestionați (cf. Bishop et al., 1980). 

Să ne înţelegem: din când în când ni se întâmplă să avem 
o opinie intensă, puternic simțită. Dar chiar și într-un ase- 
menea caz nu e sigur că opinia care ne va dicta opțiunea 
la vot va fi aceea. Alegătorul are pe ţeavă, în cabina de vot, 
un Singur cartuș; și dacă are ca opinii ferme, să zicem, cinci, 
patru vor trebui să rămână sacrificate. Timp de douăzeci 
ŞI ceva de ani experții au explicat politicienilor americani 


8 Noţiunea de intensitate se aseamănă cu cea de salience, adică de 
preeminență, de relevanță. Pentru a simplifica, o dizolv pe a doua în prima, 
chiar dacă cele două sunt distincte. 

? Converse (1964) a scos în evidenţă că, atunci când aceeaşi între- 
bare despre preferințele politice e repetată la diferite intervale de timp, 
răspunsurile variază fără a urmăn vreo coerență, adică la întâmplare. 

că, pentru a echilibra deficitele de balanţă și pentru a re- 
duce la zero debitele, era suficient să se taxeze ceva mai 
mult benzina (care în Statele Unite costă în medie de două 
ori mai puțin decât în Europa). Dar nu se putea face ni- 
mic; sondajele arătau că americanii se opuneau. Însă dacă 
republicanii și democraţii ar cădea de acord să voteze îm- 
preună o creştere, sunt gata să pun pariu că o scumpire 
a benzinei nu ar avea nici un impact electoral. Și în princi- 
piu concluzia este că a confirma o opinie nu echivalează 
deloc cu a prevedea un comportament. O părere în legătură 
cu 0 issue, în,legătură cu o problemă, nu înseamnă o de- 
clarație despre intenţia de vot. 

Mai e apoi problema uşurinţei cu care pot fi manipulate 
sondajele (ca şi referendumul, o instituționalizare a acesto- 
ra). A întreba dacă avortul trebuie permis sau dacă drep- 
tul la viață trebuie ocrotit înseamnă a prezenta cele două 
fețe ale aceleiaşi întrebări; e o întrebare legată de o pro- 
blemă mai bine înţeleasă decât multe altele. Și totuşi, for- 
mularea diferită poate schimba răspunsul a 20 la sută dintre 
cei intervievaţi. În cursul scandalului Watergate (din 1973) 
au fost efectuate într-o singură lună şapte sondaje care cu- 
prindeau întrebarea dacă președintele Nixon trebuia să de- 
misioneze sau trebuia pus sub acuzare. Ei bine, „proporția 
răspunsurilor afirmative varia de la un minim de 10 până 
la un maxim de 35 de procente. Iar aceste diferenţe tre- 
buie puse în întregime pe seama deosebirilor în formularea 
întrebărilor“ (Crespi, 1989, pp. 71—72). Hazardul creşte, evi- 
dent, atunci când problemele sunt complicate. Când engle- 
zii sunt chestionaţi în legătură cu aderarea la Uniunea 
Europeană, cei favorabili oscilează (din teamă) de la 10 la 

60 de procente; şi de data aceasta în mare măsură în func- 
ție de modul cum sunt puse întrebările.!0 

Din cele de mai sus rezultă aşadar că acela care se lasă 
influențat sau speriat de sondaje, de sondajul dirijat, foar- 
te adesea se lasă înghiţit în falsitate şi de falsitate. Și to- 
tuşi în Statele Unite sondajo-dependenţa politicienilor — 
începând cu preşedintele — este aproape totală. Şi în Italia, 
Berlusconi trăieşte din sondaje, iar politica lui e în între- 
gime „sondată“. Din păcate. Pentru că sondajo-dependen- 
ţa este, spuneam, o ascultaţie a falsului care în acelaşi timp 
ne prinde în cursă şi ne înşală. Sondajele nu sunt un in- 
strument al demo-puterii — un instrument care dezvăluie 
vox populi —., ci sunt, mai ales, expresia puterii mass-me- 
dia asupra poporului; iar influenţa lor deseori blochează 
decizii utile şi necesare sau chiar duce la decizii greşite, 
susținute de simple „zvonuri“, de opinii slabe, informe, 
manipulate şi uneori dezinformate. Pe scurt, de nişte opi- 
nil oarbe. 

Da, opinii oarbe, deoarece toți cei de meserie ştiu foarte 
bine că marea majoritate a celor chestionați habar n-au 
de problemele asupra cărora trebuie să-și dea cu părerea. 
Doi americani din cinci nu ştiu care partid — şi partide- 
Je sunt numai două — controlează parlamentul lor şi nu 
ştiu nici unde sunt situate ţările lumu (cf., pe larg, Erik- 
son et al., 1988). Se va spune: şi ce dacă nu se ştiu aces- 
te lucruri? Mai nimic în sine; dar foarte mult dacă aceste 


10 Un exemplu limită de manipulabilitate este că e suficient să difere 
ordinea a două nume pentru a obține răspunsuri difente. Dintr-un son- 
daj Roper din septembne 1988 reiese că atunci când numele lui Dukakis 
(candidatul democrat la preşedinţie) era menționat pnmul, Bush (con- 
tracandidatul său republican) obținea cu 12 procente mai puţin; o dife- 
renţă care se reducea la 4 procente atunci când numele lui Bush era 
menționat pnmul (cit. în Crespi, 1989, p. 69). 

lucruri elementare sunt înțelese ca indicatori ai unui dez- 
interes afişat. Argumentul este că dacă o persoană nu ştie 
nici măcar lucruri foarte simple, cu atât mai mult ea nu 
va avea habar de problemele mai complicate. 

Cred că putem conveni în multe privințe — fie și cu 
jumătate de gură — că sondajo-dependenţa e nocivă, că 
importanţa sondajelor e exagerată şi că elementele de acre- 
ditare democratică (sau „obiective“ ale instrumentului 
sunt neautentice. Dar toți sau aproape toți cedează în fața 
năvalei, presupusă inevitabilă, a sondajelor. Răspunsul 
meu este că sondajele ne aruncă în confuzie deoarece oa- 
menii de meserie nu-şi fac datoria. The pollsters, specialiş- 
tii în sondaje, se limitează să-l întrebe pe guidam-ul lor, pe 
te miri cine, „ce crezi despre chestia asta?“, fără a verifica 
ce ştie despre asta şi dacă ştie ceva. Esenţa problemei se 
află aici. În timp ce Bicamerala pentru reformele constitu- 
tonale se afla la a doua votare, s-a publicat un sondaj 
CIRM care spunea că 51 la sută din italieni sunt favorabili 
alegerii unei adunări constituante și numai 22 la sută sunt 
favorabili Bicameralei. În aceeași zi (pe 15 ianuarie 1997) 
Indro Montanelli comenta spiritual în Corriere că pentru 
mulți italieni „bicamerala“ era probabil o cameră cu două 
paturi. E clar că po/l/ster-ul comercial nu are nici un in- 
teres să verifice consistenţa sau inconsistența opiniilor 
celor chestionaţi: dacă ar face-o, s-ar autoamenda. Dar 
centrele de cercetare şi institutele universitare ar avea da- 
toria strictă de a depăşi această zonă de zgomot, dar şi 
de confuzie, verificând prin fact-finding polls şi prin in- 
terviuri în profunzime starea şi gradul de neștiinză ale ma- 
relui public. Însă ele stau tăcute şi liniştite. Făcând astfel 
inevitabil un lucru evitabil. 

Mai puţină informaţie 


Am spus că guvernarea sondajelor se bazează, inter alia, 
pe opinii dezinformate. Un punct de vedere care aduce 
în prim-plan problema informației. Meritul aproape in- 
discutabil al televiziunii este că „informează“. Aşa ni se 
spune. Dar să începem cu lămurirea acestei păreri. 

A informa înseamnă a furniza ştiri, incluzând aici şi 
ştiri privitoare la noțiuni. Putem fi informaţi despre eve- 
nimente, dar şi despre cunoaștere. Trebuie să stabilim din 
capul locului că informația nu înseamnă cunoaștere, nu 
este știință în sensul euristic al termenului. Informaţia în 
sine nu ne face să înțelegem: putem să fim foarte bine in- 
formați despre multe lucruri, şi totuşi să nu le înțelegem. 
Bine se spune atunci când se spune că informația oferă 
doar nişte noţiuni. Ceea ce nu e deloc un lucru rău. Chiar 
şi cunoașterea bazată pe învăţarea pe de rost a noțiunilor 
contribuie la formarea lui Pomo sapiens. Dar dacă ea nu 
trebuie disprețuită, nu trebuie nici supraevaluată. A acu- 
mula noțiuni, spuneam, nu înseamnă şi a le înțelege. 

Trebuie de asemenea subliniat că informațiile sunt de 
importanță foarte diferită. Multe informaţii sunt doar fri- 
vole, de cronică măruntă sau cu valoare pur spectacula- 
ră. Ceea ce este totuna cu a spune că sunt lipsite de orice 
importanță sau relevanţă „semnificativă“. Alte informa- 
ţi sunt în schimb în mod obiectiv importante deoarece 

sunt informaţiile menite să formeze o opinie publică despre 
problemele publice, despre problemele de interes public 
(vezi supra, p. 41). Şi atunci când vorbesc de dezinfor- 
mare trebuie să se înțeleagă că mă refer la informația de 
„relevanţă publică“. În privinţa aceasta (nu în privinţa şti- 
rilor sportive sau din cronica roz și neagră) televiziunea 
informează puţin și rău. 

O dată stabilit acest lucru, e util să facem distincția între 
sub-informare și dezinformare. Prin sub-informare înţeleg 
o informare cu totul insuficientă, care sărăceşte prea mult 
ştirea pe care o dă, sau altfel spus neinformarea în întregi- 
me, pura şi simpla eliminare a nouă ştiri din zece. Așadar, 
sub-informarea înseamnă o prea mare reducţie. Prin dez- 
informare înțeleg însă o distorsiune a informației, prezen- 
tarea de ştiri deformante care induc publicul în eroare. 
Atenţie: nu am afirmat că manipularea distorsionantă a 
informaţiei ar fi deliberată; deseori ea reflectă o defor- 
mație profesională. Ceea ce o face mai puţin vinovată, dar 
totodată mai periculoasă. 

Evident, distincția aceasta este analitică, serveşte la ana- 
liza clară şi distinctă a problemei. În situaţii concrete, 
sub-informarea şi dezinformarea au zone de suprapunere 
ŞI se întrepătrund. Lucru care nu ne împiedică să le exami- 
năm pe fiecare în parte. 

Difuzarea informaţiei care se prezintă ca atare apare 
o dată cu ziarul. Cuvântul englez newspaper îşi declară cu 
exactitate natura: foaie sau pagină „de ştiri“ (news). Itaha- 
nul „giornale“, ziar, subliniază aspectul cotidianității: ceva 
ce apare zi de zi. Dar informarea propriu-zis de masă în- 
cepe o dată cu apariția radiofoniei. Ziarul îl exclude eo 
ipso pe analfabetul care nu ştie să citească, pe când cuvinte- 
Je radioului ajung şi la cel care nu ştie nici să citească, nici 
să scrie. Acestei extinderi cantitative îi poate corespunde 

o sărăcire calitativă (însă nu şi atunci când comparaţia se 
face cu acele fabloids bazate pe scandaluri). Dar o deose- 
bire între ziare şi radio tot există: dat fiind că radioul vor- 
bește şi celor care nu citesc, el trebuie să simplifice mai 
mult și trebuie să fie, cel puţin în buletinele de ştiri, mai 
scurt. Chiar şi aşa se poate spune că radioul integrează 
ziarul. 

Dar televiziunea? Să admitem că televiziunea infor- 
mează Chiar mai mult decât radioul în sensul că ajunge 
la o audience mai largă. Dar avansul se opreşte aici. Pen- 
tru că televiziunea dă mai puține informaţii decât oricare 
alt instrument de informare. Pe lângă aceasta, o dată cu 
televiziunea criteriul de selectare a informaţiilor, sau din- 
tre informații, este cel care se schimbă radical. Informația 
care contează este cea mai filmabilă; şi dacă nu există fil- 
mare nu există nici ştire, adică ştirea nu se dă, nu este 
„demnă de micul ecran“. 

Prin urmare, forța televiziunii — forţa vorbirii prin ima- 
gini — este şi ghiuleaua ei legată de picior. Ziarele şi ra- 
dioul nu au problema de a fi pe post. Televiziunea însă 
o are. O are, să ne înțelegem, în anumite limite. Nu este, sau 
nu era, nevoie să facă cine ştie ce. Nu e vorba decât de 
faptul că fiecare ştire trebuie să aibă neapărat o filmare ca 
suport. Problema de a fi pe post este deci în parte o proble- 
mă pe care televiziunea și-a creat-o cu propriile mâini (ȘI 
care, se înţelege, o ajută să ia proporții gigantice).!! 

Într-o vreme, să ne amintim, buletinele de ştiri ale te- 
Jeviziunii erau mai ales lecturi din studio. Dar mai târziu 
cineva a descoperit că misiunea, datoria televiziunii este 


1 „Legea lui Parkinson“ (Parkinson, 1957), care prevede creşterea 
automată a birocrațiilor independent de orice necesitate obiectivă, doar 
prin mecanismele inteme de proliferare, se aplică fără a-i schimba o vir- 
gulă la creşterea personalului televiziunii. 

de „a face să se vadă“ lucrurile despre care vorbeşte. Iar 
această descoperire marchează începutul degenerării tele- 
viziunii. Întrucât această descoperire este cea care a „rura- 
lizat“ televiziunca în sensul exact opus celui avut în vedere 
de McLuhan: în sensul că limitează televiziunea /a veci- 
nătate (la satele vecine) şi exclude de pe listă localitățile 
şI țările la care e dificil sau prea costisitor de ajuns pentru 
o echipă de televiziune. | 

Toţi vor fi remarcat că în televiziune astăzi se îngrămă- 
desc știrile locale-naționale, şi că ştirile intemmaționale s-au 
redus tot mai mult. Mai rău încă, sau mai rău ca nicioda- 
tă, atunci când se ajunge la principiul că televiziunea tre- 
buie tot timpul „să facă să se vadă“, devine imperativ să 
se dispună mereu de o filmare despre toate cele. Ceea ce 
se traduce printr-o inflaţie de înregistrări filmate ale unor 
discuţii pline de locuri comune, adică despre nişte eveni- 
mente pe cât de insignifiante pe atât de rizibil umflate. 
În Italia ni s-au arătat de sute de ori — ca ilustrare a anche- 
telor Mani pulite* — imaginile casetelor de siguranţă ale 
unei bănci, care erau mai apoi mereu aceleași (și care nu 
aveau nici o legătură cu acele anchete). Două puștance ză- 
păcite, de 13-14 ani fug de acasă, iar televiziunea face din 
asta un întreg roman polițist despre „răpire prin Internet“, 
asmute reporteri în împrejurimi, se pune în mişcare până 
la Madrid, și astfel va încuraja alte puştance să fugă şi ele. 
Și vedem mereu imagini ale unoruși, ferestre, străzi, ma- 
șini (care sunt în general din repertoriu) menite să um- 
ple vidul unor misiuni penibile lucrând în gol. 

Se ajunge, dacă totul merge bine, ca alegerile dm Anglia 
sau din Germania să ne fie relatate în grabă în 30 de se- 


* Mani pulite (Mâini curate), operațiune amplă a justiției italiene îm- 
potriva crimei organizate şi a legăturilor ei cu politicul. (N. red.) 

cunde. După care vine o înregistrare dintr-o ţărişoară, care 
trebuie să-și justifice costurile durând 2—3 minute; o în- 
registrare a vreunei poveşti lacrimogene (mama care şi-a 
pierdut fetiţa în mulțime) sau de mister şi groază (despre 
vreo omucidere), a căror valoare informativă şi formatoa- 
re de opinie este virtual nulă. Preţ de 20 de minute din 
totalul lor de o jumătate de oră, buletinele de ştiri ale te- 
leviziunii noastre celei mai recente ne îndoapă cu triviali- 
tăţi din cronica mondenă și cu ştiri care există doar pentru 
că sunt alese și inventate de bucătăria redacției de ştiri. 
Informaţie? Da, chiar şi ştirea morţii unei găini sub o ava- 
lanșă se poate numi informaţie. Dar în orice caz nedemnă 
de a fi menționată. 

Obligativitatea de „a face să se vadă“ generează apoi 
dorinţa sau necesitatea de „a se face văzut“. Ceea ce dă naş- 
tere pseudo-evenimentului, eveniment care se petrece nu- 
mai fiindcă există o cameră de luat vederi să-l înregistreze 
ŞI care nici nu ar exista altminteri. Pseudo-evenimentul 
este aşadar evenimentul fabricat pentru televiziune şi de 
către televiziune. Uneori această fabricare îşi are Justifi- 
carea ei. Dar în orice caz ea rămâne un „fals“ expus unor 
serioase abuzuri şi care sfârşeşte cu uşurinţă într-o ade- 
vărată dezinformare. 

Problema este, insist, că producția de pseudo-eveni- 
mente sau căderea în trivial și în insignifiant nu se dato- 
rează nici unei necesități obiective, nici unui imperativ 
tehnologic. În Franţa, în Anglia și pretutindeni continuă 
să existe buletine de ştiri serioase care aleg ştirile serioase 
ȘI care le dau şi fără imagini înregistrate (dacă nu le au). 
Nivelul la care a decăzut televiziunea noastră se datorea- 
ză mai ales personalului de slabă calitate, de foarte scă- 
zut nivel intelectual, dar şi profesional. Așadar informația 

televizată ar putea fi gestionată mult mai bine. O dată sta- 
bilit acest lucru, rămâne valabil adevărul că forța imagi- 
nii rezidă în imagine. E suficient să comparăm — pentru 
a ne da seama — informaţia scrisă din ziar cu informa- 
ta vizuală a televiziunii. 

Omul culturii scrise, deci din era ziarelor, citea, să pre- 
supunem, despre vreo cincisprezece evenimente semnifi- 
cative — naționale sau internaționale — pe zi, fiecare 
eveniment fiind în medie dezvoltat pe o coloană de ziar. 
Asemenea ştiri se reduc cu cel puţin jumătate în telejurna- 
le; şi cu timpi care la rândul lor coboară la 1-2 minute. 
Reducerea-comprimarea este uriașă, iar ceea ce dispare 
în acea comprimare este încadrarea problemei în care se 
circumscriu imaginile. Pentru că imaginea, ştim, e duş- 
mana abstracțiunii, pe când explicaţia înseamnă dezvolta- 
rea unui discurs abstract. Problemele, am spus-o de mai 
multe ori, nu sunt „vizibile“. Iar vizibilul privilegiat al tele- 
viziunii este acela care „are impact“ asupra sentimentelor 
ȘI asupra emoţiilor: crime, violențe, împușcături, arestări, 
strigăte de protest, tânguieli; sau, dacă nu, cutremure, in- 
cendii, alunecări de teren şi incidente de tot felul. 

Pe scurt, vizibilul ne întemnițează în vizibil. Pentru omul 
văzător (şi numai atât) nevăzutul nu există. Amputarea este 
colosală. Şi este şi mai gravă având în vedere motivele pen- 
tru care şi modul cum televiziunea alege ace! vizibil anume, 
dintr-o sută sau o mie de alte evenimente la fel de dem- 
ne de atenție. 

Din cauza sub-informării Şi totodată a favonizării şi um- 
flării ştirilor locale, în cele din urmă lumea în mare este 
„pierdută din vedere“ şi aproape că nu mai interesează. 
Obtuzitatea publicului educat de televiziune e bine exempli- 
ficată de acel fiasco al transmisiilor prin televiziune, în 
Statele Unite, despre căderea în 1989 a Zidului Berlinului, 


MAI PUŢINĂ INFORMAȚIE 67 


probabil cel mai important eveniment politic (lăsând de- 
oparte războaiele mondiale) din secolul XX. Indicele de 
audiență a evenimentului /ive (în direct) al reţelei ABC, 
cu doi mari comentatori în sprijin, a fost cel mai coborât 
faţă de programele de la orele respective. Iar căderea Zi- 
dului Berlinului a fost de departe bătută ca audienţă (în 
același an) de studentul chinez stând în fața tancului în 
Piaţa Tien An Men din Beijing: un eveniment de mare va- 
Joare spectaculară, dar puţin relevant în substanță.I? 
CBS, o altă mare rețea, a comentat placid: „e pur și 
simplu o chestiune de preferinţă a telespectatorilor. Au- 
dienţele cresc brusc la evenimente interne cum sunt cu- 
tremurele şi uraganele“. Acest comentariu îţi dă fiori prin 
miopia şi cinismul său: el aruncă asupra publicului vinovă- 
țiile care sunt chiar ale mass-media. Dacă omul de pe stra- 
dă nu ştie nimic despre lume, e evident că nu va arăta nici 
un interes faţă de ca. La început şi informaţia (ca şi citi- 
tul) este un „cost“. Informarea reclamă o investiție de timp 
Și de atenție; ea devine rentabilă — e un cost care aduce 
profit — numai după ce informaţia înmagazinată ajunge 
la masa ei critică. Pentru a iubi muzica e nevoie să ştii 
ceva muzică, altminteri Beethoven e doar o gălăgie. Pen- 
tru a iubi fotbalul e nevoie să înţelegi mai întâi natura jJocu- 
lui. Ca să te pasionezi de şah trebuie să cunoşti mutările. 


12 În legătură cu Tien An Men, Henry Kissinger s-a întrebat „cum e 
posibil să existe atâtea inscripții în engleză pe pancartele purtate de stu- 
denți?“, pentru a trece apoi la observaţia că „în piață victimele nu au 
fost multe, numărul cel mai mare de morţi s-a înregistrat la circa trei mile 
de piață, iar acolo a fost vorba de muncitori, şi nu de studenți, [...care] 
demonstrau pentru îmbunătățirea condiţiilor economice, nu pentru schim- 
barea vieții politice a țănii“ (Cit. în Glisenti şi Pesenti, 1990, p. 174). Aşadar 
în cazul Tien An Men se combină un pseudo-eveniment creat de prezența 
televiziunii (lozincile în engleză), sub-informarea şi chiar dezinformarea. 

Prin analogie, în politică şi în afaceri internaţionale, cine 
a depășit „pragul critic“ prinde din zbor ştirile zilei, pen- 
tru că înţelege din zbor semnificaţia și implicațiile lor. Dar 
ce] care nu dispune de „magazie“ face un efort, nu prinde 
din zbor acelaşi lucru şi trece mai departe la altul. Publicul 
care nu manifestă nici un interes față de căderea Zidului 
Berlinului este publicul format de marile rețele de televi- 
ziune americane.!3 Dacă preferinţele telespectatorilor se 
concentrează asupra evenimentelor interne şi asupra croni- 
cii negre asta se întâmplă pentru că the networks au pro- 
dus cetățeni care habar n-au de nimic şi sunt interesați 
numai de fleacuri.14 

O dovadă în plus: până la apariția televiziunii, publicul 
era interesat de ştirile internaționale, mărturie fiind fap- 
tul că ziarele le publicau. Astăzi ele interesează din ce în 
ce mai puţin. Din ce cauză? Oare cetățeanul s-a atrofiat 
singur? Evident că nu. E limpede că presa scrisă alimenta 
interesul și curiozitatea pe care video-politica le-a făcut 
să piară. 


13 De fapt, un public care nu mai e deloc interesat de trebunle publice: 
astăzi în Statele Unite numai 20 la sută dintre tinerii sub treizeci de ani 
urmăresc telejurnalele așa-numite world news, ştiri din toată lumea. 

14 Neil Postman comentează astfel: „După toate probabilitățile ameni- 
canii sunt astăzi populația cea mai îndopată cu divertismente (entertained) 
și cel mai puțin informată din lumea occidentală“ (1985, p. 106). 


5 


Mai: multă dezinformare 


Ajungem la adevărata dezinformare: nu informarea in- 
suficientă (prea insuficientă), ci informarea proastă, care 
distorsionează. 

Admit din capul locului că cel puțin în parte dezinfor- 
marea prin televiziune e involuntară şi într-un fel inevita- 
bilă. Şi pornesc de la următoarea constatare: satul global 
al lui McLuhan este „global“ doar pe jumătate, şi deci nu 
e deloc global. Telecamera intră cu uşurinţă şi în mod liber 
în ţările libere; ea intră puţin şi cu precauție în ţările peri- 
culoase; şi nu intră defel în țările lipsite de libertate. Re- 
zultă de aici că cu cât un regim e mai tiranic şi mai sângeros, 
cu atât mai mult televiziunea îl ignoră şi ca atare îl ab- 
solvă. În trecut, în Madagascar, în Uganda (pe vremea lui 
Idi Amin), în Zair (fostul Congo belgian), în Nigeria — și 
lista ar putea continua — s-au petrecut masacre cumplite. 
Nimeni nu le-a văzut vreodată (la televizor), deci pentru 
cei mai mulți ele nu au existat; astfel că Idi Amin — care 
a ucis cel puţin 250 000 dintre compatrioții săi — în vizi- 
tele lui prin unele țări africane era primit cu imnuri Și osana- 
le. Până astăzi televiziunea nu a intrat niciodată în Sudan, 
o altă ţară care extermină prin înfometare (exact cum fă- 
cea Etiopia lui Mengistu). Adevărate exterminări au avut 
loc de asemeni în anii '50 în Indonezia. Şi ce să mai spu- 
nem despre zecile de milioane (după cum se estimează) 
de morți provocate de foametea din China ca urmare a 

marelui „salt înainte“ al lui Mao Ze Dong? În China nu se 
intra pe atunci, și nu se intră nici astăzi, iar astfel ceea ce se 
întâmplă unui miliard și ceva de ființe umane nu constituie 
— pentru televiziune — o ştire. Non vidi, ergo non est. 

Se înțelege că nu se poate imputa televiziunii că nu face 
să se vadă ceca ce nu poate face să se vadă. Dar trebuie 
să 1 se impute televiziunii că girează şi consolidează o per- 
cepţie a lumii bazată pe duble greutăți şi măsuri, și ca atare 
în grad înalt injustă și deformantă. Pentru reverendul Jesse 
Jackson (care în 1988 se afla în cursa pentru președinția 
Statelor Unite), Africa de Sud era în acea perioadă un stat 
terorist; dar nu erau astfel, sau cel puțin Jackson nu o spunea, 
Libia, Iran şi Siria, țări interzise televiziunii. Israelul nu 
a sfârşit pe lista neagră asemenea Africii de Sud numai 
fiindcă e protejat de comunitățile evreiești din Statele Uni- 
te şi din lume. Chiar dacă o face involuntar (fără să-şi pună 
însă probleme din cauza asta), televiziunea penalizează 
țările libere şi ocroteşte țările nelibere în care dictaturile 
guvernează ucigând cu adevărat. 

Până aici am prezentat distorsiuni provocate de o vede- 
re parțială asupra lumii, deci de ceea ce nu e „ded Să tre- 
cem la alte tipuri de dezinformare. Am menționat deja 
fabricarea de pseudo-evenimente. Dar, în comparație cu 
alte tipuri de dezinformare, aceasta e o bagatelă. Trec așa- 
dar la distorsiunile informative de mare amploare. Să în- 
cepem cu statisticile false şi cu interviurile la întâmplare. 

Prin statistici false înțeleg evidențieri statistice „false“ 
în interpretarea care li se dă. În acest gen de falsuri e ames- 
tecată în prezent şi presa; dar televiziunea e cea care le-a 
impus tuturor — inclusiv presei — ca dogme. Fiindcă pen- 
tru televiziune tabelele statistice — modificate cum se 
cuvine şi reduse până la os — sunt ca proverbiala brânză 
pe macaroane. Cu ajutorul unor tabele şi al unor procente, 

totul poate fi condensat în puţine imagini, imagini ce par 
de o obiectivitate indiscutabilă. În statistici vorbeşte ma- 
tematica. lar matematica nu se face cu palavre. 

Matematica nu. Dar interpretarea unei evidențieri sta- 
tistice, da. Să luăm cazul — într-adevăr răsunător — al 
statisticilor utilizate pentru a demonstra şi a măsura, în 
Statele Unite, discriminarea rasială, mai ales în privinţa 
negrilor, dar, eventual, şi a altor minorități. 

Cum se demonstrează că negrii sunt discriminați, adică 
în mod deliberat defavorizați tocmai fiindcă sunt negri? 
De vreo patruzeci de ani, dovada acceptată fără reacție 
(de cei mai mulţi, şi desigur de mass-media) a discrimi- 
nări! respective este sub-reprezentarea negrilor — față de 
proporția lor demografică — în universități, pe Wall Street, 
în marile societăţi şi, în ultimă instanță, pe listele miliar- 
darilor (în dolari). Argumentul este acesta: dacă ei sunt 
proporţional mai puțini, mai puțini decât albii, aceasta se 
întâmplă fiindcă sunt discriminați. Pare evident, sau mai 
bine spus concluzia aceasta e pusă în circulație ca eviden- 
tă; dar este evident, în schimb, că această dovadă nu dove- 
deşte nimic. Absolut nimic. Orice student care dă un 
examen de statistică elementară e obligat să ştie că, dată 
fund o distribuție non-normală*, nu sunt date (cunoscute) 
cauza şi cauzele care o produc. O dată stabilit că negrii 
sunt sub-reprezentați, rămâne de demonstrat că discrimi- 
narea rasială e cauza sub-reprezentării. 

E de observat că negrii sunt supra-reprezentați în grad 
înalt în multe sporturi: alergările, boxul, baschetul şi dife- 
ritele probe de atletism sunt dens populate de negri. Negri 


* Distnbuţiile normale reprezintă o familie de distribuții care au în 
comun forma de clopot și sunt simetrice în raport cu valoarea medie. 
(N. red.) 

stau bine și la dans şi la jazz. Oare lucrurile stau astfel fiind- 
că în activitățile acestea se practică discriminarea împotri- 
va albilor? Nimeni nu susține asta; şi pe bună dreptate: 
ar fi o adevărată inepţie. Dar aceeași inepţie în sens invers 
este acceptată fără a clipi. Şi apoi, în logica aceasta (ilogi- 
că), ce facem cu asiaticii? În cele mai bune universităţi 
americane studenții „galbeni“ sunt astăzi mult supra-re- 
prezentați faţă de cota lor demografică. De ce? Oare fiind- 
că există cineva care face discriminări în favoarea lor? 
Evident nu. Evident, lucrurile stau astfel deoarece sunt 
mai studioși, mai silitori (ca studenţi). O informație corec- 
tă aşa ar spune. Dar dezinformarea nu o spune. 

La statisticile false trebuie adăugat, ca factor falsifica- 
tor, interviul întâmplător. Reporterul trimis pe teren pen- 
tru a da consistență unui eveniment — și cu atât mai mult 
unui non-eveniment — printr-o filmare se plimbă pe stradă 
şi îi intervievează pe trecători. La urma urme! astfel se 
face auzită vocea poporului. Dar acest lucru e în realitate 
un fals. Să lăsăm deoparte faptul că asemenea interviuri 
sunt întotdeauna „aranjate“ prin distribwiri oportune de 
da-uri şi de nu-uri. Problema e că „hazardul“ interviuri- 
lor întâmplătoare nu e un hazard statistic şi că trecătorul 
nu reprezintă nimic și pe nimeni: el vorbeşte doar în nume 
propriu. Atunci când lucrurile merg bine, interviurile în- 
tâmplătoare dau culoare. Dar în legătură cu problemele 
serioase, ele sunt în general multiplicatori ai stupidităţii. 
Spuse pe micul ecran, stupidităţile alcătuiesc o opinie: le 
spune un sărac cu duhul care abia bâiguie ceva, iar a doua 
ZI sunt repetate de zeci de mii de oameni. 

Aşa cum bine rezumă Telesio Malaspina: 

Televiziunii îi place să dea cuvântul oamenilor de pe stradă 


sau unora pretinși a fi dintre aceştia. Rezultatul este că se prezin- 
tă drept adevărat ceea ce deseori nu e adevărat [...] Cele mai 

sectare şi mai inepte opinii [...] dobândesc densitatea unui cu- 
rent de gândire [...] Încetul cu încetul televiziunea creează con- 
vingerea că oricine are ceva de spus sau de reclamat are dreptul 
să fie ascultat. Imediat. Şi cu semne vizibile de aprobare [din 
partea reportenilor] [...] Uzul şi abuzul de oameni în direct ne 
face să credem că orice decizie poate fi luată în prezent în doi 
timp! şi trei mișcări spre excitarea poporului. (1995, p. 24) 


Să continuăm. În afară de falsele statistici şi de interviu- 
rile la întâmplare, dezinformarea e alimentată de două dis- 
torsiuni tipice ale unei informări care trebuie să fie cu orice 
preț excitantă: promovarea excentricităţii şi privilegierea 
atacului şi agresivității. 

În legătură cu primul aspect mă limitez să observ în 
treacăt că apariția pe post e garantată pozițiilor extreme, 
extravaganțelor, „exageraţilor“ şi exagerărilor. Cu cât o 
teză e mai gogonată, cu atât este mai promovată şi mai 
difuzată. Minţile goale se specializează în extremism inte- 
lectual, şi astfel dobândesc notorietate (propagând, se înţe- 
lege, superficialităţi). Rezultatul este o formidabilă selecție 
pe dos. les la suprafaţă şarlatanu, gânditorii de doi bani, 
căutătorii de noutăţi cu orice preţ, şi rămân în umbră per- 
soanele serioase şi care gândesc cu adevărat. Toate acestea 
reprezintă un „interes rău înțeles“. Celălalt aspect, spuneam, 
e privilegierea atacului şi agresivităţii. Lucru care se poate 
manifesta în diferite moduri. Televiziunea americană e 
agresivă în sensul că telejurnalistul se simte învestit cu 
o „funcție critică“ şi este prin urmare adversary, structu- 
ral predispus să zgândăre și să muşte puterea, să o ţină în 
suspiciune şi sub acuzaţie. Această agresivitate e simțită 
în Statele Unite ca o etică profesională, chiar dacă mai târ- 
ziu un al doilea scop este acela, mai puțin nobil, de „a face 
public“ şi de a da satisfacţie. În Italia, cu televiziunea de stat 
nu s-a întâmplat niciodată aşa. Ziariştii de la telejurnale 

sunt nesiguri și deci foarte precauți: nu vor necazuri și 
fac carieră tratând întreg guvernul cu mănuși de catifea. 
Toţi trebuie să fie mulțumiți (inclusiv papa), chiar și în 
legătură cu timpii de antenă. În Italia aşadar agresivita- 
tea şi „funcţia de adversar“ ale televiziunii sigure de sine 
rămân refulate sau înfrânate. Ceea ce nu înseamnă că, 
în Italia, instrumentul nu e inevitabil atras de scandal, de 
conflict, fiind tentat să le valorifice. 

Televiziunea soseşte întotdeauna în mare viteză acolo 
unde cineva se agită, protestează, demonstrează, ocupă 
edificii, blochează şosele și căi ferate şi, pe scurt, iese la 
atac.15 Se va spune: se întâmplă aşa deoarece atacul înseam- 
nă spectacol, iar televiziunea este spectacol. În parte bine- 
înțeles că aşa stau lucrurile. Numai că lumea reală nu e 
spectacol, iar cine o transformă astfel îi deformează pro- 
blemele şi ne dezinformează asupra i sui cum nu se 
poate mai rău.1€ 

Aspectul cel mai grav al acestei promovări spectacula- 
re a ieșirii la atac este că lovește la rădăcină principiul 
oricărei convieţuiri civile, principiul „ascultării şi a celei- 
lalte părți“. Dacă acuzăm, trebuie să-l auzim pe acuzat. 


15 Ceea ce alimentează falsele evenimente, în care televiziunea este 
cea care creează protestul. Cine vrea să conteste ceva, mai întâi merge 
la televiziune pentru a cere să fie filmat. Producătorii de lapte care au 
blocat vreme îndelungată (şi în mod scandalos) aeroportul din Linate, 
au recunoscut: blocăm şosele şi aeroporturi pentru „a face ştire“. În cazuri 
ca acestea, deci, televiziunea promovează exemple rele și produce daune. 

16 Dificultatea crescândă a politicii (Sartoni, 1996, pp. 157-165) se 
înscrie în acest context. Aşa cum a remarcat Michael Robinson, „înstrăi- 
narea dintre public şi guvern a început să crească atunci când buletinele 
de ştiri de seară ale nenworks au trecut de la 15 la 30 de minute“; fap- 
tul „nu e o simplă coincidență, dat fiind că un buletin de ştini de tele- 
viziune care prezintă instituții sociale şi politice în permanentă stare de 
conflict alimentează cinismul, neîncrederea [...], senzaţia de ineficacitate, 
și frustrarea“ (Cit. în Zukin, 1981, p. 379). 

Dacă se blochează șosele şi trenuri, ar trebui să-i auzim 
ȘI să-i vedem şi pe cei lezaţi, pe nevinovaţii care se află 
în călătorie. Nu se întâmplă aproape niciodată așa. De re- 
gulă, televiziunea îl dă pe post numai pe cel care atacă, 
pe cel care se agită. În felul acesta protestatarul devine 
un protagonist cu totul disproporționat care scapă mereu 
nepedepsit (chiar şi atunci când nu are deloc dreptate). A 
da glas revendicărilor, plângerilor și declarațiilor este un 
lucru bun. Dar pentru a sluji cu adevărat o cauză dreap- 
tă și pentru a face bine trebuie ca protestul să fie tratat 
cu imparțialitate. Unde există acuzare, trebuie să existe 
și apărare. Dacă e dat pe post cel care atacă, trebuie să 
fie dat pe post şi cel atacat. Dar atacul este ceva „vizibil“ 
ȘI are impact; apărarea este de regulă un discurs. Să ne 
ferească Dumnezeu. Aşadar ecranul se umple cu demon- 
straţii, cu pancarte, cu oameni care urlă, cu aruncători de 
pietre şi chiar de cocteiluri Molotov care au întotdeauna 
dreptate — în imaginile pe care le vedem — deoarece vo- 
cea lor nu e contracarată de nici o contra-voce.!” S-ar spu- 
ne că în codul televiziunii stă scris inaudita altera parte. 
ȘI începe chiar să devină scris că reporterul trebuie să 
„Ssimpatizeze“ cu cei intervievaţi de el (astfel încât un asa- 
sin devine un „biet“ asasin care trebuie să ne înduioşeze). 
Dar acesta este un cod rău al unei televiziuni rele. 
Închei cu întrebarea: a meritat oare osteneala de a discu- 
ta — aşa cum s-a făcut până acum — despre informare, 
sub-informare și dezinformare? Pentru video-copiii adul- 
tizați de negropontism problema e rezolvată înainte chiar 


17 Ciudăţenia, sau chiar mai grav, este că nici măcar protestul nu este 
explicat. Îmi amintesc că, în timpul Olimpiadei din Coreea, seară de seară 
puteam vedea pe ecran nişte băiețandn vânjoşi foarte buni la aruncarea 
de sticle incendiare. Ce anume atacau? De ce? Din telejurnal n-am aflat 
niciodată: evenimentul îl constituia doar demonstrantul brutalizat de 
poliție sau polițistul arzând ca o torţă de la cocteilurile Molotov. 

de a fi pusă. Ba chiar negropontiştii nici nu înțeleg între- 
barea. In demonstrația mea, a informa înseamnă a comuni- 
ca un conținut, a vorbi despre ceva. Dar în jargonul peltelei 
mediatice informația înseamnă numai bitul, deoarece bitul 
este propriul său conținut. Cu alte cuvinte, în reţea infor- 
mație înseamnă tot ceea ce circulă. Deci informare, dez- 
informare, adevăr, fals, toate sunt același lucru. Chiar și 
un Zvon, O dată ce s-a dat pe reţea, devine informație. Pro- 
blema e rezolvată deci spulberând noțiunea de informație 
şi reducând-o complet la o comunicare care înseamnă doar 
„contact“. Cine se aventurează în rețea şi își permite să 
observe că un zvon nu informează sau că o informaţie fal- 
să dezinformează este — pentru Negropoțte ȘI al Săi — 
un biet nenorocit care încă nu a înțeles, o relicvă a unei 
„culturi vechi“, moartă şi îngropată. Căreia eu sunt feri- 
cit că îi aparțin. 

Și imaginea minte 


E greu de negat că marea sub-informare şi marea dez- 
informare sunt aspectele negative ale televederii. Chiar 
ŞI aşa — ni se replică — televiziunea a triumfat asupra 
informaţiei scrise întrucât „imaginea nu minte“ (acesta era 
sloganul favorit al lui Walter Cronkite, decanul anchor- 
men-ilor din televiziunea americană). Nu minte, nu poate 
minţi, pentru că imaginea este cea care este, lar ea vor- 
beşte, aşa-zicând, de la sine. Dacă un lucru e fotografiat, 
acel lucru există și este aşa cum îl vedem. 

Aşadar, fără îndoială că buletinele de ştiri ale televiziu- 
nii dau spectatorului senzaţia că ceea ce vede este adevă- 
rat, că evenimentele sunt văzute de el așa cum se petrec. 
Totuşi nu este aşa. Televiziunea poate minţi şi poate falsi- 
fica adevărul, exact ca oricare alt instrument de comu- 
nicare. Diferenţa este că „forța veridicității““, intrinsecă 
imaginii, face ca minciuna €i să fie mai eficace și de aceea 
mai periculoasă. 

Video-politica este cel mai bine pusă în evidenţă în 
aşa-numitele a/k-shows, care în Statele Unite şi în Anglia 
sunt conduse de jurnaliști într-adevăr capabili şi într-ade- 
văr independenţi. În dezbaterea foarte directă, cel care 
minte e contrazis pe loc. Dar asta se întâmplă deoarece 
în talk-show-uri (o spune şi numele) se vorbeşte, şi prin 
urmare deoarece în acest context vederea trece pe planul 
secund. Ea contează însă tot timpul, întrucât există feţe 

care în televiziune nu trec, persoane puţin telegenice. Dar 
altminteri contează ceea ce se spune și felul cum se spune. 
Numai că televiziunea care ne informează mai bine este, 
din păcate, o televiziune atipică. Cea tipică se concentrează 
în întregime pe vedere. Iar ceea ce ni se arată — repet — 
poate foarte bine să fie înșelător. O fotografie minte dacă 
este rodul unui fotomontaj. Iar televiziunea evenimentelor, 
atunci când ajunge la telespectator, este în întregime fo- 
tomontaj. 

Dar s-o luăm în ordine. Spuneam că între sub-informa- 
re şi dezinformare granița este, în realitate, permeabilă. Ace- 
lași lucru e valabil pentru falsurile televizate. În unele 
cazuri ele sunt minime şi pot fi atribuite unei informații 
insuficiente. În alte cazuri ele sunt grave, dar uneori e difi- 
cil de stabilit dacă un fals este rezultatul unei dezinformări 
sau al unei manipulări deliberate, din dorinţa de a induce 
în eroare. Chiar în acest scop se creează zone de suprapu- 
nere. În general, şi în mod generic, vederea în televiziune 
este întotdeauna puțin deformantă în sensul că decontex- 
tualizează, că se bazează pe prim-planuri în afara contex- 
tului. Cine își aminteşte de primul război văzut (şi pierdut) 
prin televiziune, războiul din Vietnam, îşi va reaminti ima- 
ginea unui colonel sud-vietnamez care îl împușca în tâm- 
plă pe un prizonier vietcong. Lumea civilizată a rămas 
oripilată. Dar imaginea aceea nu ne arăta mulțimea de 
morți de jur-împrejur, trupurile oribil mutilate nu numai 
ale unor soldați americani, ci şi ale unor femei şi copii. 
Așadar, imaginea împușcării în tâmplă era adevărată, dar 
mesajul pe care îl lansa era înșelător. 

Un alt caz emblematic a fost cel al lui Rodney King, 
un negru întins la pământ și lovit cu bastoanele, la 3 martie 
1991, pe o şosea, de câțiva polițiști din Los Angeles. Filma- 
rea scenei cu King s-a dat la toate televiziunile americane 

de sute de ori. Înregistrarea nu spunea că cel bătut obli- 
gase poliţia la o lungă şi periculoasă urmărire cu mașina 
cu 180 km la oră, că era un drogat beat și că nu se supu- 
nea apelurilor de a se opri. Acea înregistrare video aproa- 
pe că a declanșat un război rasial.!5 Brutalitatea poliției 
era neîndoielnică. Dar faptul repus în contextul său nu jus- 
tifica în nici un fel explozia pe care a produs-o. Dată așa 
cum a fost dată, acea imagine constituia un fals. 

Nu mai e nevoie să continuăm cu exemplificările. Ade- 
vărul banal este că pentru a falsifica un eveniment relatat 
prin imagini sunt de ajuns foarfecele. Pe lângă aceasta nu 
e deloc adevărat că imaginea vorbeşte de la sine. Ni se 
arată un om ucis. Cine l-a ucis? Imaginea nu ne-o spune; 
ne-o spune vocea celui care ţine în mână microfonul, iar 
dacă speaker-ul înțelege să mintă, sau i se ordonă să mintă, 
ZIS şi făcut. 

Dispunem de asemenea de experimente care confirmă 
faptul că în televiziune minciunile se vând hotărât mai 
bine. În Anglia un popular comentator a dat — în Daily 
Telegraph, apoi la radio şi la televiziune — două versiuni 
despre filmele sale preferate, una adevărată și una nerușşi- 
nat de mincinoasă. Un eşantion de 40 000 de persoane 
— telespectatori, ascultători şi cititori — a răspuns apoi 
la întrebarea: care din cele două interviuri spunea adevă- 
rul? Cei mai capabili să descopere minciunile au fost as- 
cultătorii postului de radio (peste 73 la sută), pe când 


18 Ca să fim mai exacți, explozia violenței negrilor a fost provocată 
un an mai târziu de verdictul dat de junuul „alb“ care i-a achitat pe polițiști. 
South Central, o suburbie a Los Angelesului cu 80 000 de locuitori, în 
proporție de 80 la sută negri, a fost trecut prin foc şi sabie; şi de aici 
violențele s-au extins până la Chicago şi New York. Bilanţul a fost de 
44 de morți (chiar şi coreeni, proprietari ai unor magazine), 1 $00 de 
răniți, 2 000 de clădin incendiate. 

telespectatorii le-au descoperit doar în proporție de 52 la 
sută. Iar acest rezultat pare plauzibil. Eu l-aş explica ast- 
fel: video-dependentul are mai puţin simţ critic decât cel 
care este încă un animal simbolic deprins cu folosirea sim- 
bolurilor abstracte. Pierzând capacitatea de abstractizare, 
pierdem și capacitatea de a face distincţia între adevărat 

Video-alegeri 


În a doua parte am examinat efectele de bază ale vi- 
deo-politicii, şi îndeosebi incidenţa acesteia asupra for- 
mării opiniei publice. Mai rămân de examinat două aspecte 
specifice: incidenţa ei electorală şi incidența ei asupra gu- 
vernării. 

Încă din vremea când nu existau decât ziarele se punea 
întrebarea: ce pondere are ziarul în influențarea opţiunilor 
alegătorilor? E greu de evaluat. De obicei răspundem prin 
probe indirecte. De pildă, majoritatea ziarelor, sau ziare- 
Je cele mai puternice, au susținut candidații şi partidele 
care nu au învins. În Italia, presa din „regiunile roşii“ de 
după război (Resto del Carlino de la Bologna și Nazio- 
ne de la Florenţa) era anticomunistă, şi cu toate acestea 
comuniştii învingeau fără probleme. Este oare aceasta do- 
vada unei slabe influențe? Cu siguranță nu. Pentru a mă- 
sura cu adevărat influența electorală a ziarelor ar fi 
necesare elemente „contrafactuale“, adică absenţa ziarelor 
sau raporturi de forță inversate între ziare. De pildă, fără 
Nazione votul comunist în Toscana ar fi rămas ceea ce 
era sau ar fi sărit, să zicem, la 65 la sută? Și dacă, în locul 
ziarului Nazione, Unită ar fi vândut în Toscana 350 000 
de exemplare, Partidul Comunist Italian ar fi rămas la acel 
65 la sută sau ar fi sărit la 75 la sută? Aceste întrebări ră- 
mân fără un răspuns cert deoarece ipoteza „dacă nu ar fi 

Problema este asemănătoare şi în privința televiziunii: 
lipsește, spuneam, contrafactualul. În unele cazuri e aproa- 
pe sigur că influenţa televiziunii e decisivă. Într-o investi- 
paţie experimentală, Iyengar şi Kinder fac distincție între 
puterea buletinelor de ştiri televizate de „a controla atenția 
publicului (agenda setting)“ şi puterea de „a defini crite- 
riile care dau formă judecății lui (priming)“; în privința 
ambelor conchid că „ştirile de la televiziune influențează 
în mod decisiv prioritățile atribuite de persoane probleme- 
lor naționale şi consideraţiile în baza cărora fac evaluări 
conducătorii politici“ (1987, p. 117).! Cazul Statelor Unite 
e de altfel unul simplu. Patru americani din cinci decla- 
ră că votează în funcție de ceea ce află de pe micul ecran. 
Sunt foarte probabil persoanele care nu citesc nici un ziar; 
șI cum în Statele Unite partidele sunt foarte slabe, iar postu- 
rile de radio sunt toate locale şi cu foarte puțină politică, 
aici socotelile sunt ca şi făcute. Dar în Europa ziarele şi 
partidele au încă o pondere care poate contrabalansa influ- 
ența micului ecran, şi de aceea calcularea influenţei e difi- 
cilă. Oricum, regula principală este că televiziunea e cu 
atât mai influentă cu cât sunt mai mici forțele opuse aflate 
în JOC, şi îndeosebi cu cât este mai slab ziarul sau cu cât 
este mai slabă canalizarea partinică a opiniei publice. 

Ceea ce putem măsura este mai ales variația intenţi- 
ilor de vot în cursul campaniilor electorale. De pildă, pen- 
tru alegerile din Italia din 1994, Lucca Ricolfi a calculat 
(chestionând un eşantion propriu o dată la 15 zile) că tele- 


! În timp ce noțiunea de agenda setting e de uz curent, noțiunea de 
priming (care în pictură înseamnă aplicarea stratului de bază al unei vopse- 
le) este inventată de ei. Și cum din experimentele lor reiese că priming-ul, 
aplicarea grundului, e decisiv, concluzia este că „știrile date la televizor 
au capacitatea de a modifica standardele de evaluare“ ale publicului. 

viziunea a deplasat spre dreapta mai mult de şase milioane 
de voturi. Și chiar dacă această estimare e exagerată, mulți 
consideră că trei-patru milioane dintre alegătorii noştri 
sunt teleghidați. Să fie limpede, în această privinţă o ex- 
plicaţie strict monocauzală nu ţine aproape niciodată. Dar 
dacă ne limităm la variația intențiilor de vot, e plauzibil 
ca aici influenţa televiziunii să fie decisivă. 

Rezultă că această estimare îi exclude pe cei care nu-şi 
schimbă votul, adică grosul electoratului. De ce nu şi-l 
schimbă? Probabil pentru că, dată fiind multitudinea de 
apeluri diferite şi contrare, solicitările mass-media se neu- 
tralizează reciproc. Dar asta nu este o dovadă de non-influen- 
ță; şi aici ne aflăm din nou pe terenul nesigur al dovezilor. 

Nu trebuie să ne limităm totuşi la măsura în care tele- 
viziunea influențează votul. Efectele video-politicii au o 
mare rază de acțiune. Unul dintre aceste efecte este, în 
mod sigur, acela că televiziunea personalizează alegerile. 
Pe micul ecran vedem persoane, nu programe de partid, 
persoane constrânse să răspundă doar la întrebări. Pe scurt, 
televiziunea ne propune persoane (care eventual discu- 
tă) în locul unor discursuri (fără persoane). Se înțelege 
că marele lider, cum se zice astăzi, poate să se ivească 
totuşi chiar și fără televiziune. La vremea lor, Hitler, Mus- 
solini, PerOn s-au descurcat excelent cu radioul, cu actu- 
alitățile proiectate în sălile de cinema și cu mitingurile. 
Diferenţa constă în faptul că Hitler hipnotiza prin discursuri 
isterice şi torențiale, iar Mussolini printr-o retorică lapidară, 
în timp ce video-liderul nu doar transmite mesajul, ci este 
mesajul însuşi. Este mesajul însuși în sensul că, dacă anali- 
zăm ce spune, descoperim că „mass-media creează ne- 
voia de personalități puternice cu limbaje ambigue [...] 

care să permită fiecărui grup să caute în acestea [...] ceea 
ce doreşte să afle“ (Fabbrini, 1990, p. 177). 

Oricum, atunci când se vorbeşte despre personalizarea 
alegerilor se înțelege că „fețele“ sunt cele care contează 
mai mult (dacă sunt telegenice, dacă trec de ecran sau nu) 
șI că personalizarea devine generalizată, de vreme ce poli- 
tica „în imagini“ se bazează pe exhibarea unor persoane. 
Ceea ce înseamnă că personalizarea politicii se desfăşoară 
la toate nivelurile, inclusiv — în special dacă votul are 
loc în circumscripții uninominale — la nivelul liderilor 
Jocali. 

Ultima remarcă ne aminteşte că, datorită personalizării, 
sistemul electoral este o variabilă importantă. Aici regula 
principală este că puterea micului ecran e mai mică atunci 
când votul se dă pe liste de partid și că se simte în largul 
său atunci când sistemul electoral este şi el personalizat, 
adică atunci când se votează în colegii uninominale, pe 
candidați individuali. Însă, atenţie, sistemul electoral in- 
teracționează întotdeauna cu sistemul partidic și mai exact 
cu forța lui structurantă (cf. Sartori, 1996, pp. 51-60). Sta- 
tele Unite şi Anglia au acelaşi sistem electoral: sistemul 
uninominal cu un singur tur. Dar incidenţa video-politicii 
e foarte puternică în alegerile americane și modestă în cele 
britanice. Motivul este, o repet, că sistemul partidic este 
slab, extrem de slab în America, în timp ce el rămâne pu- 
ternic, puternic structurat, în Regatul Unit. 

Sistemul electoral și sistemul partidic sunt deci variabi- 
le importante în favorizarea sau în combaterea personali- 
zării politicii. La fel este și sistemul politic, în ce priveşte 
deosebirea dintre sistemele prezidențiale și sistemele parla- 
mentare. În sistemele prezidenţiale şeful statului este de- 
semnat prin vot popular direct. Și deci în aceste sisteme 
personalizarea politicii e maximă. lar acest lucru se întâm- 

plă în special în Statele Unite, unde şi puterea televiziunii 
e maximă. 

Comentatorii americani caracterizează alegerile lor pre- 
zidențiale ca pe o horse race, o cursă de cai, iar acoperirea 
de către televiziune a acestei curse ca pe o game reporting, 
relatarea unui joc sportiv. Las cuvântul lui T.E. Patterson 
(1982, p. 30): „Înainte candidaţii îşi alcătuiau publicul de 
adepți pe baza unor apeluri substanțiale, de conţinut. Astăzi 
e1 trebuie să se confrunte cu dinamica modului de relatare 
a unui joc sportiv“; şi aceasta deoarece reportajul ajunge 
să fie, la un moment dat, „dominat de reporter“ şi game 
centered, raportat la nucleul unui joc. În fond, cursa pre- 
zidenţială este relatată ca un spectacol (se înscrie şi ea în 
show business) în care spectacolul este elementul esen- 
țial, iar informația un reziduu. 

Ultima concluzie este aceasta: video-politica tinde să 
distrugă — mai mult sau mai puţin, în funcție de loc — 
partidul, sau cel puţin partidul ca organizație de masă, care 
în Europa a dominat scenele timp de aproximativ un secol. 
Nu numai datorită faptului că televiziunea e un instrument 
al unor şi pentru niște candidaţi în loc să fie un mijloc 
al unor sau pentru niște partide; dar şi pentru că acțiunea 
de câștigare a voturilor nu mai reclamă o organizare meti- 
culoasă a unor sedii și a unor activişti. Berlusconi a pus 
mâna pe un sfert din voturile italienilor fără a avea vreun 
partid organizat în spate (dar cu spatele bine acoperit de 
un imperiu de televiziune propriu). Cazul preşedintelui 
Collor, din Brazilia, este asemănător: un partiduleţ impro- 
vizat în grabă, dar cu un puternic sprijin al televiziunii. 
În Statele Unite, Ross Perot, în alegerile prezidenţiale din 
1993, a ajuns să culeagă o cincime din voturi făcând totul 
de unul singur, pe banii lui, pur şi simplu prin a/k-show-uri 
și plătindu-și prezentările la televiziune. 

Eu nu prevăd dispariția partidelor. Dar e cert că video-po- 
Jitica reduce ponderea şi caracterul esențial al partidelor 
și, prin însuși acest fapt, le obligă să se transforme. Aşa-nu- 
mitul „partid cu greutate“ nu mai este indispensabil; „par- 
tidul uşor“ e suficient. 

Politica video-modelatoare 


Se înţelege de la sine că video-alegerile se pierd într-o 
video-politică mai amplă, și că, prin urmare, nu există so- 
luţie de continuitate între incidenţa electorală și incidența 
globală a televiziunii. Și cu această remarcă trec la ca- 
drul lărgit, la cadrul de ansamblu. 

Să pornim iarăşi de la acest fapt mai vechi: modul în 
care politicianul făcea politică până acum vreo cincizeci 
de ani. O făcea cunoscând prea puțin şi chiar sinchisindu-se 
prea puţin de ceea ce ar fi dorit alegătorii săi. Nu existau 
sondajele; şi apoi nu se considera că reprezentantul era 
sau trebuia să fie mandatarul, purtătorul de cuvânt al celor 
reprezentați. Constituţiile, toate constituţiile, interzic man- 
datul imperativ (şi din motive foarte întemeiate: cf. Sar- 
tori, 1995, capitolul 11). Așadar, în trecut reprezentantul 
era în mare măsură independent de alegătorii săi. Dar această 
independență a fost, în realitate, privilegiul și apanajul doar 
al așa-numitului gentilom politic — în general seniorul sau 
notabilul locului — din secolul al XIX-lea. 7he gentie- 
man politician era un om înstărit (proprietar de pămân- 
turi), nu era legat de vreun partid sau de vreun angajament 
programatic şi de regulă era ales (era epoca sufragiului 
restrâns) fără opoziție. Această stare de lucruri se schimbă 
o dată cu lărgirea sufragiului, cu afirmarea în Europa a poli- 
ticii ideologice şi, o dată cu aceasta, a partidelor ca or- 
ganizații de masă: partide muncitorești și, la extremitatea 


90 ŞI DEMOCRAŢIA? 


opusă, catolice. În cursul secolului XX partidul — aflat 
încă sub imperiul ideologiei care îi dă naștere şi care de- 
personalizează — prevalează asupra aleşilor, iar astfel în- 
cepe partido-dependenţa lor. Cu cât alegătorul votează mai 
mult simbolul, ideologia sau programul unui partid, cu atât 
mai mult candidații depind de partidul lor pentru a fi aleşi. 

Aşadar, timp de aproximativ un secol reprezentantul 
a fost partido-dependent, cel puţin în marile partide de 
masă. Astăzi această dependenţă a slăbit sau e în scădere. 
Dar de aici nu se poate trage concluzia că ne întoarcem 
la reprezentantul independent şi „responsabil“ teoretizat 
de Edmund Burke în celebrul său mesaj către alegătorii 
din Bristol, din 1774. În realitate, suntem pe cale să ajungem 
la reprezentantul colegio-dependent şi video-dependent, 
care mai e şi sondajo-dependent. Pe scurt, independența 
reprezentantului nu mai există de multă vreme; iar trece- 
rea „dependentului de partid“ la alte forme de dependență 
nu constituie neapărat un progres. Cu alte cuvinte, repre- 
zentantul eliberat de controlul partidocrației nu este nea- 
părat un reprezentant care funcționează mai bine, care îşi 
face mai bine treaba pe care s-a angajat s-o facă. 

Să începem cu colegio-dependenţa care caracterizează, 
precizez din nou, un sistem electoral uninominal care se 
desfăşoară în cadrul unui sistem partidic slab. În cazul 
acesta se adevereşte — așa cum se afirmă şi se recunoaşte 
în general în Statele Unite — vorba că a// politics is local, 
că la urma urmei politica se reduce în întregime la poli- 
tica locală. Bineînţeles, atunci când există democrație exis- 
tă întotdeauna politică locală, adică aleşi care s-au angajat 
să satisfacă dezideratele şi interesele alegătorilor lor. De 
aici nu se înțelege, sau nu ar trebui să se înţeleagă, că în- 
treaga politică ar fi locală. Pentru că în cazul acesta cole- 
gio-dependența nu mai este o, așa-zicând, fiziologică „slujire 

a localității“, ci devine o patologică s/yjire-a-orice, cu con- 
secințe grave. Desigur, se va putea argumenta că cole- 
gio-dependența înseamnă o sporire a demo-puterii. Atenție 
însă, demos-ul în chestiune nu este întregul popor, în an- 
samblul lui. Este de fapt o aglomerare de „mici popoare“ 
fărâmiţate și închise în măruntele lor orizonturi locale. 

Prin urmare, acest presupus progres democratic trans- 
formă parlamentul într-o constelație de interese particula- 
re aflate în conflict, într-o arenă a unor reprezentanți convertiți 
în mandatari al căror mandat este de a aduce prada de răz- 
boi acasă. Şi astfel, pe măsură ce politica se localizează 
mai mult, dispar tot mai mult viziunea şi urmărirea inte- 
resului general, al binelui ansamblului. Şi astfel, politica 
se transformă într-un joc de sumă nulă, ba chiar într-un 
joc de sumă negativă: o operațiune în întregime în pierdere. 

De ce anume se face vinovată televiziunea în creşte- 
rea localismului? Chiar dacă această creştere depinde de 
o multitudine de factori, unul dintre aceştia, şi în mod cert 
unul cu greutate, este că televiziunea tinde să se concen- 
treze asupra buletinelor de ştiri locale (vezi infra, pp. 62 
și urm. și pp. 93 și urm.). 

Alături de colegio-dependența reprezentantului am 
menţionat video-dependenţa. Această video-dependență 
prezintă multiple aspecte, dar cel mai important mi se pare 
că politicienii se raportează tot mai puțin la evenimente 
autentice, şi tot mai mult la „evenimente mediatice“, adică 
la evenimente selecționate de video-vizibilitate şi apoi um- 
flate sau, uneori, chiar distorsionate de camera de filmat. 
Această reacție la evenimente mediatice este deosebit de 
gravă în politica internaţională. Preşedintele Reagan s-a 
vârât în încurcăturile afacerii Irangate fiindcă vedea în fie- 
care seară la televiziune imaginile pline de jale ale rudelor 
ostaticilor. Cazul Somaliei este şi el emblematic. Pentru 

ce să se intervină în Somalia și nu în alte țări africane la 
fel de înfometate, istovite de conflicte tribale și însângera- 
te de nişte „seniori ai războiului““? Somalia a fost un mare 
battage televizat. După ce s-au stins reflectoarele, nimeni 
nu-și mai aminteşte de Somalia, şi nici nu ne relatează 
că acolo totul e la fel ca mai înainte. După cum se știa şi 
trebuia să se ştie, dacă se intervine într-un sistem banditesc, 
ori sunt eliminaţi bandiții, ori totul e inutil. Dar televiziu- 
nea a „montat“ o intervenţie exclusiv umanitară pentru a 
potoli foamea și atât. Somalia nu putea fi decât un eşec; 
şi a fost un eșec pe care televiziunea nu l-a explicat nici- 
odată şi nici nu l-a făcut înţeles. 

Un alt aspect important al politicii video-modelate este 
nu numai faptul că micul ecran devine cea mai importantă 
autoritate cognitivă a marelui public (vezi supra, p. 52), 
ci că în acelaşi timp atribuie o pondere nemaipomenită 
şi strivitoare mărturiilor mincinoase. O dată cu apariția tele- 
viziunii, autorități cognitive ajung să fie starurile de ci- 
nema, femeile frumoase, cântăreți, fotbaliştii şi alții de 
acelaşi soi, în timp ce expertul, autoritatea cognitivă com- 
petentă (chiar dacă nu întotdeauna inteligentă), devine o 
cantitate neglijabilă. Şi totuși, este limpede ca lumina zi- 
lei că „martorii“ într-adevăr folositori sunt numai cei fa- 
miliarizați cu lucrurile despre care vorbesc. Un muzician 
se pricepe la muzică, un matematician la matematică, un 
poet la poezie, un fotbalist la fotbal, un actor la interpreta- 
re. În calitate de cetățeni, au şi ei dreptul să-şi exprime 
opiniile despre politică; dar nu opinii acreditate cu vreo 
semnificaţie sau valoare deosebită. În schimb, video-poli- 
tica atribuie o greutate cu totul disproporționată, și dese- 
ori strivitoare, unora care nu sunt „surse autorizate“, care 
nu pot fi în nici un fel numiţi opinion makers; cu adevărat 

un serviciu cum nu se poate mai rău adus democraţiei ca 
guvernare a opiniei. 

Ultimul aspect al video-politicii pe care îl menționăm 
aici este că televiziunea privilegiază — fără voie, dar şi 
cu voie — emotivizarea politicii, şi anume o politică ce 
apelează şi e redusă la niște ciorchini de emoții. O face, 
aşa cum remarcasem deja, relatând în avalanşă poveşti lă- 
crămoase şi întâmplări emoţionante. O face de asemeni, 
invers, decapitând sau marginalizând tot mai mult „tex- 
tele vorbitoare“, acele ta/king heads care comentează şi 
discută probleme. Fapt este că, în general, cultura ima- 
ginii generată de primatul vizibilului e purtătoare de me- 
saje „calde“ care ne stârnesc, ne înflăcărează sentimentele, 
ne excită simţurile şi, într-un cuvânt, ne pasionează. 

A pasiona înseamnă a implica, a te face să participi, a 
crea sinergii „simpatetice“ (având semnificația etimolo- 
pică a termenului: sympaâtheia, derivat din pathos). La lo- 
cul ei, pasiunea e un lucru bun; nelalocul ei, e ceva rău. 
Cunoaşterea este /ogos, nu este pathos. Iar pentru a gestio- 
na cetatea politică potrivit este Jogos-ul. În cultura scri- 
să, „încălzirea“ nu depăşeşte acest nivel. Şi oricât poate 
înfierbânta cuvântul (la radio, de pildă), el înflăcărează 
întotdeauna mai puțin decât imaginea. Aşadar, cultura uma- 
ginii rupe echilibrul delicat dintre pasiune şi raționalitate. 
Raţionalitatea lui homo sapiens pierde teren. Iar politica 
emoțională, emotivizată, înfierbântată de micul ecran, ri- 
dică şi stârneşte probleme fără a oferi nici cea mai mică 
idee despre felul în care se rezolvă. Şi astfel le agravează. 


3 
Satul global 


Expresia „sat global“ este o născocire nimerită a lui 
McLubhan (1964, 1968), autorul care mai mult decât alții 
ŞI cel dintâi ne-a făcut să înțelegem că am intrat în era 
televiziunii. Expresia inventată e nimerită, chiar dacă e 
ambiguă. Şi poate că îşi datorează succesul tocmai am- 
biguităţii ei. 

Să începem de la „global“. Televiziunea are potențiali- 
tăți globale în sensul că anulează distanțele pentru vedere: 
ne poate face să vedem, în timp real, evenimente din orice 
colţ al lumii. Dar care evenimente? McLuhan considera 
că televiziunea ar fi intensificat la maximum responsabi- 
litatea speciei umane, în sensul că ne responsabilizează 
pretutindeni şi în legătură cu toate cele. Dacă e aşa, acest 
pretutindeni e foarte limitat, iar a fi responsabilizaţi în le- 
gătură cu toate cele e prea mult. 

După cum am amintit deja, în jumătate din lume came- 
ra de luat vederi nu pătrunde; fapt care se traduce într-o lume 
întunecată pe care televiziunea o face de-a dreptul uitată. 

Un alt factor limitativ formidabil este costul. Ziarul care 
îşi primeşte ştirile de la o agenţie de presă, pentru a afla 
ce se întâmplă în lume, nu plăteşte nimic, sau oricum foar- 
te puțin. Dar a trimite pe teren o echipă de televiziune costă 
foarte mult. De la nouăzeci și nouă de evenimente din- 
tr-o sută nu ni se dă să vedem nimic în baza acestui crite- 
riu. Un criteriu a cărui forță contabilă o înțeleg, dar care 

maximizează caracterul incomplet și arbitrar al informa- 
iilor ce rezultă de aici. În concluzie, televiziunea „8lo- 
bală“ e de zece până la douăzeci de ori mai absentă, în 
acoperirea lumii, față de ziar. Şi dacă e adevărat că vede- 
rea deschide o fereastră asupra lumii pe care descrierea 
prin scris nu o poate egala (în eficacitate), este tot atât de 
adevărat că alegerea ferestrelor ce urmează a fi deschise 
e neghioabă. 

De altfel, semnificația lui „pretutindeni“ nu are doar 
o valență factuală; ea are şi o valență potențială şi psiho- 
logică. Cetăţeanul global, cetățeanul lumii, „se simte“ de 
pretutindeni, și deci este gata să îmbrățișeze cauze de orice 
fel din orice parte a lumii. În cartea No Sense of Place, 
Joshua Meyrowitz (1985) dezvoltă tema aceasta cu fineţe 
în cheia proiectării noastre pretutindeni, proiectare care 
ne lasă, tocmai ea, „fără senzația de loc“. Potrivit lui Mey- 
rowitz, televiziunea contopeşte „comunităţi discrete“, iar 
prin aceasta „face din orice cauză sau temă un obiect demn 
de interes şi de preocupare pentru oricare membru al publi- 
cului“. De fapt, nu mai există cauză, oricât de greşită ar 
fi ea, care să nu poată pasiona și implica publicul din lu- 
mea întreagă. La începutul anului 1997 America s-a mobi- 
lizat pentru a salva un câine labrador (pe nume Prince) 
de la „execuţia“ prin injecție. Proprietarul a propus exila- 
rea acestuia, iar veterinarul (simțindu-se „călău“) a refuzat 
„să-i aplice legea“. În 1988, am văzut zile de-a rândul două 
balene prinse în gheaţă, salvate metru cu metru de ferăs- 
traie cu motor, apoi de elicoptere și în sfârşit de un spărgă- 
tor de gheață; într-un cuvânt, crearea tipică prin televiziune 
a unui eveniment. Şi cum ciudățenuile fac ştire, iată-ne 
implicați în grupuri care revendică drepturile (de data 
aceasta într-adevăr naturale) ale animalelor, interzicerea 
nudului (poate chiar şi la statui) şi, de ce nu, revenirea 

țânțarului în scopul restabilirii echilibrului ecologic. Res- 
ponsabilizare sau extravaganţă? 

Se va putea obiecta că televiziunea nu globalizează doar 
extravaganţele. Tragica moarte a lui Lady Diana în floarea 
tinereții şi a frumuseţii a emoționat şi a unit în durere două 
miliarde de spectatori din întreaga lume; ceea ce ne pune 
în faţa unui „eveniment mediatic“ care trezeşte o sensibi- 
litate umană comună. Da, dar mă înspăimântă în aceeaşi 
măsură prezentarea cu totul disproporționată (chiar şi prin 
disproporția faţă de adevăr) a unui eveniment montat de 
media care va intra în istorie numai în această calitate. 
Oricum, Şi revenind la firul expunerii mele, problema este 
felul cum — înlăuntrul noţiunii de sat global — „pretutin- 
deni“ şi „la mine acasă“, pribegia și meleagul natal, lumea 
și satul, se amestecă între ele. Înainte de a risca un răspuns, 
să ne îndreptăm atenţia asupra satului. 

Iată cum înţeleg eu satul lui McLuhan: televiziunea 
fărâmiţează lumea într-o puzderie de sate reducând-o, în 
acelaşi timp, la formatul sat. Micul ecran, spuneam, „sati- 
fică“. Şi nu e vorba de o simplă metaforă. Lumea văzută 
în imagini este, prin forţa lucrurilor, o lume de prim-pla- 
nuri: câteva feţe, un grup, o stradă, câteva case. Aşadar 
unitatea ce poate fi prinsă într-o fotografie este, cel mult, 
satul, aglomerarea umană minimă. De fapt, aşa cum am 
văzut deja, video-politica tinde să consolideze localismul. 
Din toate părțile, prin urmare, se afirmă o valorizare ce 
se concentrează asupra localităţii, asupra „locului meu“. 
Cei proiectaţi în lume, cetăţenii acelui pretutindeni, sunt 
fie grupuri marginale, fie — atunci când sunt implicate 
numerele mari — aglomerări momentane care se înfier- 
bântă, dar cu aceeași ușurință se potolesc, în îmbrățișarea 
unor cauze confuze și extravagante. 

Care este, aşadar, amestecul dintre lume și sat? Părerea 
mea e că ierarhia apartenențelor, ca să spunem așa, e preci- 
să. Dacă nu avem ce face, sau chiar pentru a ne omori 
timpul, suntem gata să îmbrățișăm cauze vagi şi îndepărta- 
te. Dar de îndată ce cauzele îndepărtate ne ating în mod 
direct şi la buzunar, instinctul de a apăra ceea ce este „al 
meu“ devine paroxistic, mica patrie prevalează, iar localis- 
mul nu mai ascultă de nici un argument. 

Alternativa acestui scenariu este „națiunea de triburi“ 
prospectată de Nimmo şi Combs și bazată pe posibilitatea 
de „separare şi izolare în funcție de unele grupuri alcătui- 
te după fantezia celor care se afiliază la ele. Rezultatul 
este o naţiune de triburi, de persoane care vorbesc numai 
cu afiliații cu care împărtăşesc aceleași convingeri [...] 
rămânând total ignoranți [...] în legătură cu realitatea «al- 
toray»“ (1983, p. 218). 

Acest scenariu alternativ prefigurează lumea care as- 
tăzi e structurată de Internet; dar chiar şi așa se aplică unor 
grupuri marginale și/sau unor „grupuri de emoţii“ (fixe 
ori fixate). Şi în ambele cazuri rezultatul este că între no 
place şi my place, sau atunci când ne închidem în triburi 
laterale imaginare, în orice caz dispare „patria mare“ — 
fie ea naţiune ori stat — căreia îi cerem mereu să aibă 
grijă de noi. 

Trebuie subliniat că cele afirmate mai sus nu contrazic 
în nici un fel constatarea că televiziunea omogenizează 
modurile de viaţă şi gusturile în întreaga lume. Această 
omogenizare e de netăgăduit (chiar dacă rămâne să fie pre- 
cizată), dar ea nu modifică problema pusă de localism și 
de satificare. Putem fi egali în gusturi, stiluri de viaţă, ambi- 
ţii, criterii ale succesului şi multe altele, şi cu toate aces- 
tea să rămânem fragmentaţi. Ba chiar omogenizarea ar 
putea accentua starea conflictuală dintre satele noastre. 

Există ură, sau poate exista ură, chiar şi între frați. Atunci 
când ajungem să fim sensibilizaţi la aceleaşi lucruri, pre- 
tindem — de pildă — ca gunoaiele, industriile poluante, 
închisorile să fie amplasate sau mutate într-o altă locali- 
tate. Trebuie găsit un loc; dar nu la noi. Repet: când in- 
trăm în miezul lucrurilor concrete, satul învinge, iar 
existența de pretutindeni dispare. 

În concluzie, televiziunea promovează o judecată „di- 
minuată“ (satificată) sau, dimpotrivă, o judecată „lărgită“ 
(globalizată)? Nu există contradicţie în privința răspunsu- 
lui: uneori este una, alteori alta; însă cu condiţia să nu se 
ciocnească. Dacă se ciocnesc, atunci prevalează îngus- 
timea minții, fhe narrow mindedness. 


4 


„Demosul“ slăbit 


Democraţia înseamnă, ad litteram, „puterea poporului“, 
suveranitatea-comandă a demos-ului. Şi nimeni nu con- 
testă că acesta este principiul de legitimitate pe care se 
întemeiază democrația. Problema a fost întotdeauna cum 
ŞI cât din această putere să se transfere de la bază la vâr- 
ful sistemului de autoritate. Una este titlul sub care e deți- 
nută puterea şi cu totul altceva este exercitarea ei. Poporul 
suveran e titularul puterii. În ce fel este el şi în măsură 
de a o exercita? 

Pentru a răspunde, trebuie să ne întoarcem la opinia 
publică (vezi supra, pp. 52-55) şi la întrebarea ce ştie ea. 
Am deplâns deja faptul că sondajele de opinie se feresc 
pe cât pot să verifice consistenţa opiniilor celor ce îşi dau 
cu părerea. Dar noi ştim acest lucru — ne ciocnim de el 
Zilnic —, ȘI anume că grosul publicului nu ştie nimic despre 
treburile publice. De fiecare dată când ne e dat să vedem, 
descoperim că baza de informaţie a demos-ului e de o să- 
răcie alarmantă, de o sărăcie care nu încetează niciodată 
să ne surprindă.? 

Se poate observa că lucrurile au stat întotdeauna mai 
mult sau mai puțin așa şi că democraţiile noastre au scos-o 
cumva la capăt. E adevărat. Dar edificiul care a rezistat 


2 Despre această sărăcie a informației cf. Erskine (1962, 1963); Bishop 
et al. (1980); Newman (1986); Enikson et al. (1988); Crespi (1989). 

încercărilor este edificiul democraţiei reprezentative. În 
democrația reprezentativă demos-ul îşi exercită puterea 
alegându-i pe cei care îl vor guverna. În acest caz, poporul 
nu decide în mod direct the issues — ce soluţie să se dea 
chestiunilor de rezolvat —, ci se limitează să-i aleagă pe 
cel care vor.decide. Problema e că democraţia reprezen- 
tativă nu ne mai satisface, că cerem „mai multă demo- 
crație“, ceea ce înseamnă, concret, doze crescânde de 
directism, de democraţie directă. De fapt, cei doi profeți 
de ocazie ai momentului, familia Toffler, teoretizează pen- 
tru „al treilea val“ al lor, cel în curs, o „democrație semi-di- 
rectă“.* Referendumurile se răspândesc şi sunt tot mai mult 
invocate. Chiar şi guvernarea sondajelor sfârşeşte prin a 
fi, de fapt, un directism, o presiune de jos care se amestecă 
din plin în problem solving, în rezolvarea problemelor. 
Aceasta va însemna o mai mare democrație. Dar pentru 
a fi cu adevărat aşa, fiecărei creşteri a demo-puterii ar tre- 
bui să-i corespundă o creştere a demo-cunoașterii. Alt- 
minteri democrația devine un sistem de guvernare în care 
cei mai incompetenţți sunt cei care decid. Adică un sis- 
tem de guvernare sinucigaş. 

Spre deosebire de progresiștii momentului, progresiştii 
din trecut nu s-au prefăcut niciodată că nu înţeleg că orice 
progres al democraţiei — al adevăratei puteri a poporului — 


3 Cf. Toffler (1995), o cărţulie prefațată de Newt Gingrich — liderul 
republican — care se declară entuziasmat de ea. Simplismul lor e dez- 
armant (și din punct de vedere intelectual terorizant). Problema reprezen- 
tănii e rezolvată astfel: „paralizia crescândă a instituțiilor reprezentative este 
un semn că multe dintre decizii, care astăzi sunt luate de un număr mic de 
pseudo-reprezentanți, trebuie restituite treptat alegătorilor. Dacă brofker--ii 
noştri nu pot să hotărască pentru noi, va trebui s-o facem singuri“ (p. 97). 
E ca şi cum am spune că dacă spitalele sunt supra-aglomerate şi medicii 
Tăi, soluția este auto-medicina, bolnavul care îl înlocuieşte pe doctor, care 
îşi prescne medicamentele şi se operează cu ajutorul unui prieten. 

depindea de un demos „participant“ interesat şi informat 
în legătură cu politica. Așadar, de un secol încoace prin 
părțile acestea ne-am tot întrebat care să fie cauza înal- 
tului grad de neatenţie și de ignoranță a cetățeanului me- 
diu. Este întrebarea crucială. Fiindcă dacă nu există un 
diagnostic, nu există nici terapie. 

Atunci când se combătea lupta pentru extinderea sufra- 
giului, la obiecţia că cei mai mulți nu știau să voteze, adică 
nu erau în stare să se folosească de acest instrument, s-a 
răspuns că pentru a învăţa să votezi trebuie să votezi. lar 
la obiecţia că această ucenicie, această învățătură nu făcea 
progrese, s-a răspuns că factorii blocanţi erau sărăcia și 
analfabetismul. Lucru de care nimeni nu se poate îndoi. 
Rămâne însă faptul că reducerea sărăciei şi puternica răs- 
pândire a alfabetizării nu au făcut mare lucru pentru ame- 
horarea situației. 

Se înțelege că educaţia este importantă. Dar e de aseme- 
nea ușor de înțeles de ce o creștere generală a nivelului 
de instruire nu aduce cu sine o creştere specifică a seg- 
mentelor de public informate asupra treburilor publice. 
Ceea ce echivalează cu a spune că educaţia în general nu 
are neapărat un efect nemijlocit asupra educației politice. 
Ba, dimpotrivă, şi tot mai mult, educaţia specializează şi 
ne închide în competenţe specifice. Chiar dacă am avea, 
să presupunem, o populaţie alcătuită numai din laureați, 
nu € sigur că ar rezulta o creştere relevantă a sub-populației 
care se interesează de şi se specializează în politică. Și, dacă 
așa stau lucrurile, atunci nimic nu se schimbă. Deoarece un 
chimist, un medic, un inginer nu au în politică o competen- 
ță care să-i deosebească de cei fără nici o competență. Ei 
vor spune, în politică, aceleași banalități și tâmpenii ce 
pot fi spuse de fitecine. Dar să precizăm mai bine. 

Până acum nu am insistat asupra deosebirii dintre infor- 
mație şi competența cognitivă. Este totuşi o deosebire 
esențială. Faptul că sunt informat în legătură cu astronomia 
nu mă transformă în astronom, faptul că sunt informat în 
legătură cu mersul economiei nu face din mine un econo- 
mist, faptul că sunt informat în legătură cu fizica nu mă 
transformă în fizician. În mod asemănător, atunci când vor- 
bim despre persoane „educate din punct de vedere politic“, 
trebuie să facem distincţia între cel informat în legătură 
cu politica şi cel competent din punct de vedere cognitiv 
să rezolve problemele politicii. Acestei distincţii îi cores- 
pund deosebiri mari între cele două populații. Se înţele- 
ge că procentele depind de cantitatea informației şi de 
calitatea cunoaşterii care sunt considerate suficiente şi 
adecvate. Dar în general cei informaţi-interesați de poli- 
tică se situează, în Occident, între 10—25 la sută din to- 
tal, în timp ce cei competenţi coboară la nivelul de 2—3 
la sută.* 

Chestiunea nu este, evident, de a cunoaşte cu exacti- 
tate câţi sunt cei informați care urmăresc evenimentele 
politice, în comparaţie cu cei competenți care ştiu cum 
să le rezolve (sau care știu că nu ştiu s-o facă). Problema 


4 În Statele Unite, de pildă, reţelele de televiziune reduc la minimum 
the world news, aşa-numitele ştiri din lume, deoarece datele lor arată că 
cel mult 10-15 la sută dintre beneficiani sunt interesați de politică (Ranney, 
1990, p. 199). Time şi Newsweek, hebdomadarele americane de masă care 
includ servicii politice, ajung doar la 5 la sută din populație. Televiziunea 
prin cablu care dă numai ştiri (politice sau nu) rareori depăşeşte 1 la sută 
din audiență. În sfârşit, ziarele acordă în medie doar 4 la sută din spaţiul 
lor știrilor de natură politică (cf. Newman, 1986, pp. 134—39). În faţa aces- 
tor date e într-adevăr greu de înțeles cum doctrina „politic corectă“ poate 
susține că electoratul american este mai informat şi mai „sofisticat“ decât 
înainte vreme, sau oricum decât se crede (cf. Marcus şi Hanson, editori, 
1993, passim). 

e că orice lărgire a democraţiei, orice creștere a sistemului 
alegerilor directe, cere ca numărul celor informaţi să creas- 
Că ŞI, în același timp, să crească şi competența, cunoaşterea 
ȘI înţelegerea lor. Dacă într-acolo se îndreaptă lucrurile, 
atunci rezultatul va fi un demos întărit, capabil să înfăp- 
tuiască mai mult şi mai bine decât înainte. Dar dacă, dim- 
potrivă, această direcție de înaintare se inversează, atunci 
se ajunge la un demos debilizat. Exact lucrul care se în- 
tâmplă în prezent. 

Până una alta, educaţia= este cea care se află în declin 
şi a fost puternic zdruncinată de mişcarea din 1968 şi de 
neghioaba pedagogie aflată în culmea gloriei. În al doi- 
lea rând, şi în mod special, televiziunea sărăceşte drastic 
informarea și formarea cetățeanului. În sfârșit, şi mai ales 
(este ceea ce am încercat să spunem în cuprinsul acestei 
cărți), lumea prin imagini care ni se propune de către vi- 
deo-vedere dezactivează capacitatea noastră de abstracti- 
zare Şi, O dată cu aceasta, capacitatea noastră de a înțelege 
problemele și de a le aborda în mod raţional. În aceste 
condiții, cel ce invocă şi promovează un demos ce se auto- 
guvernează este un panglicar într-adevăr lipsit de orice 
scrupule sau pur şi simplu un iresponsabil, un inconştient 
absolut. 

ȘI totuşi aşa stau lucrurile. Suntem asediați de negustori 
care ne ademenesc şi ne recomandă cu surle şi trâmbițe 
noi mecanisme urmărind consensul şi intervenția directă 
a cetățenilor în deciziile guvernării, dar care tac ca peştii 
în legătură cu premisele faptice ale discursului, adică 
în legătură cu ceea ce cetăţenii ştiu sau nu ştiu despre 


5 Este important să reamintim că a educa vine de la educere, a scoate 
în afară; este o scoatere în afară care înseamnă punerea în valoare, în 
om, a potențialităților sale de fiinţă înzestrată cu rațiune şi, în ultimă 
instanță, rațională. 

problemele asupra cărora ar trebui să decidă. Bănuiala că 
aceasta ar fi într-adevăr problema nici măcar nu le dă un 
fior. „Directiştii“ distribuie autorizaţii de călăuză fără să 
se întrebe dacă cei ce primesc autorizațiile ştiu să călău- 
zească.€ 

Tabloul de ansamblu este deci următorul: în timp ce 
realitatea se complică iar complexitățile sporesc vertiginos, 
mințile se simplifică şi noi creștem — am mai spus-o — 
un video-copil care nu se maturizează, un adult care rămâne 
pentru toată viaţa ca un om căzut în mintea copiilor. Iar 
acesta este fundătura, cea mai rea dintre toate, în care ne 
zbatem. 

Se cuvine să adăugăm, în final, că astăzi ne aflăm în 
fața unui demos debilizat nu numai în privinţa capacită- 
ţii sale de înțelegere şi în cea a autonomiei opiniei, dar 
și în termeni de „pierdere a comunităţii“. Robert Putnam 
a demonstrat pe larg cum în Statele Unite apare o ero- 
ziune a „capitalului social“ înțeles ca social connected- 
ness, neighborliness şi social trust, pe scurt ca legături 
de vecinătate. Datele lui Putnam nu mi se mai par atât de 
convingătoare, dar, fără îndoială, şederea în fața micului 
ecran te închide în casă şi chiar te izolează în casă. Televi- 
ziunea creează o „mulțime însingurată“ chiar şi între pere- 
ţii casei. Ceea ce ne aşteaptă este o „singurătate electronică“: 
micul ecran care reduce la minimum interacțiunile domes- 
tice, iar apoi Internetul care le transferă și le transformă 


$ Argumentul lor e acesta: dacă socotim că alegătorul este în stare 
să aleagă între candidaţi, de ce nu ar fi în stare să decidă şi asupra pro- 
blemelor? Răspunsul este — după cum s-a văzut — că diferenţa dintre 
cele două lucruri este uriaşă. 

7 „Capital social“ e un concept teoretizat de Coleman (1990). Cu câtva 
timp în urmă (cf. Sartori, 1979, pp. 145-150) am propus o noțiune paralelă: 
„capital axiologic“. 


„DEMOSUL“ SLĂBIT 105 


în interacțiuni prin intermediul maşinii între cei aflați de- 
parte. Chiar şi în acest sens e greu să ne aflăm într-o si- 
tuație mai rea decât cea în care suntem urmărind să creăm 
o democraţie cu un demos care să gestioneze, participând, 
un sistem de demo-putere. Și dacă acest lucru nu ne dă 
de gândit înseamnă că probabil ne aflăm deja în epoca 
post-gândirii. 

Presei, radioului și chiar şi televiziunii | s-a atribuit 
întotdeauna o semnificație democratică specială: o mai 
largă difuzare a informaţiei şi a ideilor. Dar valoarea de- 
mocratică a televiziunii — înlăuntrul democraţieis — de- 
vine încetul cu încetul o amăgire: o demo-putere atribuită 
unui demos golit de orice conţinut. „Faptul că informa- 
ta şi educația politică se află în mâna televiziunii [...] 
pune serioase probleme democraţiei. În loc să beneficie- 
ze de o democraţie directă, demos-ul e dirijat de nişte ma- 
nipulatori ai media“ (Ionescu, 1993, p. 234). Nu este vorba 
doar de „malnutriție informativă“; e vorba şi de faptul că 
„cei care selectează informațiile devin gestionarii auto- 
rităţii simbolice a maselor. E suficient să se mărească sau 
să se reducă anumite doze de imagini sau de ştiri și în răs- 
puns se simt imediat tehnicile nutritive adoptate“ (Fisi- 
chella, 1995-1996, p. 68). 


8 Discursul e diferit ca rezultat al democraţiilor in fieri, şi al forței 
eliberatoare a televiziunii în eroziunea sistemelor opresive. De pildă, 
faptul că televiziunea a grăbit criza regimurilor comuniste este în afara 
oricărui dubiu. Dar acesta este un merit conjunctural. În cazul sistemelor 
comuniste, televiziunea occidentală oferea pnilej unei lumi sărace să se 
compare cu țănle bogate. Iar o religie în care nu mai crede nimeni și e 
lipsită de Dumnezeu e uşor de erodat. Însă televiziunea occidentală e 
neputincioasă, și nepotrivită, în teocraţiile islamice. Ba chiar, în mâinile 
unor ayatollahi fundamentalişti, televiziunea se transformă într-un for- 
midabil instrument de fanatizare şi de prozelitism anti-democratic. 

În cele din urmă, puterea trece la Marele Frate elec- 
tronic. Negroponte (1995, p. 47) formulează astfel: „Vi- 
itorul'nu va fi nici mai mult nici mai puțin decât industrie 
electronică. O cantitate imensă de memorie va fi dispo- 
nibilă şi va produce o cantitate imensă de putere [...] Ori- 
cum am privi-0, aceasta va fi puterea calculatorului.“ Da; 
dar cu un adaos important: computerele nu sunt entități 
metafizice; ele sunt maşini gestionate de oameni în car- 
ne şi oase. Negroponte trece, așadar, ușor peste Fratele 
cel Mare. Care nu va fi — e adevărat — un Mare Frate 
la singular. Ceea ce nu va fi o piedică pentru ca „tehno- 
polisul“ digital să fie controlat de o rasă stăpânitoare for- 
mată din minuscule elite, din tehno-creiere extrem de bine 
înzestrate, și care va ajunge în cele din urmă — în previ- 
ziunea lui Neil Postman (1985) — o „tehnocrație devenită 
totalitară“ care va modela totul şi pe toți după chipul și 
asemănarea el. 


5 


„Regnum hominis“ şi oamenii vite 


Primul filozof care a înţeles puterea pe care ştiinţa o 
oferă omului a fost, la începutul secolului XVII, Francis 
Bacon. În utopia sa Noua Atlantidă, Bacon imagina un 
paradis al tehnicii, un enorm laborator experimental, şi 
prevedea un regznum hominis în care cunoaşterea ştiinţi- 
fică ar fi dat omului puterea de a domina natura. Așa s-a 
şi întâmplat. Dar cunoaşterea științifică e în întregime o 
cunoaştere abstractă bazată pe gândirea prin concepte.” 
Din simpla vedere nu s-a născut nici o ştiinţă. Aşadar, în 
optica baconiană epoca lui regnum hominis a apus. Nu 
mai avem un om care să „domnească“ graţie tehnologiei 
inventate de el, ci mai degrabă avem un om supus tehno- 
logiei, dominat de maşinăruile lui. Inventatorul e strivit 
de invențiile sale. 

În 1909 E.M. Forster a scris The Machine Stops, maşi- 
na se opreşte. Forster imagina, cu un secol mai devreme, 
o lume în care o rețea electronică ne-ar conecta pe toţi, 
o lume în care toți se închid și se izolează în camerele 
lor, comunicând în permanenţă. Iar eroul povestirii denun- 
ță nebunia acestui lucru. El spune: „maşina funcţionează 
[...] dar nu spre binele nostru“. Apoi maşina se năruie, 


9 Problema nu se schimbă o dată cu matematizarea științelor exacte. 
Chiar şi în cazul acesta matematizarea se confruntă cu probleme puse 
de teona (logică sau conceptuală) care precede cuantificarea lor. 

şi lumea o dată cu ea. Cine spune că previziunile nu sunt 
niciodată corecte? 

Nodul în jurul căruia se articulează totul este omul ca 
animal raţional. În această lucrare am insistat asupra noțiu- 
nii de animal simbolic deoarece nu pornesc de la premisa 
că omul ar fi un animal raţional. Raționalitatea lui presu- 
pune un limbaj logic (nu doar un limbaj emoţional: cf. 
Sartori, 1979, pp. 12-13) și o gândire abstractă care să se 
desfăşoare în mod deductiv, de la premisă la consecință. 
Aşadar, raționalitatea noastră este o potenţialitate, și de 
asemenea o datorie de a fi, greu de îndeplinit şi uşor de 
pierdut; și este doar o parte din existența noastră. Dar ea 
este acel sine qua non, condiţia peste care nu se poate trece, 
condiția necesară. Totuşi, acest animal rationale este atacat 
în masă mai mult decât a fost vreodată. Filozofia aşa-nu- 
mită post-modernă (ne aflăm mereu în depăşirea a toate 
cele, deci există mereu un post care neagă ceea ce a exis- 
tat înainte) porneşte cu ranchiună la asaltul „adevărului“, 
clădit — în mod înşelător și artificial — într-o concep- 
te monolitică. Iar climatul cultural căruia 1 se face cea 
mai mare reclamă de către media dă vina pe modelul „eli- 
tist“, abject şi depăşit, al omului rațional occidental. 

Astăzi cel care se opune acestei mode trecătoare — care 
este şi moda post-gândirii — se află în mod clar în difi- 
cultate, sau oricum în defensivă. Sunt unii care teoretizează 
o raționalitate debilizată şi sunt şi unii care susțin că o 
raționalitate subzistă chiar şi acolo unde și atunci când 
ea nu există. Cert este că pentru cei ce se ocupă şi se pre- 
ocupă de democraţie e greu să predice anti-raționalismul 
sau iraționalismul. Aşadar în teoria politică soluția trebuie 
aflată în premisa că alegătorul e raţional prin definiţie. În- 
tr-adevăr, dacă raționalitatea alegătorului, și prin urmare 
a cetățeanului, constă în „alegeri care maximizează uti- 

litatea percepută“, din această definiție (care este cea 
curentă) se deduce că alegătorul este întotdeauna rațio- 
nal, dat fiind că urmăreşte întotdeauna interesul propriu 
pe care îl percepe. Dacă nu ar proceda astfel, și dacă, de 
pildă, ar vota pentru niște idealuri „dezinteresate“, abia 
atunci ar fi irațional. 

Viciul argumentului este că nu există nici o raționali- 
tate într-o alegere care maximizează utilitatea percepută. 
Pot percepe greşit lucrul care mi-e util, fie şi pentru o pe- 
rioadă scurtă. Utilitariştii clasici, de la Bentham la Mill, 
făceau distincție între utilul bine înţeles și utilul rău în- 
țeles, iar utilul „rațional“ prima întotdeauna. Un alegător 
rațional este deci un alegător care ştie să aleagă utilul bine 
înţeles; ceea ce reia de la zero problema pe care „raționa- 
litatea prin definiție“ o decapitează. De pildă, lucrul ime- 
diat util mie ar fi să fiu plătit fără să muncesc. Dar această 
percepție a interesului meu este cu rază foarte scurtă şi 
se convertește rapid într-un util rău înțeles, catastrofal pen- 
tru toată lumea. Să nu facem pe proştii. Raționalitate în- 
seamnă a formula o întrebare rațională la care să știm să 
dăm un răspuns raţional; iar dacă nu se întâmplă aşa, atunci 
nu de raționalitate e vorba. Presupunând că alegătorul vo- 
tează numai pentru propriul profit, chiar şi aşa, pentru a 
fi rațional, trebuie să stăpânească problema perceperii in- 
teligente a lucrului util pe care îl urmărește. 

Animalul rațional — așa cum observam — este fie deo- 
chiat, fie salvat nominal, doar cu numele. O a treia cale este 
aceea de a nu mai pomeni despre el. Pentru profeţii lumii 
digitale şi ai cibernavigaţilor faptul că utilizatorii din rețea, 
sau ai rețelei, sunt fiinţe raționale nu are absolut nici o 
importanță. Despre raționalitate aceşti profeți ştiu prea pu- 
țin; șI apoi ei au ceva de oferit în schimb: o libertate aproape 
infinită. lar aceasta este noua fanfaronadă. Deoarece între 

televiziune, Internet și ciberspaţii, opțiunile ce se deschid 
„rețeliştilor“ sunt, sau oricum vor fi, cu sutele, cu miile, 
cu milioanele: atât de multe încât sunt imposibil de numă- 
rat. Nici nu va fi nevoie să căutăm programele sau infor- 
maţiile pe care le dorim; o va face pentru noi he navigator. 
Așadar, individul îşi va putea satisface cu uşurinţă orice 
curiozitate sau interes. 

Putem fi oare mai liberi, din punct de vedere mental, 
decât atât? Dacă Negroponte şi ai lui ar fi citit ceva, ar 
fi aflat că Leibniz a trebuit să definească libertatea umană 
ca spontaneitas intelligentis, spontaneitatea celui inteli- 
gent, a celui caracterizat prin intelligere. Fără această preci- 
zare, ceea ce e spontan la om nu se diferențiază de ceea 
ce e spontan la animal, iar noţiunea de libertate nu mai 
are sens. 

Pentru a rezuma, să răspundem la întrebarea: libertate 
de a face ce, pentru ce? De a face zapping (a schimba neîn- 
cetat canale)? Video-copilul, fiind copil, este atras irezistibil 
de joc. Sfârşeşte, sau riscă să sfârşească, prin reducerea 
„liberei participări active“ la burduşirea Internetului cu 
nevoia de a se exprima (ale lor graffiti) — pentru logo- 
reici, iar pentru ceilalți la videogame, video-jocuri. E ade- 
vărat că video-copilul ar putea să ceară și să afle câte 
discursuri ține tăticul pe zi. Dar nu-l interesează și nici 
măcar nu știe cine este tăticul. 

Adevărul este că „digerații“ spun libertate, dar înțeleg 
(e singurul lucru asupra căruia se înțeleg) cantitate şi vite- 
ză: o tot mai mare şi nesfârşită cantitate de biţi şi o tot 
mai mare viteză de prelucrare şi transmitere. Dar canti- 
tatea și viteza nu au nimic de-a face cu libertatea şi cu 
alegerea. Ba mai degrabă o alegere infinită și nelimitată 
înseamnă o osteneală infinită şi disproporționată. Dispro- 
porția dintre produsul oferit în rețea şi beneficiarul care 

trebuie să-l consume e colosală şi chiar ucigătoare. Rs- 
căm să ne sufocăm într-un prea mult de care ne apărăm 
prin respingere; ceea ce ne lasă să planăm între prea mult 
ȘI nimic. Hiper-bombardamentul duce la atonie, la ano- 
mie, la refuz din cauza indigestiei: și astfel totul sfârşeşte, 
concret, într-un prea puţin. 

Un aspect ulterior al noului nostru mod de a fi şi de a 
trăi este crescânda şi de acum atotcuprinzătoarea artificia- 
lizare. Hominidul din Pleistocen e deja om, el fiind înzes- 
trat cu mâini capabile să apuce, în multiple scopuri, care 
îl vor abilita să devină homo habilis şi homo faber. În mod 
paradoxal, omului de astăzi îndemânarea aproape că nu-i 
mai serveşte la nimic. Homo prensilis se atrofiază în homo 
digitalis. În era digitală, munca noastră se reduce la apăsa- 
rea unor butoane pe o tastatură. Astfel trăim închişi într-o 
seră fără a mai avea un contact adevărat cu realitatea, cu 
lumea reală. „Hiper-mediatizarea“ (este teza lui Gehlen, 
1990) ne privează de experienţele noastre, de experienţe 
nemijlocite, şi ne lasă la cheremul unor experiențe de mâna 
a doua. Fapt greu de consecinţe. Deoarece fiecare dintre 
noi înțelege cu adevărat numai lucrurile care fac parte din 
experienţa sa directă, din experienţa personală. Nu există 
carte, nu există discurs, nu există reprezentare care să poată 
înlocui „bătaia noastră de cap“. Pentru a învăţa să înoți 
e nevoie să te arunci în apă. 

Formula lui Gianbattista Vico era verum et factum con- 
vertuntur, adevărul şi fapta se transformă unul într-altul. 
Prin aceasta Vico ne spune că omul poate să cunoască nu- 
mai propria facere. Se întâmplă așa mai ales în sensul mai 
îngust, pe care îl precizam anterior. lar problema este că 
în universul telematic cei mai mulți nu au nici cea mai 
vagă idee despre felul cum se realizează „miracolul“ te- 
Je-vederii și că, pe deasupra, omul multimedial nu mai 

face nimic. Experienţa lui directă, trăită personal, se re- 
zumă exclusiv la apăsarea unor butoane pe o tastatură și 
la citirea unor răspunsuri pe un ecran. Pentru el nu există 
învățătura dată de cunoașterea prin faptă. Vico este de 
asemenea autorul care a identificat în a sa Scienza Nu- 
ova din 1730 o „istorie ideală eternă“ împărțită în trei pe- 
rioade, dintre care prima, cea iniţială, este zugrăvită de 
el ca o societate „de vite îngrozitoare“ lipsite de capaci- 
tatea de reflecţie, dar înzestrate din belşug cu simţuri și 
cu fantezie. Vico, mărturisesc, este un autor obscur şi plic- 
ticos. Dar îmi amintesc că, în timpul lecturii, când am dat 
peste „omul vită“ am râs din toată inima. Şi râd iarăşi din 
toată inima, aducându-mi aminte, atunci când descopăr 
vita lui păscând şi înmulţindu-se în lumea de astăzi. Omul 
post-gândirii, incapabil de reflecţie abstractă și analitică, 
tot mai bâlbâit în demonstrația logică şi în deducţia rațio- 
nală, dar în acelaşi timp mai puternic în sensul vederii 
(omul ocular) şi al fantazării (universuri virtuale), nu este 
exact omul vită al lui Vico? Cu siguranță îi seamănă. 

Îi seamănă și în privinţa credulității şi superstiţiei. Pro- 
gresul ştiinţei — ni s-a tot spus de la Iluminism încoace — 
l-ar fi eliberat pe om de credinţele iraționale. În realitate, 
tehnologia, cu cât avansează mai mult, produce un om 
chiar mai „prostănac de credul“ decât omul medieval. De 
ce? Pentru că omul medieval credea în absurdităţile care 
erau însă delimitate de o Weltanschauung, de o concep- 
ţie asupra lumii, pe când omul contemporan este un om 
vlăguit care „trăieşte fără suportul unei viziuni coeren- 
te asupra lumii [...] În această absenţă a unor repere sta- 
bile, omul [...] crede fiindcă nu există nici un motiv de 
a nu crede“ (Galimberti, 1994). Nu este un paradox, prin 
urmare, faptul că tocmai ţara cu cea mai dezvoltată teh- 
nologie ştiinţifică, Statele Unite, este şi țara celei mai mari 

credulități,!0 care îmbrățișează cu cea mai mare uşurinţă 
diferite culte de doi bani.!! Aceşti „bolnavi de gol interior“ 
vor fi oare salvaţi de lumea lui Negroponte? Greu de cre- 
zut, având în vedere că ei sunt tocmai produsul acesteia. 


10 Gianni Riolta scne (1997): „Ghicitoare, ghicitori, magi, vrăjitoare, 
cartomanți, chiromanţi și astrologi umplu rubncile de anunțuri comer- 
ciale““; și nu este vorba de „marfă pentru săraci“; ocultul „îşi face loc şi 
printre bogaţi“. Să nu uităm că „Nancy Reagan nu-i permitea soțului ei 
Ronald să-l întâlnească pe Gorbaciov fără aprobarea astroloagei ei“. 

11 Cf. Colombo (1983) trece în revistă noile culte ce proliferează în 
America (Biserica Unificănii a reverendului coreean Moon, biserica scien- 
tologică şi mai târziu, prin ramificație, grupuri inspirate de filozofiile 
orientale, pentru a ajunge la secte bazate pe conspirație sau pe umilirea 
individului) și comentează această revival religioasă astfel: „Aceste revivals 
au o puternică conotație emoțională şi nervoasă și un conținut teologic 
slab. De aceea ele se pot întinde asemenea unui incendiu cuprinzând mili- 
oane de persoane, apelând intens la aspectul irațional al credinței [...] 
Ceea ce au ele în comun este caracterul de exaltare [...] Miracolul ține loc 
de liturghie“ (p. 29). 


6 


Concurența nu e un remediu 


Înainte de a încheia, să ne întoarcem la problema spe- 
cifică a informaţiei politice. Asupra realității scăderii trep- 
tate a informației televizate la niveluri extrem de scăzute 
toată lumea, sau aproape toată lumea, e de acord.!2 „Noua 
clasă“ care gestionează video-puterea se apără de acuzaţii 
aruncând vina asupra telespectatorilor. Da, dar aceasta este 
apărarea celui cu conștiința încărcată. Deoarece în televi- 
ziune mai mult ca oriunde producătorul e cel care îl produ- 
ce pe consumator. Se furnizează o masă critică suficientă 
de ştiri din lume, audiența e interesată de lume; dar dacă 
lumea dispare de pe micul ecran e evident că lumea nu 
mai prezintă interes (nici măcar, aşa cum aminteam mai 
sus, căderea Zidului Berlinului). Aşadar, a te purta servil 
față de telespectatori înseamnă a te lăsa antrenat de solu- 
ţia minimei rezistențe, înseamnă să te laşi dus — în mod 


12 Începând cu Walter Cronkite, care în autobiografia sa publicată 
în 1996, Viața unui reporter, scrie astfel despre momentul când CBS, 
în 1963, l-a promovat anchorman (om ancoră) al noului său buletin de 
știi: „Într-un răstimp efectiv de 21 de minute trebuia să rezumăm unt- 
versul uman al zile: respective. Era imposibil. Dar am încercat s-o facem 
cu senozitate. Astăzi aproape nimeni nu mai încearcă o asemenea expe- 
nență: telejumalele gâdilă publicul pentru a-și creşte audiența.“ Şi comen- 
tează: „Televiziunea nu poate fi singura sursă de ştiri, nu este echipată 
pentru acest lucru. Falsele dezbateri televizate, sloganunile, spotunile, 
photo-flash-urile, toate acestea transformă politica în teatru.“ 

iresponsabil — de valul facilităţii.!3 Dar cum să răstorni 
tendința? 

_ Răspunsul dat de regulă este că televiziunea va deveni 
mai bună atunci când va avea într-adevăr o organizare 
pluralist-competitivă stimulată de concurenţa unor televi- 
ziuni private. Înţeleg că acest răspuns ar fi oarecum plau- 
zibil în ţări ca Italia, prea multă vreme monopolizată de 
o televiziune de stat proastă, controlată de partide. Dar 
în Anglia discursul se inversează: pentru că acolo există 
o bună televiziune publică, BBC-ul, care trebuie subminată 
de o concurență privată pur comercială de cel mai jos nivel. 

Înainte de a proclama că privatizarea îmbunătăţeşte lu- 
crurile, e bine deci să ţinem seama că pentru marii magnați 
europeni pe care îi avem sub ochi — de pildă Murdoch 
sau Berlusconi — banii sunt totul, iar interesul civic sau 
cultural este nul. Iar ironia acestei situații este că Berlus- 
coni şi Murdoch vor să treacă, în ascensiunea lor către 
imperii de televiziune gigantice, drept „democraţii““ care 
oferă publicului ceea ce doreşte acesta, în timp ce televi- 
ziunea publică e „elitistă“ şi oferă publicului ceea ce s-ar 
putea numi televiziune „ideală“. Ca tartufferie nu e rău: 
Moliere însuși ar fi invidios. Fapt e că televiziunea priva- 
tă care contează nu numai că nu ridică, dar chiar promite 
să coboare şi mai mult nivelul producţiilor de televiziune. 

Se va spune că televiziunile private înseamnă ceva, iar 
concurenţa cu totul altceva. E adevărat. Dar în privința 
aceasta America poate să dea lecții. Deoarece dacă există 


15 Problema, să fie clar, e legată de telejurnale, nu de spectacole și 
divertisment. Dacă în privinţa acestora din urmă căutarea maximei audi- 
ențe coboară programele la nivelul spectatonlor de nivel minim (cultu- 
ral), apărarea sau pedeapsa este aceea de a nu privi la ele. Dar a nu pnvi 
la telejurnalul politic nu rezolvă problema. 

O ţară care nu a avut niciodată televiziune de stat şi în care 
televiziunea s-a dezvoltat şi operează în condiții de inde- 
pendențţă și de totală competiție, această ţară este Statele 
Unite. Și totuşi, Statele Unite constituie, în ceea ce priveş- 
te informația politică şi formarea opiniei publice, cazul 
cel mai rău. Cum așa? Mirarea e justificată, din moment 
ce concurenţa e considerată de toată lumea un mecanism 
autocorectiv. După teoria concurenței, consumatorul ar 
trebui să-l pedepsească pe producătorul de ştiri de slabă 
calitate, exact aşa cum îl pedepsește pe producătorul de 
automobile sau de frigidere de slabă calitate. Dar nu se 
întâmplă asta, lucrurile se petrec diferit. 

Eu am susținut întotdeauna că analogia între piața eco- 
nomică și piața politică, între concurenţa dintre producăto- 
rii de bunuri și concurenţa dintre partide, este o slabă 
analogie. Ba s-ar putea spune că concurența dintre media 
funcționează chiar mai rău — în scop autocorectiv — de- 
cât concurența politică. Manle reţele de televiziune ameri- 
cane se imită la maximum. Graber (1984, p. 80) remarcă 
sugestiv: „Media rivalizează în conformism.“ În realitate, 
din zece ştiri opt sunt, pe toate reţelele, aceleași. Aşa cum 
am avut deja prilejul să subliniez (Sartoni, 1995, p. 431), 
„presupuşii concurenți joacă la sigur: în loc să se diferen- 
țieze, ei se suprapun“. Evident că nu toate concurenţele 
sunt egale în performanţele lor de virtuozitate. Iar aici nu 
mai rămâne decât să luăm act de faptul că concurenţa între 
media nu produce beneficii concurenţiale, ci mai degrabă 
o degradare a produselor.!4 


14 Bill Moyers (1986), unul dintre puţinii care refuză declinul, îl relatează 
astfel: „Au pornit [la CBS] de la dorinţa de a-l satisface pe telespectator 
[...], de a-l agăța. Dar foarte curând politica fiscală s-a văzut nevoită să 
concureze cu oaia cu trei picioare, iar oaia a învins.“* Declinul marilor net- 
works amenicane (ABC, NBC, CBS) este relatat în Auletta (1991). 

Această degradare a produselor are multe cauze, iar 
printre acestea o unitate nediferențiată de măsură a audi- 
enței — Auditel-ul. Pentru Auditel audiența lui Churchill 
are aceeaşi greutate ca şi audiența portarului, și prin ur- 
mare creșterea audienței se obține pe seama unei scăderi 
care-i face pe cei alfabetizați să coboare la nivelul anal- 
fabeților (dacă pierderea unui Churchill duce la câștigarea 
a doi portari). 

Ce-i de făcut? Nu am de propus nici un remediu miracu- 
los. Karl Popper (1996) a scris că nu poate exista o democra- 
ţie dacă nu se pune sub control televiziunea. Îi împărtășesc 
temerile în privinţa democraţiei, mai ales în sensul că te- 
le-democraţia duce la creşterea directismului sinucigaş 
care încredințează călăuzirea guvernării — după cum spu- 
neam mai sus — unor călăuze fără autorizație.! Dar nu 
prea văd cum ar putea fi controlată libertatea de expresie. 
Fapt este că remediul preliminar este întotdeauna, oricare 
ar fi scopul, conştientizarea problemelor şi fermitatea în 
opoziție şi în reacție. Şi este cu adevărat important, până 
una alta, să se reacționeze contestând în mod fățiş arogan- 
ţa şi şarlatania intelectuală a negropontismului, a profeților, 


15 Fără a mai pune la socoteală că există un revers al medaliei, şi anume 
că directismul cetățenilor individuali „deliberanți“ poate fi cu ușurință 
zdrobit de un directism pus în mișcare de grupuri de presiune. Preşedin- 
tele George Bush primea 8 000 de mesaje pe zi; Clinton, succesorul lui, 
primea deja 20 000. Grație e-mailului, dacă ar intra în câmpul de bătălie 
marile grupuri de presiune (mă gândesc la asociaţia pensionarilor, cu 33 
de milioane de membri), politicienii din Washington ar putea fi sufocați, 
fără a se cheltui prea mult, de milioane de mesaje care nu exprimă nici 
o voință populară, ci, dimpotrivă, interesul unor grupuri de interese. 
Oncum ar fi, acest directism produce, la urma urmei, paralizie. Cf. Rauch 
(1994), care scne: „Vulnerabilitatea democrației rezidă astăzi în tendința 
publicului democratic de a forma un număr crescând de grupuri care cer 
beneficii tot mai mari, pe care apoi le apără cu înverșunare“ (p. 19). 

sau mai bine zis a acelor guru, ai unei brave new world 
electronice.!6 

Aşa cum observă Furio Colombo (1996, p. 8), celui 
care încearcă să înțeleagă „noile mijloace de comunicare“ 
şi se întreabă „ce anume trece prin Reţea? De la cine, pen- 
tru cine şi pe seama cui?“ i se răspunde numai prin „sar- 
casm şi denigrare [...] cine este împotriva noastră este 
malformat și inadaptat“. Iar aceasta, comentează Colombo, 
este „o poziţie fără precedent în toată istoria ştiinţei și teh- 
nologiei“. Expresia „a fi digital [...] este şi definiția unei 
stări de grație [...] Graţia fie o ai, fie n-o ai. Cine nu o are? 
Cel care nu crede în evanghelia bitului după Negroponte“. 
Continuu să citez (nici că s-ar putea formula mai bine): 


Convingerea care se vrea inoculată [...] este următoarea: 
nu-i luați în seamă pe cei care ridică obiecţii față de credința 
noastră. Obiecţiile nu contează, fiindcă nu există preopinenți. 
Este vorba pur şi simplu de nişte „oameni fără adăpost“ sta- 
biliți în afara rețelei. De la un predicator nu se poate pretin- 
de mai mult. Faptul că foarte mulți se lasă vrăjiți de un nivel 
al argumentării atât de modest din partea unui expert indus- 
trial al circulației prin Reţea [...] e greu de explicat. 


Poate că nu e greu de explicat, dar în orice caz este 
inacceptabil. 


16 Tnmiterea este la extraordinarul roman satiric şi futurist al lui Aldous 
Huxley, The Brave New World (Minunata lume nouă), publicat în 1931. 
În 1959 Huxley o „vizita din nou“ (în Brave New World Revisited), decla- 
rându-se surprins, şi chiar alarmat, de măsura în care lumea imaginată 
de el — o societate prefabricată în mod științific din automate făcute 
fericite prin drog (noma) şi sprijinită, la bază, de nişte imbecili perfecţi 
(epsilonii) — s-a realizat deja (reamintesc: în 1959). 

Raţionalitatea şi post-gândirea 


Contrastul pe care tocmai îl semnalam dintre homo sapi- 
ens ŞI, să spunem, homo insipiens nu presupune nici o idea- 
lizare a trecutului. Flomo insipiens (netot şi, ca un corolar, 
ignorant) a existat întotdeauna și a fost întotdeauna nume- 
ros. Dar până la apariția instrumentelor de comunicare în 
masă, „numerele mari“ erau dispersate, iar din cauza aceas- 
ta în mare măsură irelevante. Comunicaţiile de masă cre- 
ează în schimb o lume mobilizabilă în care cei „dispersaţi'“ 
pot să se „adune“ și astfel să facă masă şi să dobândească 
forţă. În principiu e bine; în practică e mai puţin bine. Aici 
cel care intră în joc este mai ales Internetul, care deschide 
un nou joc gigantic. Deoarece autostrăzile Internetului se 
deschid larg pentru prima oară în mod special micronebu- 
niilor, bizarenilor, devianților, pe întregul spectru care merge 
de la pedofili (viciile private) până la teroriști (flageluri- 
Je publice). Şi această mare breșă este cu atât mai explozi- 
vă cu cât omul fluidizat de multimedialitate se trezește 
lipsit de elementele stabilizatoare și fără rădăcini înfipte 
în „lucruri ferme“. Aşadar, chiar dacă săracii cu mintea 
şi cu duhul au existat dintotdeauna, diferenţa este că în 
trecut ei nu contau — erau neutralizaţi datorită dispersiei 
lor —, pe când astăzi ei se regăsesc şi, luând legătura între 
ei, se înmulțesc şi se potențează. 

Aceste lucruri o dată stabilite, teza de bază a cărții e că 
un om care îşi pierde capacitatea de abstracţie este eo ipso 
incapabil de raționalitate, şi prin urmare e un animal 

simbolic care nu mai este în stare să susțină, şi cu atât 
mai puţin să alimenteze, lumea construită de homo sa- 
piens. Aceste lucruri sunt trecute sub tăcere de mediologi. 
Lăudăroșenia lor ne vorbeşte numai despre luminoasa in- 
staurare a unui „univers aflat într-o evoluţie vertiginoasă 
[...] în care fiecare individ şi fiecare realitate sunt meni- 
te să se dizolve şi să se contopească. Omul e redus la o 
pură relație, homo comunicans, cufundat în neîncetatul 
flux mass-medial“ (De Matteis, 1995, p. 37). Da, homo 
comunicans; dar comunicând ce anume? Golul comunică 
golul, iar video-copilul sau oricum omul dizolvat în flu- 
xurile mass-mediale este numai dizolvat. 

Adevărul — supus unei trâmbiţări zgomotoase care îl 
încețoşează — este că lumea redusă la imagini e dezas- 
truoasă pentru paideia unui animal rațional şi că televiziu- 
nca face să regreseze democraţia slăbindu-i suportul, adică 
opinia publică. 

Astăzi mai mult ca oricând oamenii au probleme, dar 
nu au soluția problemelor. Până în prezent s-a considerat 
că în politică soluția pentru problemele oamenilor trebuia 
cerută de la politicieni (cam la fel cum în medicină trebuie 
pretinsă de la medici, în drept de la avocaţi şi aşa mai de- 
parte). În schimb, guvernarea sondajelor, referendumuri- 
le şi demagogia directismului atribuie oamenilor problemele 
politicienilor şi rezolvarea lor. Şi în toate acestea televiziu- 
nea „umflă“ problemele (creând şi probleme care nu exis- 
tă, probleme superflue) și aproape că anulează gândirea 
care ar trebui să le rezolve. 

Despre această anulare a gândirii în cheia post-gândirii 
am vorbit în mai multe rânduri. Aş vrea să fie foarte clar. 
Atacul asupra raționalității e la fel de vechi ca raţionali- 
tatea însăşi. Dar a existat mereu — de la Aristotel şi până 
Ja noi — o contra-melodie. Formula lui Tertullian era: cre- 

do quia absurdum. Dar îi răspundea, și îl domina, Summa 
Iheologica a sfântului Toma D” Aquino, care e un distilat 
de luciditate logică. În felul lor, și în moduri diferite, Pas- 
cal, Rousseau și Nietzsche au contrazis cogito-ul carte- 
zian.!7 Dar ei erau foarte învăţaţi şi, în atacul lor împotriva 
lui cogito, erau gânditori redutabili. Într-un cuvânt, nu erau 
oameni vite. Oameni vite sunt, în schimb, exaltaţii „comu- 
nicării perpetue“. Anti-gândirea lor nu este una autentică, 
un atac demonstrat sau demonstrabil la adresa gândirii lo- 
gico-raționale; este mai curând o simplă pierdere a gân- 
dirii, o banală cădere în incapacitatea de a articula idei 
clare şi distincte. 

Lucrurile s-au petrecut astfel. Mai întâi am fabricat, 
cu ajutorul diplomelor oferite de sistemul de educaţie, o 
lumpenintelligentsia, un proletanat intelectual lipsit de orice 
consistență intelectuală. Acest proletariat al gândirii a fost 
multă vreme marginalizat; dar, crescând şi înmulțindu-se, 
a pătruns încetul cu încetul în şcoală, a rupt toate zăgazu- 
rile cu „revoluția culturală“ din 1968 (a noastră, nu a lui 
Mao) şi şi-a găsit terenul de cultură ideal în revoluția 
mass-medială. Această revoluţie este în prezent aproape 
în întregime tehnologică, de inovaţie tehnologică. Ea nu 
reclamă savanţi, nu are ce face cu minți care gândesc. 
Mass-media, şi mai ales televiziunea, sunt astăzi gestiona- 
te de subcultură, de persoane lipsite de cultură. Şi întrucât 
comunicațiile sunt un formidabil instrument de autopromo- 
vare — comunică în mod obsesiv şi fără pauză că trebuie 
să comunicăm —, au fost suficiente câteva decenii pentru 


17 Pascal cu ale sale raisons du coeur; Rousseau revendicând (îndeo- 
sebi în Emile) un „om natural“, necorupt şi concentrat asupra senti- 
mentului; Nietzsche cu o extraordinară şi halucinată exaltare (romantică 
şi anti-idealistă) a „valonlor vitale“, a tot ceea ce era corporal, antispini- 
tual şi irațional. 

a crea gândirea zeamă-lungă, un climat cultural de me- 
lasă mentală şi armate crescânde de reduși mintal. 

Așadar, problema nu este atât că găsim în jur un număr 
mare de autori de renume care pornesc la atac asupra rațio- 
nalității. Problema e mai ales că raportul dintre mainstream 
ŞI pâraiele secundare, dintre melodie și contra-melodie, 
s-a răsturnat. Astăzi se revarsă în jur mințile debile, care 
se revarsă tocmai pentru că dau peste un public care nu 
a fost niciodată-deprins să gândească. Şi vina televiziunii 
în acest cerc vicios este de a-i favoriza — în gândirea-me- 
lasă — pe trăsniți, pe excitaţi, pe exageraţi, pe mincinoşi. 
Televiziunea premiază şi promovează extravaganța, ab- 
surditatea şi țicneala. Ajutând astfel la întărirea şi la în- 
mulțirea lui homo insipiens. 

Într-un roman SF al cărui titlu nu mi-l amintesc — au 
trecut foarte mulți ani de când l-am citit — marțienii cuceri- 
seră de-acum Pământul și mai rămăsese doar o mică redu- 
tă de apărători umani asediată de forţe zdrobitoare. La 
ultimul atac, comandantul a aruncat o privire de bun-rămas 
oamenilor săi ȘI și-a dat seama că și ei erau marțieni. Deja. 
Post-gândirea e biruitoare, cu alte cuvinte suntem deja 
marțianizaţi. Ignoranţa aproape că a devenit o virtute, ca 
ŞI cum ar fi reînviat o ființă primordială necontaminată 
și necoruptă; și, după acelaşi criteriu, incoerența şi incapa- 
citatea mentală e prezentată drept „sensibilitate superioară“, 
drept un esprit de finesse care ne eliberează de îngustimea 
acelui esprit de geometrie, de ariditatea raționalității. Neca- 
zul este că, întrucât despre toate acestea marțianul nu ştie 
NIMIC, dar absolut nimic, pentru el pierderea spiritului de 
geometrie nu comportă dobândirea spiritului de finețe. To- 
tuși, marțienii din roman trecuseră de partea lui regnum 
hominis. Şi în timp ce multe civilizaţii au dispărut fără a 
lăsa vreo urmă, omul occidental a depăşit declinul Evu- 

lui Mediu. L-a depășit şi a început să iasă din nou la su- 
prafață, în virtutea acelui ceva propriu doar lui care este 
infrastructura lui sau armătura lui logico-rațională. Dar 
dacă nu-mi pierd speranţa, nici nu-mi ascund că reveni- 
rea de la incapacitatea de a gândi (post-gândirea) la gân- 
dire se face doar prin urcuş. Şi desigur că această revenire 
nu se va produce dacă nu vom şti să apărăm din răspu- 
teri lecturile, cartea şi, într-un cuvânt, cultura scrisă. 

Nu e deloc adevărat — aşa cum lasă să se înțeleagă 
superficialitatea multimedialiştilor — că pierderea cultu- 
rii scrise e compensată de dobândirea unei culturi audio-vi- 
zuale. Dacă moare un rege, nu scrie nicăieri că trebuie să 
se caute un altul: se poate trăi şi fără rege. O monedă calpă 
nu compensează moneda veritabilă: ea o alungă. Iar între 
cultura scrisă şi cultura audio-vizuală există numai contra- 
dicție. Așa cum observă cu finețe Ferrarotti (1997, pp. 94-95), 
„lectura cere singurătate, concentrare asupra paginii, ca- 
pacitate de a aprecia limpezimea şi distincția“; pe când 
homo sentiens (echivalentul ferrarottian al lui homo vi- 
dens al meu) exhibă caracteristici total opuse: 

Lectura îl oboseşte [...] El are intuiție. Preferă semnifica- 
ţia lapidară şi fulminantă a imaginii sintetice. E fascinat şi se- 
dus de aceasta. Renunţă la legătura logică, la înlănțuirea 
rațională, la reflecția ce implică în mod necesar întoarcerea 
asupra sinelui [...] Cedează impulsului imediat, cald, cu im- 
plicații emoționale. Alege pentru sine he living on self-demand, 
acel mod de viaţă tipic bebelușului care mănâncă atunci când 
îi vine, plânge când simte un disconfort, doarme, se trezeşte, 
îşi satisface nevoile la întâmplare. 


Portretul mi se pare desăvârşit. Cultura audio-vizuală 
este „incultă“, şi prin urmare non-cultură.I8 


18 Vezi supra, p. 28, unde fac distincţia între semnificația antropo- 
logică şi semnificația estimativă a conceptului de cultură. 

Spuneam că, pentru remediere, trebuie să se pornească 
întotdeauna de la conştientizare. Părinţii, chiar dacă în ziua 
de astăzi nu mai înseamnă mare lucru, ar trebui să se înspăl- 
mânte de ceea ce ar putea deveni copiii lor: din ce în ce mai 
multe suflete pierdute, dezorientați, anomici, plictisiţi, în tra- 
tament la psihanalist, aflați în criză depresivă şi, într-un cu- 
vânt, „bolnavi de gol intenor“. Şi trebuie să reacționăm prin 
școală și în școală. Tendinţa este de a umple sălile de cla- 
să cu televizoare și cu word processors. Va trebui, dimpotri- 
vă, să le scoatem de acolo (lăsându-le numai pentru instruirea 
tehnică, aşa cum s-ar proceda cu un curs de dactilografie). 
La şcoală bieţii copii trebuie să fie „distrați“. Aşa nu se în- 
vaţă nici măcar scrisul, iar cititul este pe cât posibil margi- 
nalizat. Şi astfel şcoala, în loc să se opună video-copilului, 
îl întăreşte. Tendinţa ziarelor e asemănătoare: maimuțăreşte 
și urmează televiziunea debarasându-se de conținuturi se- 
rioase, umflând și trâmbiţând evenimente emoționale, exa- 
gerând „culoarea“ sau confecționând ştiri în pacheţele pentru 
telejurnal. La capătul acestui drum se ajunge la USA Today, 
cel mai găunos dintre cotidienele de informație din lume. 
Ziarele ar face mai bine, de fapt, să dedice zilnic o pagină 
tcnelilor, stupizeniilor, trivialităților, erorilor, ameţelilor ur- 
mărite pe micul ecran cu o zi în urmă. Publicul s-ar amu- 
Za, ar citi ziarele pentru „a se vindeca“ de televiziune şi poate 
că şi televiziunea s-ar mai îmbunătăți.!? 

Iar celui care îmi spune că acestea sunt acțiuni de arier- 
pardă îi răspund: şi dacă în realitate sunt de avangardă? 


19 Neil Postman (1985, p. 159) nu mai are nici o speranță în legă- 
tură cu ameliorabilitatea televiziunii, şi răstoamă argumentul astfel: 
„Televiziunea [...] ne slujeşte cât se poate de bine atunci când ne oferă 
un gunoi de divertisment (junk); ne slujeşte cât se poate de rău atunci 
când adoptă discursul senos [...] S-ar cuveni ca televiziunea să devină 
mai proastă, nu mai bună.“ 


APENDICE 


1 


Oul şi găina 


Atunci când sunt întrebat ce noutate aduce cartea mea 
Homo videns, răspund, dacă am chef de glumă, că eu por- 
nesc de la ou în timp ce alții, cei mai mulți, pornesc de la 
găină. Şi se vede clar că inteligenţele au ațipit, deoarece 
nimeni nu mi-a pus încă întrebarea de ce oul e înaintea 
găinii. Spre a evita orice echivocuri, voi explica eu în- 
sumi acest lucru. 

În sine, raportul dintre ou și găină e un raport circular 
de implicare reciprocă antrenând, în logică, o regresie la 
infinit. Dacă n-ar fi existat găinile, nu ar fi apărut ouăle, 
tot aşa cum, viceversa, fără ouă nu ar fi apărut găinile. 
Ceea ce nu înseamnă că ciclul vieţii nu reîncepe de fiecare 
dată de la ou. Dacă nu căutăm un început originar în noap- 
tea timpurilor, ci vrem doar să fixăm inițieri de cicluri, 
atunci putem socoti că oul e începutul. 

Lăsând deoparte metafora, când spun că pornesc de la 
ou nu mă gândesc doar la capătul drumului, ci mai ales 
la faptul că cercetarea mea are ca obiect factori şi proce- 
se care contribuie la formarea persoanei umane şi care îl 
transformă pe copil în adult. Dintre acestea patru sunt fac- 
torii determinanți: 1) părinţi, 2) colegii de aceeaşi vârstă 
(peer group), 3) şcoala, 4) mass-media. lar faptul că eu 
ajung să-l ridic pe cel de-al patrulea — şi îndeosebi pre- 
ponderența video-vederii — la rangul de factor decisiv 
nu înseamnă că le pierd din vedere pe celelalte trei. Știu 

foarte bine că ele există. Dar ţin seama de scăderea lor ca 
pondere, de diminuarea forței lor. Părinții sunt în derută, 
la fel şi școala. Cât despre peer group — persoane de aceeași 
vârstă care devin pentru orice tânăr grupul său de refe- 
rință — eu îl plasez în contextul mass-mediei. Deoarece 
peer group-ul reflectă în mod aproape exclusiv o cultură 
juvenilă care la rândul ei e o cultură audio-vizuală. 

În legătură cu aceasta mi s-a obiectat că atribui televi- 
ziunii un rol educativ ce nu îi revine şi pe care nu-l poate 
avea. Eu însă mă limitez să constat că rolul educativ al 
televiziunii apare ca o suplinire și mai ales ca urmare a 
insuficienței sau carenţei unei şcoli aflate în colaps. Nu 
pentru că televiziunea „ar trebui“ să educe. Ci pentru că, 
în absenţa altor educatori mai buni, povara educaţiei cade 
pe umerii ei. 

Afirmând acest lucru, cartea trasează două parcursuri. 
În primul se merge de la video-copil la video-adult. În al 
doilea se merge de la cetățean la democrație. Cele două 
parcursuri nu sunt independente unul de celălalt. Ba chiar 
sunt strâns legate între ele. Deosebirea este că în primul 
caz parcursul este individual şi duce la ceea ce valorează 
fiecare ca persoană, pe când în al doilea intră în joc rapor- 
tul individ-comunitate, iar parcursul vorbeşte despre felul 
cum toți contribuie la toate cele. Şi dacă video-copilul se 
autorealizează ca un video-dependent (primul parcurs), 
atunci video-dependentul se traduce ulterior (al doilea par- 
curs) într-un rău cetăţean care sprijină prost cetatea demo- 
cratică şi binele colectiv. 

Așadar discursul meu e „consecvențial“. Premisa comu- 
nă care îl guvernează de la un capăt la altul este că primatul 
vederii, primatul imaginii, sărăceşte cunoașterea și în aceeași 
măsură slăbeşte capacitatea noastră de a gestiona viaţa socia- 
lă. Și toată argumentația mea — repet — porneşte de la 

acel „ou“: de la faptul că pierdem treptat limbajul abs- 
tract şi capacitatea de abstractizare pe care se întemeiază 
cunoașterea și înțelegerea noastră. 

Deja vu? Deja spus şi deja ştiut? Cei care mă atacă ast- 
fel nu-mi demonstrează, nu-mi citează, şi deci nu-mi aduc 
la cunoștință de unde şi din cine am copiat. Eu încep de 
la omul ca „animal simbolic“ şi firul conducător al anali- 
zei mele este un fir semantic. Numai că în ochii celor care 
mă atacă folosind facilul refren al lui „deja văzut“, acel 
fir conducător dispare cu totul. O fi poate datorită faptu- 
lui că oponentul meu e deja o video-vită! pentru care se- 
mantica este vreo gripă asiatică, dacă nu cumva o fi 
nevasta lui Semantic. 


! Printre aceștia, Giuliano Ferrara se întreabă (despre mine) „Dar mai 
citesc oare profesoni aceștia?“, și îmi explică (în legătură cu /] Foglio) 
că „declinul omului de televiziune nu este mai grav decât cel petrecut 
cu prilejul treceni de la pictură la cinema [...] de la Aldo Manuzio la 
activitatea editonală de masă“. Fiţi amabil, trecenle acestea ar fi ceva ana- 
log cu substituirea înțelegeni fără vedere printr-o vedere (imaginea) fără 
înțelegere? Analogiile într-adevăr nu sunt partea noastră tare, probabil 
tocmai fiindcă țin de înțelegerea abstractă. 


2 


Ce fel de cetăţean? 


Trebuie să ne înțelegem asupra noțiunii de cetăţean. 
În semnificaţia literală a cuvântului, cetăţean (civis) este 
cel care trăieşte în cetate (civizas). Aici cetățean este opu- 
sul ţăranului, celui care trăiește la ţară (în afara oraşului). 
Dar această noțiune — aşa-zicând — topologică de cetă- 
țean nu interesează. La fel cum nu ne interesează cetățenia 
definită de un paşaport. Interesează în schimb opoziția din- 
tre cetățean şi supus, iar prin aceasta noțiunea propriu-zis 
politică de cetățean. Supusul este un dominat, un om stri- 
vit de putere, care nu are nici o putere (față de seniorul 
ori suveranul său). În schimb, cetățeanul e titularul unor 
drepturi într-o cetate liberă care îi permite să şi le exerci- 
te. În timp ce supusul nu contează — el nu are nici măcar 
dreptul de a-și spune cuvântul — cetăţeanul contează: are 
dreptul la cuvânt, votează şi participă, sau cel puţin are 
dreptul de a participa, la gestionarea res publica. 

Dar cetăţeanul astfel definit nu este încă un cetăţean 
„demo-potent“ care exercită puterea la propriu. Această 
deosebire trece în mare măsură neobservată, şi totuşi este 
o deosebire crucială. Cetăţeanul democrației reprezentative 
votează pentru a alege persoanele care vor trebui să deli- 
bereze. Într-o împrejurare (referendumul) el votează şi în 
legătură cu unele issues, adică decide asupra unor pro- 
bleme. Dar în democrația reprezentativă referendumul este 
un instrument decizionar subsidiar. Altminteri democrația 

reprezentativă nu mai este ceea ce este, ci devine exact 
o democrație referendară şi astfel o formă de democra- 
ție directă. 

Această tranziție de la o democrație indirectă la o demo- 
craţie directă ni se înfăţişează ca o transformare de struc- 
tură. Dar este mult mai mult, fiindcă ea postulează o 
transformare concomitentă a cetățeanului. Cetăţeanul, că- 
ruia 1 se cere numai, în orice caz mai ales, să aleagă un 
reprezentant, se substituie reprezentantului — ar trebui 
să se substituie —, devine un cetăţean mai conştient, un 
hiper-cetăţean căruia i se cere să judece exemplar, să 
hotărască asupra problemelor de fond. Teoria democra- 
ției directe presupune deci transformarea cetățeanului pur 
ŞI simplu în hiper-cetăţeanul care trebuie — ar trebui — 
să cunoască chestiunile asupra cărora decide şi să fie în- 
tr-o oarecare măsură competent în treburile încredințate 
competenţei sale. În legătură cu această premisă — care 
este chiar o condiție necesară — teoria democrației e foar- 
te evazivă. Oricum, fapt este că fără hiper-cetățean nu poa- 
te funcționa o democraţie directă (sau ea devine în mare 
măsură nefuncțională). 

Să privim acum în jurul nostru. Vedem cumva apărând 
cetățeni noi la înălțimea noilor sarcini? Cu siguranţă nu. 
În timp ce teoria declamă frumuseţea „directismului“ şi 
a „democrației continue“ (voi ajunge şi la aceasta), reali- 
tatea produce dispariţia cetăţeanului pe care de bine de 
rău îl aveam, cu alte cuvinte degradarea lui în hipo-cetăţean. 
Cu siguranţă aşa stau lucrurile, fiindcă e lucru stabilit că 
homo videns se traduce printr-un cetăţean care ştie din ce 
în ce mai puţin despre trebunile publice, adică despre lucruri- 
le care îi creează deprinderi de cetăţean. În cartea aceas- 
ta depotențarea cetățeanului e sesizată în contextul pierderii 
treptate de autonomie de către opinia publică (supra, 

pp. 52 şi urm.). Dar cum mulți confundă opinia publi- 
că, opinia populară şi opinia de masă, problema trebuie 
lămurită. Distincția clasică se face între opinie publică şi 
opinie populară. Prima este o opinie a publicurilor despre 
lucruri publice (nu despre orice), căreia nu i se pretinde 
raționalitate (ar fi prea mult), ci autonomie. A doua este pur 
Și simplu o opinie difuză, de succes (şi despre orice subiect), 
care nu e supusă nici unei condiționări, în afară de aceea 
de a fi larg răspândită. Deci, să ne ferim a confunda cele 
două lucruri. E adevărat că opinia publică şi opinia po- 
pulară nu sunt pe deplin delimitate fundcă ceea ce se con- 
solidează ca opinie publică într-o anumită privinţă se naște, 
sau poate să se nască, din nişte opinii populare. Dar nu 
e obligatoriu, și oricum validitatea analitică a distincției 
rămâne intactă (vezi Nisbet, 1982, pp. 249-253). 

Distincția dintre opima publică şi opinia de masă se 
bazează în schimb pe opoziția dintre elită şi non-elită. Re- 
nato Parascandolo (1997, pp. 4344) o schițează astfel: „opi- 
nia publică e o sferă circumscrisă, o elită de cetăţeni [...] 
înzestrați cu conștiință civică [...] care se bazează pe ar- 
gumentația rațională [...] pe forța raționamentului, pe când 
opinia de masă se hrănește din sugestie, demagogie, visce- 
ralitate [...] iraționalitate“. Da şi nu. Opinia publică poate 
fi elitistă prin liderii de opinie care o inspiră, dar nu este 
în sine elitistă (printre altele ar putea avea o extensie ase- 
mănătoare cu cea a opiniilor populare). O dată precizat 
acest lucru, golirea de conţinut a opiniei publice induse 
de televiziune poate fi descrisă ca o trecere la stadiul opi- 
niei de masă; mă opresc aici, convins fiind că aceasta din 
urmă este o opinie degradată care pune în pericol democra- 
ţia reprezentativă şi face ca o democraţie directă să fie 
dezastruoasă. 

Reluând firul ideilor, voi spune deci că cetățeanul expri- 
mă şi se exprimă printr-o opinie publică, pe când sub-cetă- 
țeanul, care nici nu se sinchisește de cetatea sa, se exprimă 
printr-o opinie de masă, ce devine apoi starea opiniei care 
subminează cel mai mult însăşi posibilitatea existenței su- 
per-cetăţeanului care se autoguvernează. E adevărat şi că 
cetățenia din era electronică se caracterizează prin posi- 
bilitatea de a accede la o cantitate infinită de informații. 
Dar a spune asta e ca şi cum am spune că în capitalism 
cetățenia permite tuturor să devină capitalişti. Mulţumesc. 


3 


Democraţia continuă 
şi democraţia deliberativă 


Tehnologia, explică excelent Stefano Rodotă (1997), 
transpune în viață „tehnopolitica“ şi o dată cu aceasta ne 
propune o „democraţie continuă“. Această democrație con- 
tinuă e desigur fezabilă (tehnologia o face fără îndoială 
posibilă). Ar funcționa ea oare mai bine decât democrația 
reprezentativă? Este oare o democraţie mai avansată care 
ne face să progresăm? 

Rodotă îşi însuşește, în parte, cunoscuta teză rousseauistă 
despre poporul englez „care crede că e liber“, dar se în- 
şală, deoarece este lber numai atunci când îi alege pe 
membrii parlamentului; după care redevine „sclav, nu mai 
este nimic“ (Contractul social, III, cap. 15). Dar teza aceas- 
ta e neîntemeiată. Deoarece în intervalul dintre două alegeri 
cei aleşi se conduc după principiul „reacțiilor prevăzute“, 
deci contează în fiecare zi pe reacțiile previzibile ale alegă- 
torilor lor. În chestiunile care le stau votanţilor la inimă, 
reprezentanții lor devin în mare măsură hetero-direcți. lar 
o dată cu sondocrația (sondajo-craţia), ascultarea, ba chiar 
ascultația reprezentanţilor devine o operaţie aproape coti- 
diană. Aşadar, între alegeri nu există nici un „popor sclav“. 
Mie nu mi se pare deci că „una din chestiunile cele mai 
spinoase ale democraţiei celor moderni a privit întotdeau- 
na modul de a umple golul dintre nişte alegeri şi următoa- 
rele, de a întrerupe tăcerea cetățenilor, de a-i elibera din 

acea stare de sclavie care îl impresiona pe Rousseau“ (Ro- 
dotă, 1997, p. 8). 

Dar dacă problema intermitențe: nu mă deranjează, demo- 
crația continuă a lui Rodotă rămâne interesantă mai ales 
pentru că este o „democraţie deliberativă“, adică o demo- 
crație la care participă cetăţenii şi care încearcă să pună 
laolaltă elemente de democrație directă cu elemente de 
democraţie reprezentativă. 

Necazul survine brusc o dată cu expresia „democrație 
deliberativă“. La Habermas și mai târziu în inteligenta şi 
originala teză a lui James Fiskin (1991) deliberation sem- 
nifică dezbatere şi discuţie.? În italiană însă se spune: mai 
întâi să cunoşti, apoi să deliberezi. Ceea ce înseamnă că 
în italiană a delibera poate să fie şi deseori este numai a 
decide, numai a alege. Termenul e deseori utilizat, în italia- 
nă, ca sinonim pentru a vota. Este şi cazul în care ne aflăm. 
Întrucât problema stă în întregime în această deosebire: 
deosebirea dintre o decidere-votare, care e precedată şi 
orientată de o enightened discussion (formula lui Fiskin), 
ȘI O decidere-votare care este doar o exprimare a prefe- 
rinței, doar un act de voință. 

Această opoziţie se poate traduce, tehnic, prin deosebi- 
rea dintre decizii de sumă pozitivă şi decizii de sumă nulă 
(sau chiar de sumă negativă). O decizie este de sumă pozi- 
tivă atunci când toate părțile aflate în dispută înving sau 
obțin ceva; şi e destul de clar că acest rezultat e legat de 
guvernarea prin discuție (deliberation în engleză). Dim- 
potrivă, într-o decizie de sumă nulă cel care învinge câştigă 
totul, cel care pierde pierde totul. Referendumul este, de 


2 În engleză — citez din Oxford Dictionary — semnificația primă a 
cuvântului este careful consideration with a view to decision, sau de 
asemenea țhe consideration and discussion of the reasons for or against 
a measure. 

pildă, o tehnică decizională de sumă nulă. Iar acest re- 
zultat este foarte probabil atunci când avem de-a face cu 
o decizie luată prin vot, care nu se întemeiază pe jude- 
cată, ci exprimă preferinţe deja constituite (vezi, pe larg, 
Sartori, 1987, pp. 214-253; şi Sartori, 1993, pp. 78-88). 

Din cele de mai sus deduc că problema nu ţine de con- 
tinuitate sau de intermitenţă. Ea ţine de „jocul lui da şi 
nu“, pe de o parte, şi jocul „judecății critice“, pe de alta 
(sunt cuvintele lui Rodotă, 1998, p. 100). Iar această pro- 
blemă nu e rezolvată de tehnologie; ba chiar e agravată 
de tehnologie. Deoarece tehnologia preia tot mai mult și 
sarcina „judecății critice“. Posibilităţile tehnopoliticii sunt 
una, realitatea unei tehnopolitici gestionate de video-ce- 
tățeni şi de sub-cetățeni este cu totul altceva. Iar lumea 
reală nu funcționează după formula „mai întâi cunoaşte, 
apoi alege“, ci mai degrabă după formula „alege fără să 
cunoşti“. În cazul acesta, să auzim numai de bine, demo- 
crație deliberativă. 


ă =$ 


Concurenţă şi Auditel 


Toată lumea, sau aproape toată, se plânge că televiziu- 
nea generalistă înrăutățește lucrunile. Dar remediul nu este 
(vezi supra, pp. 115-116) privatizarea. Iar cel care „în- 
răutățește““ este desigur Auditel-ul.* Deoarece Auditel-ul 
furnizează o cuantificare combinată a audienţelor progra- 
melor de televiziune. Și dacă măsura oricărui program este 
doar audiența lui nediferențiată, atunci e clar că impera- 
tivul oricărui program este doar acela de „a face masă“, 
de a capta un public cât mai numeros. 

Cei care apără Auditel-ul se folosesc de argumentul: 
competition is competition, concurenţa e concurență. Dar 
se folosesc greșit de el. Fiindcă nu există nici o analogie 
între competiția dintre televiziuni — care e o competiție 
deformată — și adevărata competiție de piață. Competi- 
ţia de piață se bazează pe trei elemente: a) cost-preţ, b) ca- 
litatea produsului, c) raport preţ-calitate. Iar interacțiunea 
dintre aceste trei elemente se rezolvă în beneficiul con- 
sumatorului. De fapt, concurenţa face ca la produs egal 
preţul să fie cel mai mic posibil. În urma așa-zisei concu- 
rențe între televiziuni, însă, nu rezultă nici un beneficiu 
pentru utilizatorul-consumator. În această pseudo-piaţă uti- 
lizatorul e aproape neputincios. 


* Auditel-ul măsoară audiența programelor de televiziune (în Italia 
din 1986) și stabileşte astfel prețul publicității. (N. red.) 

De ce e neputincios? În mod evident deoarece pe aşa-zisa 
piaţă a televiziunilor nu există prețul sau, mai exact, nu 
există un consumator care să aleagă și să plătească produ- 
sele raportându-le calitatea la preţ. În televiziune, produse- 
le pentru care se formează un preţ de piață adevărat nu 
sunt programele, sunt spațiile publicitare. Cu alte cuvinte, 
programele de televiziune servesc televiziunii pentru a 
aduna pachete de telespectatori care sunt la rândul lor pote- 
țialui clienți de vândut unor firme. Adevăraţii consumatori 
„plătitori““ — deci cu putere efectivă de a opta şi de a nego- 
cia — de pe piața televiziunilor nu sunt aşadar telespecta- 
torii, ci sunt firmele care le cumpără atenția cu publicitatea 
lor. De unde rezultă — repet — că aici avem de-a face 
cu procese competitive perverse care nu îl avantajează în 
nici un fel pe consumator. Şi care în plus nivelează şi 
coboară calitatea ofertei. 

Carlo Freccero, ajuns deja director al lui „Rai due“ și 
presupus enfant prodige al meseriei de teleast, declară nici 
mai mult nici mai puțin că „televiziunea nu se măsoară 
după calitate, întrucât calitatea înseamnă întotdeauna o scă- 
dere“ (1999, p. 121). E ca şi cum ai spune că în televiziu- 
ne calitatea te face să pierzi (bani sau alte cele). Da şi nu. 
Pentru că această „lege Freccero“ trăieşte și moare o dată 
cu Auditel-ul. Atât timp cât calculele se fac cu Auditel-ul, 
Freccero are dreptate; dar fără Auditel legea lui dispare. 

Nenorocirea cu Auditel-ul — am menţionat deja — 
este că relevarea sa e nediferențiată, sau oricum rău 


3 Evident, lucrurile stau diferit cu televiziunea cu plată prin cablu 
sau prin eter cu decodor. Aici consumatorul plăteşte pentru produsul pe 
care îl primeşte şi poate să aleagă între produsele de consum. Şi prin 
urmare aici telespectatorul redevine stăpânul unei piețe competitive. 
Problema este că televiziunile cu plată sunt în general televiziuni de nișă 
care nu servesc pieței de astăzi, prea puțin rentabilă, a tematicii politice. 

diferențiată. În schimb, publicurile care privesc la tele- 
vizor sunt extrem de diferenţiate: bogaţi şi săraci, culți şi 
inculți, tineri şi vârstnici și aşa mai departe. Ceea ce presu- 
pune necesitatea ca relevările să fie făcute pe un eșantion 
stratificat care să delimiteze şi să identifice cum se cuvi- 
ne diferitele segmente ale audienței. 

De ce nu? Obstacolul îl constituie obişnuinţa. În pre- 
zent, domnii de la televiziune s-au obişnuit cu Auditel-ul 
șI a te atinge de el devine un sacrilegiu. Dar a te atinge 
de el e obligatoriu. Luaţi aminte: să nu se creadă că fără 
Auditel bazinul de audiență ar scădea (el ar putea chiar 
să crească). Şi este fals că fără Auditel maşina de distribui- 
re a intrărilor publicitare s-ar bloca. Fără Auditel s-ar în- 
tâmpla doar atât: veniturile din publicitate s-ar distribui 
într-un mod diferit şi cu siguranţă mai rațional. Desigur, 
nu e obligatoriu ca oamenii avuţi să fie mai puțin groso- 
lani, în preferinţele lor, decât cei săraci lipiți. Dar e sigur 
că primii pot să cheltuiască, iar aceștia din urmă nu. Ob- 
servaţia de mai sus ne îngăduie deja să stabilim că aceas- 
tă luptă pentru atragerea ultimului sărăntoc nu are o 
justificare publicitară. Cu aceste precizări, e evident că, 
pentru a ajunge la eșantionul stratificat de care avem nevo- 
1€, trebuie să combinăm variabila venitului cu variabila 


4 Problema începe cu stabilirea eşantioanelor. Din foarte puţinul care 
se ştie despre acest lucru (dintr-un scoop televizat al Milenei Gabanelli 
din martie 1998), cele 5 000 de familii care constituie eşantionul Auditel- 
ului sunt alcătuite din persoane care stau toată ziua să privească la tele- 
vizor semnalând care e programul la care pnivesc (atunci când nu adorm, 
când nu se plictisesc sau nu fac altceva), obținând pentru aceasta la sfârşit 
de an o mică „atenţie““. Cum anume procedează aceste familii cu totul 
atipice, plătite cu mici „atenţii“ (şi reperate cu 9 refuzuri din 10), pen- 
tru a constitui un eșantion de încredere? E într-adevăr stupefiant faptul 
că cinci mii de miliarde de lire din investiţiile publicitare pot să depindă 
de un mecanism de relevare necontrolat şi atât de puțin credibil. 

nivelului de instrucție. După care devine limpede cum anu- 
me o audienţă relativ scăzută, care se adresează unui pu- 
blic ce poate să cheltuiască, devine mai interesantă decât 
o audiență foarte ridicată alcătuită din săraci lipiți pămân- 
tului. 

Aşadar, rezultatul monitorizăni Auditel este o televiziu- 
ne care masifică, în care cantitatea alungă calitatea. Dar 
există şi calitatea care alungă cantitatea. Trebuie să-i dăm 
o şansă. lar în acest scop trebuie s-o eliberăm de sub tirania 
Auditel-ului. Este de asemenea adevărat, așa cum precizea- 
Ză preşedintele Auditel-ului Giulio Malgara, că „«perver- 
siuneay» Auditel-ului nu ţine de cercetare [...] Ea ține de 
folosirea improprie a anumitor titluri colorate, gândite pen- 
tru a reduce totul la un banal concurs câştigi / pierzi“. Dar 
dacă problema ar fi doar asta, atunci remediul pe care îmi 
permit să i-l sugerez lui Malgara ar fi foarte simplu: să 
ofere numai date defalcate (cel puțin pentru nivelul ve- 
nitului, nivelul de educaţie și categoriile de vârstă). În acest 
caz lectura lor cotidiană și-ar pierde interesul pentru ma- 
rele public (s-ar dovedi iar prea complicată), iar astfel 
„concursul câştigi / pierzi“ şi-ar pierde appeal-ul. Să adău- 
găm că datele diferențiate ar permite fiecăruia dintre con- 
ducătorii diverselor programe să se laude cu victoria lor: 
da, eu am o audiență mai scăzută, de pildă, dar am mai 
mulți tineri, mai multe femei, mai multe elite. Dimpotri- 
vă, atâta timp cât Auditel va continua să furnizeze date 
nediferenţiate nu va avea dreptul să se plângă de o utili- 
zare a lor necorespunzătoare și perversă. Întrecerea pen- 
tru o audiență maximă nediscriminată este o întrecere 
pregătită chiar de măsurătorile Auditel. 


5 Corriere della Sera din 29.1.1998. Malgara răspunde la un articol 
al meu de fond din ziua precedentă cu titlul „Ribellatevi all” Auditel“. 

Până aici discuţia s-a mărginit la generalități. Acum e 
necesar ca ea să fie delimitată şi concentrată asupra in- 
formării şi formării cetățeanului, cu alte cuvinte asupra 
ştirilor politice. Destinul televiziunii de amuzament, al te- 
leviziunii de divertisment, nu mă interesează peste măsu- 
ră. Problema mea este televiziunea care face, sau desface, 
opinia publică. Și merită să abordăm această problemă pu- 
nându-ne în pielea celui care conduce un telejurnal. Pen- 
tru el, mă întreb, care este diferenţa între, să zicem, o ştire 
despre integrarea europeană ȘI ştirea despre o crimă? În 
principiu NICI una, în sensul că pentru el ambele sunt pur 
ȘI simplu niște dări de seamă, ştiri de cronică bune de pre- 
zentat ca atare. Faptul că prima este o issue care trebuie 
explicată (filmarea este în acest caz irelevantă), pe când 
a doua este doar o „grozăvie“ de relatat, constituie o di- 
ferență care telejurnalistului îi produce doar plictiseală. 
Ştirea europeană ar trebui comentată (lucru fastidios în 
sine); în plus, Europa nu furnizează imagini spectaculoase 
și deci — pentru un public de divertisment, de infotain- 
ment* — este doar plictisitoare. În schimb, crima, cu ca- 
davrul care se exhibă, nu reclamă eforturi mentale pentru 
a fi înțeleasă și constituie precis o ştire spectaculoasă. Re- 
zultatul este că Europa devine o mini-ştire menită să dis- 
pară rapid într-un colțişor, şi căreia i se dau treizeci de 
secunde, în timp ce omorurile (şi alte asemenea) deschid 
telejurnalele şi obțin două minute. 

Să admitem acum că directorul nostru de telejurnal îşi 
dă seama că procedând astfel nu numai că încalcă orice re- 
gulă de informare corectă (transformă micro în macro şi 
irelevanţa în importanţă), dar contribuie şi la distrugerea opi- 
nici publice în legătură cu treburile publice. Şi să admitem 


* Infotainment — neologism englezesc format prin combinarea lui 
information cu entertainment. (N. red.) 

că își dă seama de enormitatea unor omisiuni: de pildă 
aceea de a fi ignorat conferinţa de la Montevideo asupra 
poluării atmosferice şi problemele globale ale ecologiei, 
iscusit înlocuită în buletinul său de ştiri, după câte știu, 
de o paradă a modei. Să admitem aşadar că omul nostru 
este nemulțumit de produsul pe care îl confecționează. 
Chiar şi aşa, ce poate el să facă? Cât timp e tiranizat de 
Auditel — o ştim deja — poate să facă prea puțin. 

Dar de ce trebuie şi el să fie măsurat? Măsurările co- 
tidiane ale audienței servesc pentru publicitate. Însă tele- 
jurnalelor de la televiziunea publică nu li se permite — 
pe bună dreptate — întreruperea prin publicitate. Și atunci 
de ce să calculăm și să ne facem calcule? Se va răspun- 
de: pentru că şi în buletinele de știri televiziunea publi- 
că se află în concurență cu cea privată şi trebuie să 
demonstreze că e mai bună, că o bate în audienţă. Dar dacă 
trebuie să demonstreze acest lucru devenind chiar mai rea 
— în termeni de demagogie competitivă — decât televiziu- 
nile private, atunci jocul este numai de sumă negativă pen- 
tru toată lumea. Și pentru a lua cu adevărat taurul de coarne 
ar trebui să se interzică şi televiziunii comerciale să dea 
pe post telejurnale cu publicitate. Plângerea ar fi că ast- 
fel televiziunii private i-ar merge prost, sau mai prost ca 
niciodată. Dar televiziunea comercială nu este obligată, 
sau nu trebuie să fie obligată să confecționeze telejurnale. 
Dacă le consideră un cost neproductiv, le elimină. Cu atât 
mai mult cu cât acel serviciu e asigurat de canalul public. 
ȘI apoi eu nu cred că un Berlusconi sau un Murdoch ar 
renunța la influența lor politică pentru câteva mii de mi- 
arde (pentru ei o bagatelă).* Şi în orice caz problema 


* E vorba de lire italiene. Cartea e scrisă înainte de introducerea mo- 
nedei unice în Europa. (N. red.) 

este că fără „întrecerea Auditel'“ (care dispare aproape de 
la sine acolo unde nu există publicitate de cumpărat sau 
de vândut) toate telejurnalele publice şi private ar avea 
libertatea să facă ceva mai bun. 

Azi Auditel-ul — ca şi echivalentele sale din alte țări — 
îi constrânge pe producătorii de informație să penalizeze 
bazinele de audiență care ar dori un buletin de prestigiu, 
în favoarea unei audienţe care se interesează numai de cro- 
nica neagră, de cronica roz, sportivă, de muzică ușoară, 
mămoasă, lăcrămoasă, într-un cuvânt numai de cronica 
emotivă sau recreativă. Alternativa de bun-simţ este aceea 
de a oferi, în schimb, buletine de ştiri separate: unul de 
informație serioasă, altul de informație frivolă. Să zicem 
o jumătate de oră pentru unul, o jumătate de oră pentru 
celălalt. Pentru a porni pe acest drum e suficient să ajun- 
gem la înţelegerea faptului că nu contează dacă al doilea 
buletin de ştiri are o audiență de cinci ori mai mare de- 
cât primul. Deoarece buletinul de ştiri frivol se condam- 
nă de la sine la propria irelevanță, pe când buletinul serios 
este relevant, aş spune, aproape prin definiție, iar aceas- 
ta fiindcă se adresează acelui public relevant pentru trebu- 
rile publice. 

Ştiu bine că obiecția obişnuită e că televiziunea nu dă 
politică, sau o reduce la minimum, pentru că politica nu 
interesează (vezi supra, pp. 75-76). Dar nici şcoala nu-i 
interesează, sau îi interesează din ce în ce mai puțin, pe şco- 
larii noştri. Să deducem de aici că şcoala trebuie desfunțată? 


5 


Ne sufocăm în ignoranță 


Astăzi teoria democrației îşi urmează de multă vreme 
goana ei înainte. Avansează azi, avansează mâine, așa încât 
astăzi distanţa dintre „democraţia avansată“, invocată şi 
anunțată din timp pe hartă, şi caracterul „terre ă terre“ al 
democraţiilor reale în care trăim a devenit o distanță astro- 
nomică. În acest moment democraţia care ne este arătată 
şi promisă se numește „ciberdemocraţie“ sau, mai puțin 
criptic, democraţie electronică: cu alte cuvinte o autogu- 
vernare prin calculator a cetăţenilor, şi astfel o exercitare 
directă a puterii de către ei, ceea ce înseamnă, în acelaşi 
timp, aproape o libertate a lor nelimitată. Dar realitatea 
— aşa cum am mai subliniat — este că cetăţeanul auten- 
tic e pe cale de dispariție şi că demo-puterea se transfor- 
mă în demo-neputință. Cât de suveran mai este un popor 
suveran care habar nu are de politică? Din nimic, ce se 
poate naşte? La drept vorbind, ex nikilo nihil fit. Sau, alt- 
fel spus, din nimic se naşte haosul. 

În cartea aceasta nu am subliniat îndeajuns abisala și 
crescânda ignoranță a popoarelor din vremea noastră. Am 
presupus-o cunoscută, limitându-mă la a afirma că baza 
de informare şi de cunoaştere a demos-ului e tot mai mult 
de o sărăcie alarmantă (supra, p. 99). Dar cum demo-diti- 
rambicii fac pe proştii şi ocolesc problema, e bine să insist. 

Profesorul Hirsh publica în 1987 o carte care se inti- 
tula Cu/tural Literacy în care se propunea, printre altele, 

un chestionar din 38 de întrebări în măsură să dezvăluie 
nivelurile de /izeracy, de cultură elementară. Nu îl trans- 
criu aici deoarece chestionarul e construit pentru un pu- 
blic american. Dar de ce Ministerul Educaţiei Publice al 
nostru nu pregăteşte unul asemănător pentru școlile noas- 
tre? Înainte de a promite desk computers, miniştrii învă- 
țământului de la noi de ce nu evaluează mai întâi nivelul 
dezastrului? 

În Statele Unite, un sfert dintre elevii preuniversitari 
(între 16 şi 18 ani) cred că Roosevelt a fost preşedinte în 
timpul războiului din Vietnam, două treimi nu ştiu să si- 
tueze în timp teribilul lor război civil, iar jumătate nu ştiu 
cine a fost Stalin. În Italia nu stăm mai bine. Recent mi-a 
picat întâmplător sub ochi o anchetă inițiată de profesorul 
Stefano Pivato de la Universitatea din Urbino. Unui nu- 
măr de 527 de studenți din patru universităţi ale noastre 
înscriși la cursurile de istorie contemporană li s-a distribuit 
un chestionar destinat să evalueze ce ştiu studenții de opt- 
sprezece ani despre istoria secolului XX. A reieşit că ma- 
joritatea bobocilor investigaţi nu ştiu ce a fost New Deal-ul 
sau Planul Marshall, fac greşeli cu carul în legătură cu 
războiul rece şi cu Republica Socială, cred că Badoglio 
a fost un şef de partizani, nu ştiu data când a luat ființă 
republica în care trăiesc, în timp ce ştiu foarte bine cine 
sunt Maria Callas şi Bob Dylan (identificaţi de peste 95 
la sută dintre cei chestionați; şi stăm să ne mai întrebăm 
cine face cultura juvenilă). Și mai interesantă este neruşi- 
narea celor chestionați. În loc să recunoască faptul că nu 
ştiu, încearcă fără rușine şi fără complexe răspunsuri la 
nimereală. De pildă, sunt unii care cred că Planul Marshall 
este „un plan pentru exportul opiumului în Franța“. Da, te-a- 
pucă râsul; dar de asemenea, şi mai ales, te-apucă plânsul. 

În 1997, timp de peste şase luni, televiziunea, radioul 
și ziarele din Italia au relatat în detaliu despre lucrările 
Bicameralei, adică despre nişte reforme instituționale cu 
adevărat cruciale pentru viitorul țării. Totuşi Mannheimer 
scoate în evidenţă (Corriere della Sera din 10. 11.97) fap- 
tul că jumătate dintre italieni nu ştiu nici măcar că ar exis- 
ta aşa ceva. Numai 2,8 la sută indică exact că sfârşitul 
lucrărilor Comisiei Bicamerale a fost în luna iunie; doar 
2 procente (care au coborât apoi la 1,4 procente) declară 
că cunosc bine proiectele de reformă în discuţie; în timp 
ce o treime din eşantion s-au descurcat declarând că de- 
spre Bicamerală ştiau destul de puțin (ceea ce înseamnă, 
în anchete de felul acesta, că nu ştiu mai nimic). 

Nici cu Europa nu stăm mai bine. Tot potrivit lui Mann- 
heimer, în nici o țară europeană procentul celor care spun 
că ştiu multe nu trece de $ la sută. Popor suveran? Hai 
să fim serioşi. Aceste date te înfioară. Dacă problemele 
europene şi ale Europei ar trebui să fie decise de demo- 
crația electronică, în cazul acesta cele 5 procente de com- 
petenți ar fi fulgerător strivite de o avalanșă (cele 95 de 
procente) de ignoranță. 

De asemenea, efectul negativ al televederii asupra cul- 
turii scrise, asupra culturii având la bază cuvântul, reiese 
cu toată claritatea. În 1998 aproape 65 la sută dintre ita- 
lieni declară că nu citesc niciodată o carte, în timp ce 62 
la sută recunosc că nu citesc niciodată nimic, nici măcar 
jurnale sportive sau reviste oarecari. Ultimul recensământ 
din Statele Unite din 1986 nu era mai reconfortant: rezul- 
ta din datele sale că 70 de milioane de americani adulți 
erau analfabeți. Anchete mai recente pun în evidență că 
106 milioane de americani nu ştiu să citească, în sensul 
că abia pot citi. Iar datele diferențiate pe categorii de vârstă 
sunt şi mai îngrijorătoare. În Italia (în 1998) doar 18 la sută 

dintre tinerii cu vârste între 15-24 de ani îşi procură un 
cotidian. Prin urmare, mai mult de 80 la sută dintre tineri 
au cunoștințe de politică — dacă doriţi — numai în ter- 
meni de video-politică. Ca şi cum am spune că, în terme- 
nii înțelegerii, nu se ştie nimic. 

Trecând la partea frivolă — dar este o frivolitate reve- 
latoare — unii își vor aminti că în frumoasele vremuri ale 
concursului Renunți sau dublezi? al lui Mike Bongiorno 
concurenții care urcau pe scenă erau formidabil de bine 
pregătiți (pe teme în prealabil alese de ei). Astăzi acel tip 
de program nu ar mai fi posibil din lipsă de materie primă. 
Astăzi concurenții care se întrec în dezlegarea ghicitori- 
lor îşi pun speranţele în marea lor stea norocoasă şi cer 
„un mic ajutor“. Şi, după cum scrie Aldo Grasso (Corrie- 
re della Sera din 24. 01.1999), „nu ştiu cine este Leopardi 
[...] cine e Figaro [...] cine e Mahomed, cine e Gagarin. 
Nu ştiu nimic despre nimic, sunt de o ignoranță abisală“. 
Totuși, comentează autorul nostru, „acei concurenți [...] 
au frecventat cu siguranță şcoli superioare, sunt dotați cu 
telefon celular, par familiarizați cu aşa-zisele vip-uri ale 
micului ecran“. Exact, universul „familiarului“ lor este doar 
cel văzut-pe-micul-ecran: concurenții aceia sunt exempla- 
re perfecte de video-copil. 

E de-ajuns? Să încheiem în triumf cu un exemplu din 
America. Magna Charta? Optzeci şi cinci de studenți din 
o sută se întreabă interziși ce-o fi aia. Naziştii? Unu din 
trei nu ştie. Când s-a născut Cristos? La patru studenți din 
zece nu le dă prin cap că răspunsul e dat de calendarul 
pe care-l folosesc (Şi prin urmare nu-i o dovadă de ştiinţă 
faptul că anii sunt distribuiți „înainte de Cristos“ și „după 
Cristos“). Iar un eşantion de cincizeci de studenţi răspun- 
de în legătură cu numele proprii înşirate mai jos greşind 

în procentele indicate alături: Dickens (86 la sută), Marx 
(49 la sută), Einstein (54 la sută), Gandhi (60 la sută), Mus- 
solini (50 la sută), Van Gogh (54 la sută), Eisenhower (55 
la sută). Omul politic care stă cel mai bine este Churchill 
(cu doar 24 la sută răspunsuri eronate). Dar învingătorul ab- 
solut este Babe Ruth, evident un foarte cunoscut jucător de 
baseball: nu mai puţin de 97 la sută ştiau exact cine a fost. 

În sine nici o lacună luată separat nu e importantă. Dar 
ansamblul scoate în evidenţă un gol cultural și de infor- 
maţie care îngrozește. „Directiştii““ (supra, pp. 100-102) 
care ne vântură cetăţeanul autoguvernant ştiu oare despre 
ce vorbesc? 


6 


De la video-copil la destructurarea eului 


Din ma: multe părți mi se spune că radiografia făcută 
de mine video-copilului este exagerată, că folosesc culori 
prea întunecate. Să discutăm despre asta. Să începem cu 
limbajul lui. Pentru că teza mea e — din câte îmi amin- 
tesc — că video-copilul este ceea ce este deoarece şi-a 
pierdut în mare măsură capacitatea de a folosi limbajul 
abstract al lui homo sapiens şi, în proporție şi mai mare, 
pe cel al lui homo cogitans, pentru a recădea în impreci- 
zia ŞI în „primitivismul cognitiv“ ale conversaţiei obiş- 
nuite, ale limbajului comun (vezi Sartori, 1979, pp. 13-15 
şi 20-22). 

Aşadar, lasă-mă să te aud cum ştii să vorbeşti şi îţi spun 
cine ești. Urmărind acest criteriu, Raffaelle Simone (1998, 
p. 183) afirmă că trebuie să fim atenţi la limbajul tineri- 
lor pentru a sesiza ceea ce scoate el în evidență cu privi- 
re la „cultura mentală“ a lor. Şi observă că „jocul cultural“ 
al ultimelor generaţii de tineri nu mai urmează regulile 
jocului precedent (care e de fapt jocul dintotdeauna, de 
douăzeci și cinci de secole). 


Noi am fost crescuți — scrie Simone — în convingerea 
că era cuviincios să fim articulaţi, structuraţi, că limbajul tre- 
buia să fie bogat, precis, adecvat; că [...] era mai bine să dis- 
tingi decât să confunzi [...] Într-un cuvânt, am fost crescuţi 
în convingerea că una din funcţiile principale ale limbajului 
era aceea de a ne ajuta să fim articulați și precişi [...] Astăzi, 

în schimb, din universul preciziei regresăm către cel al apro- 
ximației: limbajul ultimelor promoţii de tineri (fără prea mul- 
tă deosebire de clasă, de data aceasta) e generic, incapabil a 
se concentra [...] E alcătuit în întregime din asta, aia, a face, 
chestie, adică din intercalări care nu sesizează obiectul, ci sunt 
doar aluzive. El refuză punerile la punct precise, focalizările 
riguroase: lasă totul nedefinit într-o zeamă insipidă de sem- 
nificaţii (care e de fapt zeama culturii New Age). Şi nenoro- 
cirea este că aceste vicii [...] nu trec o dată cu tinereţea [...] 
ci rămân ca 0 povară în spinare, de care nu mai poți scăpa. 


Citez pe larg deoarece nici eu nu aș putea formula mai 
bine. Video-copilul se exprimă într-un limbaj-zeamă lun- 
gă şi trăieşte (am scris asta în carte) într-o melasă menta- 
lă. Și dacă diferenţa de „cultură mentală“ scapă majorității 
părinților, acest lucru se datorează faptului că părinții din 
1999 sunt la rândul lor foşti video-copii care se văd pe 
e1 înşişi în odraslele lor. Această din urmă reflecţie mă 
duce la părinți şi la ceea ce nu fac sau fac rău. Dacă vi- 
deo-copilul nu creşte, dacă nu ajunge niciodată un adult 
adevărat, asta nu se întâmplă numai pentru că e marcat 
pe viață de o video-vedere originară. O altă cauză a aces- 
tei creşteri nereușite şi a acestei lipse de dezvoltare a pro- 
priei personalități independente este faptul că părinți nu 
mai constituie o structură de autoritate. 

Într-o anchetă condusă de Alfredo Carlo Moro, cu spri- 
jinul Președinției Consiliului și publicată în 1997 (sub titlul 
Un chip sau o mască), citim că pentru cei şapte milioane 
de copii italieni cu vârste de la 0 la 10 ani parcursurile 
pentru „construirea identității“ sunt pline de riscuri. Prezin- 
tă riscuri deoarece părinţii lor sunt incapabili să spună nu, 
îl tratează pe copiii lor la fel şi astfel cresc nişte mici tirani 
din aluat fraged care nu sunt în stare, la maturitate, să facă 
față şocului realității. Remarc, între altele, această ciudăţenie: 

în timp ce îi condamnă pe părinţi, ancheta respectivă ab- 
solvă televiziunea de orice vină. După ce a constatat că 
televiziunea absoarbe mare parte din timpul liber de acasă, 
raportul declară că „nu este cazul s-o demonizăm“ fie și 
pentru faptul că îl pregăteşte pe copil „pentru imagini, ex- 
perienţe şi emoții cu mult superioare celor pe care copiii 
Je trăiesc în mediul lor“. 

Dacă această supraexcitare prematură este sau nu bene- 
fică rămâne de văzut. Dar rămân cu gura căscată citind 
că riscul indus de televiziune și de calculator este că puștii 
se transformă în mici monştri „cu capul lui Einstein şi cu 
trup de pui de găină“. Cu capul lui Einstein? Poate cumva 
al lui Bill Gates. Şi există toate şansele ca pe acel trup 
de pui de găină să se altoiască un cap de pui de găină. 
Oricum ar sta lucrurile, fapt este că părinţii lui „mereu 
da“ (care include da-ul privitului la televizor timp de ore 
ȘI ore în şir) concură la crearea copilului viciat care se 
regăsește într-un adult nevertebrat. 

Să mergem mai departe. În această carte insist asupra 
ideii că video-copilul este marcat pe viață de o predispozi- 
ție la joc. O teză pe care o găsesc mai mult decât confirma- 
tă de experienţele privind așa-zisul „hipertext“. În cultura 
cărţii, desfășurarea discursului e liniară, ceea ce înseamnă 
că din carte se învaţă consecutio, coerenţa discursului sau 
cel puțin construcția consecutivă a raționamentelor. Hi- 
pertextul este în schimb un text interactiv care adaugă 
textului scris sunete, culori, figuri, schiţe, animații. Iar ca- 
racteristica lui principală este aceea de a nu mai avea con- 
secutio: utilizatorul îl poate parcurge în ordinea pe care 
o preferă, şi astfel (e opțiunea cea mai facilă) fără ordine. 
Deocamdată ne aflăm încă într-o fază experimentală despre 
care vorbeşte Anna Oliverio Ferraris (1998, pp. 62-65). 
Experimentele la care se referă au fost efectuate în şcoli 

elementare, şi din ele a reieșit că elevii „deşi activi, încân- 
taţi să interacționeze cu calculatorul, au ignorat mare par- 
te din textele scrise [...] în timp ce au abordat «probele 
de verificare» ca şi cum ar fi fost niște jocuri [...] În me- 
die copiii s-au «jucat» 96 de minute din cele 300 pe care 
Je aveau la dispoziție [...] Aceasta înseamnă că în navi- 
gația lor copiii au pierdut mare parte din conținuturile pro- 
gramului“. 

Doamna Oliverio Ferraris este, să fie limpede, o adep- 
tă a hipertextului (atât de înfocată încât propune transfor- 
marea copilului-cititor în copil-autor). Totuşi, recunoaşte 
că în timpul experimentului „copiii au fost absorbiți aproa- 
pe cu totul de navigaţie“, că „prezența echipei de filmare 
şi a probelor de verificare, considerate «jocuri», a consti- 
tuit marea atracție“, şi încheie cu acest avertisment: „Exis- 
tă riscul ca beneficiarul non-expert să se piardă în masa 
informațiilor disponibile, să meargă în gol“; după cum 
există și „riscul, ce nu trebuie subevaluat, al unui învăţă- 
mânt fragmentar lpsit de o vedere generală și fără o muncă 
de sinteză“. Când spune risc, nu se înșală defel. Dar eu 
sunt imprudent, şi pentru mine acel risc e o certitudine. 
Iar prima convingere pe care mi-o formez din cele de mai 
sus este că hipertextul va consolida „cultura golului inte- 
rior““ pe care o marchează întreaga video-vedere. Video-co- 
pilul „autor“ (excusez du peu!) de hipertexte nu va citi 
niciodată vreun text (a se înțelege: vreo carte), iar după 
o perigadă de şcolarizare prin care va trece fără nici o urmă, 
ca pâsca prin apă, va continua să trăiască jucându-se cu 
Internetul şi cu cibernavigaţiile. 

Până aici am spus ce-mi stătea mie la inimă. Dar care 
ar fi discursul altcuiva? Care e „viitorologul“ cu care mă aflu 
în opoziție, cu alte cuvinte care dintre multimedialişti? Pen- 
tru simetria analizei citez un autor — Roberto Maragli- 


DE LA VIDEO-COPIL LA DESTRUCTURAREA EULUI 153 


ano — care începe ca și mine de la limbaj. Maragliano 
(1998, pp. 48-52) explică limbajele multimediale ca pe o 
împletire a trei componente: „componenta analitică și 
obiectivantă a presei, componenta imersivă şi senzorială 
a audiovizualului, componenta interactivă şi operativizantă 
a videojocului“. Maragliano ne asigură: nici o componentă 
nu este predominantă. Dar de unde ştie? Prin afirmația 
că cele trei componente se împletesc sugerează că rapor- 
tul lor ar fi de sumă pozitivă. Dar de ce n-ar putea fi, dim- 
potrivă, de sumă negativă? Poate se teme de aceasta sau 
poate bănuiește şi el, întrucât Maragliano scoate în eviden- 
ță ruptura, faptul că „ceea ce guvernează teritoriul meta- 
cunoaşterii nu mai este doar scrierea (raționalitatea 
scripturală) singură“, deoarece alături de ca se afirmă alte 
perspective „ca aceea a unei metacunoaşteri de tip imer- 
Siv şi reticular [...] sau aceea a unei metacunoaşteri de 
tip pragmatic în cadrul căreia posibilitatea manipulării |... ] 
permite să se evite primejdiile unei reprezentări exclusiv 
verbale sau scripturale a datelor experienţei“. 

Aşadar, „mass-media gândesc înlăuntrul nostru şi ne 
orientează acțiunile [...] în modul reticularității, al cone- 
xismului şi al construcţionismului“. Înainte vreme „funcția 
cunoaşterii era aceea de a asigura stabilitatea edificiului 
cultural al individului. Acum ea este aceea de a-l sensibi- 
liza pe individ la orice formă de transformare“. Deci, con- 
chide autorul nostru, nu mai este posibil „să se configureze 
cunoaşterea ca un text sau «lucru». Ea se prezintă tot mai 
puțin ca o structură «dată» de elemente fixe și tot mai mult 
ca un spațiu cu n dimensiuni, ca un conglomerat fluid“. 

Magnific? Nu, pentru mine înfiorător. Fiindcă anima- 
lul multimedial descris mai sus este deja descris şi figurea- 
Ză, ca atare, în tratatele despre schizofrenie: este o funță 

disociată al cărei eu se caracterizează prin mecanisme aso- 
ciative arbitrare, printr-o gândire devenită labilă din cauza 
absenței de direcţie, prin recurgerea la simboluri de tip 
oniric „fără sens“ şi printr-un eu care este şi el caracteri- 
Zat, în sfera sentimentelor, de reacții emoționale lpsite 
de un raport inteligibil cu stimulii care le generează. 

Video-copilul de astăzi, al primului val, se mărginește 
să etaleze un creier atrofiat din punct de vedere logic și 
rațional; cel multimedializat de mâine, din al doilea val, 
va fi, prin urmare, tot un eu dezintegrat, un eu „deconstruit““ 
care va popula clinicile psihiatrice. După afirmaţia lui Ne- 
groponte, în era digitală „eu sunt eu“. Se va întâmpla însă, 
după părerea mea, exact contrariul. Previziunea mea este 
că lumea multimedială va fi populată de un eu virtual des- 
compus în personalități multiple, şi prin urmare de un „eu 
nevrotic“ desăvârșit și împlinit. 

Tot despre vizibilitate şi abstracţiune 


Una din obiecțiile despre care am auzit că mi se aduc 
mai des priveşte raportul dintre vizibil și inteligibil. Cel 
care face obiecția îmi spune: nu este adevărat că vederea 
nu generează înțelegere; e adevărat în schimb că vede- 
rea înseamnă de asemenea înţelegere şi cunoaştere. Oda- 
tă am întrebat: de pildă? De pildă — iată răspunsul —, 
călătorind, eu înţeleg mai bine lumea. Desigur. Răspun- 
sul arată că trebuie să revin şi să precizez. 

Lumea vizibilă, evident, poate fi înțeleasă (cunoscu- 
tă) văzând-o. Marea, norii sunt greu de descris: trebuie 
privit. Frumuseţea naturii trebuie să fie văzută. O descrie- 
re verbală a Taj Mahal-ului, a misteriosului Machu Picchu, 
a Marelui Canion, a cupolei domului din Florenţa, nu poate 
cu nici un chip suplini imaginea. Aşadar, cine nu a văzut 
lumea n-o cunoaşte. Dar dacă e absolut evident că reali- 
tatea vizibilă poate fi cunoscută văzând-o, e la fel de ade- 
vărat că vederea nu vede elementele invizibile ale 
universului inteligibil, ale universului lucrurilor ce nu sunt 
percepute, ci concepute (care sunt concepte). 

Admit, prin urmare, că noţiunile de înțelegere şi de cu- 
noaştere sunt aplicabile şi universului perceput de sim- 
țuri. Dar numai în semnificaţiile lor „slabe“. A vedea 
marea înseamnă a cunoaşte marea; dar nu înseamnă a-i 
cunoaște structura chimică. Deoarece structura chimică a 
apei în general, dar și a apei de mare, e stabilită de formula 

H.O; iar această cunoaştere să zicem „puternică“ — pu- 
temnică întrucât ne permite să controlăm și să transformăm 
lucrurile — nu e dobândită prin vederea apei (nici mă- 
car la microscop). Generalizând, fapt este că nici măcar 
natura nu poate fi cunoscută, în profunzime şi până în stră- 
funduri, privind-o. Fizica nu este o cunoaştere empirică 
indicând lucruri care se văd; e o cunoaștere „meta-empi- 
rică“ ce depăşeşte lumea fenomenală, lumea lucrurilor care 
apar, pentru a pătrunde în universul valorilor numerice, 
al formulelor matematice. Ceea ce ne duce la concluzia 
că fizica — la fel ca şi chimia, după aceleaşi criterii — este 
o cunoaştere bazată în întregime pe capacitatea de abs- 
tragere a unui animal înzestrat cu judecată. Şi ceea ce este 
adevărat pentru cunoaşterea lumii naturale e la fel de ade- 
vărat şi pentru cunoașterea habitatului artificial (în natu- 
ră nu există) creat de om pentru sine, adică pentru cetatea 
sa. 

Realitatea rânduielilor noastre sociale, economice și 
politice este o realitate în întregime construită de mintea 
„inteligentă“ a lui homo sapiens, şi deci o realitate care 
se guvemează după măsura în care înțelege problemele 
pe care le pune. (A se reţine: natura nu are probleme; pro- 
blema „înțelegerii problemelor“ este exclusiv umană.) 
Probleme pe care le pune, evident, şi indivizilor; dar pe 
care le pune cu prisosință la nivelul cetăţii lor. Aşadar, și 
prin urmare, care sunt aceste probleme? 

Pentru a le indica e suficient din când în când un cuvânt 
abstract. În cartea aceasta (supra, pp. 32-33) exemplific 
făcând apel la cuvintele națiune, stat, suveranitate, demo- 
crație, reprezentanţă, birocrație şi apoi, într-o a doua trimi- 
tere, la termeni ca justiție, legitimitate, legalitate, libertate, 
epalitate, drept. Apelez de asemenea, de-a valma, la cuvinte 
ca șomaj, inteligență şi fericire. Toate acestea, menționam, 

sunt cuvinte abstracte şi deci concepte (conceperi) care 
nu au nici un corespondent vizibil potrivit. Pe micul ecran 
aceste concepte nu se văd findcă nu pot fi în nici un chip 
traduse în imagini. 

E surprinzător, ba chiar uluitor, faptul că în „cultura 
micului ecran“ (s-o numim astfel) această aproape tota- 
lă decapitare a lui mundus intelligibilis trece aproape ne- 
observată. Oare nu există lucruri care pot fi înțelese? Ba 
da, sigur că există. Şi aceste lucruri care pot fi înțelese 
sunt în mod adecvat explicate şi explicate prin imagini? 
Nu, e sigur că nu sunt. Și atunci cum e posibil să nu tragi 
un semnal de alarmă sau să treci uşor peste această hi- 
perproblemă (dacă există hipertextul e normal să existe 
și hiperproblema): dacă şi în ce mod cetatea omului se 
poate întemeia pe o „cunoaştere prin imagini“ Care nu o 
explică şi care nu o face înțeleasă. 

E adevărat că o imagine poate valora mai mult decât 
o mie de cuvinte. Dar e şi mai adevărat că un milion de 
imagini nu creează nici măcar un singur concept. Rezum 
în trei puncte. Primul: vederea nu înseamnă cunoaştere. 
AI doilea: cunoaşterea poate fi ajutată de vedere. Al treilea: 
aceasta nu constituie o piedică pentru ca acea cunoaştere 
prin concepte (cunoașterea în sensul puternic) să se desfă- 
șoare cu totul în afara vizibilului. Îmi pare rău pentru te- 
Je-vedere, dar așa stau lucrurile. 

Universul virtual e gol 


Revoluţia multimedială este, prin premisa ei tehnolo- 
gică, revoluția digitală. Iar elementul distinctiv al lui going 
digital, al „existenţei digitale“ a lui Negroponte (supra, 
pp. 43-44), este faptul că ne modifică în mod radical „s1- 
tuarea în lume“. Până acum omul a înfruntat şi a reflec- 
tat lumea reală; acum este proiectat în crearea unor lumi 
virtuale. Pământul făgăduit al negropontismului, vântu- 
rat de ai săi guru şi vrăjitori înmulțiți peste măsură, este 
aşadar o lume de „digeraţi“ împătimiți ai cibernavigaţi- 
ilor în virtual. 

Pentru a răspunde, mă întorc din nou la copil şi în spe- 
cial la pedagogia hipertextului. După cum ştim deja (supra, 
sub 6), în pedagogia hipertextului copilul devine un „au- 
tor-creator““ care se înscrie într-un text poliform cât do- 
reşte, în punctul pe care îl doreşte și făcând ceea ce doreşte. 
Iar implicaţia acestei abordări este — citesc — de a sfă- 
râma „logica liniară“ care până acum ne-a „înrobit“, şi 
astfel de a distruge principiul însuşi al lui consecutio, al 
discursului ordonat care pune lucrurile în ordine unul după 
altul. 

La ce bun? După cât ni se spune, pentru obținerea unei 
infinite libertăţi a creativităţii. Într-adevăr? Înţeleg că hiper- 
textul poate excita novitismul* care ne excită foarte tare. 


* Goana după tot ce e nou, termen creat de Sarton. (N. red.) 

Întrebarea rămâne: cum se va răsfrânge această depăşire 
a gândirii logice asupra convieţuirii noastre în cetatea con- 
struită (Şi aici nu există stai să vezi) de gândirea şi de lo- 
gica aruncate acum la gunoi. Cu alte cuvinte, putem 
într-adevăr trăi şi convieţui ca animale sociale şi politi- 
ce fără a cunoaşte înțelesul lui înainte și al lui după, al 
cauzei şi efectului? 

În logică, consecutio înseamnă capacitatea de a con- 
strui un discurs coerent care să ducă de la premise către 
consecinţe. lar în sfera practică, consecutio postulează că 
mijloacele preced scopurile şi că unealta vine înaintea pro- 
dusului. Acestea o dată stabilite, ce-o fi atât de exaltant 
în pierderea capacităţii lui consecutio? Răspunsul este — 
îl cunoşteam dinainte — că o logică circulară „fără cen- 
tru“ este infinit eliberatoare. Da, cu siguranță aşa e pentru 
libertatea noastră „interioară“ de nevroze şi de schizofre- 
nie. Dar cu siguranță nu este aşa pentru libertatea noas- 
tră „exterioară“ de cetăţeni, care e şi libertatea pe care se 
întemeiază conviețuirea noastră politico-socială. 

Să pornim de la teoria căreia astăzi 1 se spune „liniară“ 
a libertăţii politice, care e tocmai teoria — ansamblu logi- 
co-practic — care a produs-o concret. În această teorie 
se face distincţia între libertatea de respectat (defensivă) 
ŞI libertatea de a acționa (pozitivă, a putea să faci), şi se 
afirmă că libertatea de respectat (de pildă din partea pu- 
terii statului) este condiţia necesară a libertăţii de a ac- 
ționa, iar prin urmare trebuie s-o preceadă. Așadar, între 
libertatea de respectat şi hbertatea de a acționa există un 
raport de precedenţță procedurală. Dar întreg acest discurs, 
discursul care construieşte în teorie şi face posibilă în prac- 
tică libertatea noastră, se dizolvă în logica circulară a hi- 
pertextului. Pentru copilul pe care îl vom crește nu este 

clar de ce trebuie să punem mai întâi mortarul şi pe urmă 
cărămida, de ce o casă trebuie începută de jos şi nu de 
sus sau de ce părintele trebuie să-l preceadă pe copil. O dată 
abolită logica liniară, totul devine virtual răstumabil. Ceea 
ce e totuna cu a spune că realitatea devine onirică şi că 
lumea ajunge să fie locuită de somnambuli. 

Aşadar, ucenicii vrăjitori al negropontismului ne îm- 
barcă într-o lume nouă în care nu va mai exista ordinea 
concepută și impusă de homo cogitans, ci va exista doar 
o multitudine de animale interactive jucându-se între ele 
la întâmplare. Acestor ucenici vrăjitori nici nu le trece prin 
minte, după cât se pare, care va fi destinul unei cetăți încre- 
dințate inconsecvenţei unor animale „post-gânditoare“ in- 
capabile de consecutio. Dar celor încă gânditori le revine 
sarcina de a denunța iresponsabilitatea şi inconştiența unor 
legiuni crescânde de vânzători de fum care uită că ceta- 
tea în care trăim şi vom trăi nu este „natură“ (un lucru dat 
care există mereu), ci este de sus şi până jos un produs arti- 
ficial construit de Pomo sapiens. Se va putea menţine fără 
sprijinul acestuia? Nu, cu siguranţă nu. Și dacă vom da 
ascultare falşilor profeţi care ne bombardează încontinuu 
cu multi-mesajele lor, vom ajunge lesne la o lume virtua- 
lă care se va preschimba într-o „catastrofă reală“. 

Epoca noastră este o epocă extraordinară — ieşită din 
comun — în două privinţe. În primul rând, după cum re- 
marcam, este o epocă extrem de bogată în vrăjitori şi şar- 
latani. Iluminismul îi discreditase în mare măsură, și deci 
timp de două secole şi mai bine civilizaţia occidentală îi 
marginalizase. Astăzi au ieșit din nou la lumină şi trium- 
fă. Triumfă şi pentru că noi suntem tot mai acceleraţi în 
goana noastră înainte. Iar aceasta este a doua caracteris- 
tică — cea cu adevărat fără precedent — a vremii noastre. 

Acum totul este neo, trans, post. „Novitismul“ (cuvânt in- 
ventat de mine) și beyondism-ul, a merge mai departe (cu- 
vânt inventat de Daniel Bell), îi înnebunesc pe oameni. 
Dacă nu „depășești“, dacă nu întreci şi nu sari peste, as- 
tăzi nu exiști. Cu riscul de a nu exista, eu aleg rezistenţa. 

